
CUVÂNT ÎNAINTE 


Cu harul şi binecuvântarea Bunului Dumnezeu, 
pin osteneala Prea Cuviosului Arhimandrit loanichie 
balan, se oferă marelui public şi în special preoţilor şi 
credincioșilor ortodocşi, cel de al treilea volum Ne 
vorbeşte Părintele Cleopa. 

Crescând în duh de sihăstrie, înzestrat cu 
mtelpenţă şi memorie iluminată de Duhul Sfânt, 
Pâvutele Cleopa constituie un izvor care, mai bine de 
jumătate de veac, a adăpat sufletele însetate după 
Dumnezeu, cu slovele Sfintei Scripturi, cu învățături 
din senerile Sfinţilor Părinţi, cu sfaturi şi îndemnuri 
puinteşti, fiind cel mai mare duhovnic al timpului 
nostru, care, asemenea unei pietre preţioase, strălu- 
ceste în cununa de glorie a Bisericii Ortodoxe Române. 

Părintele Cleopa a păşit, a îngenunchiat, s-a 
tupat şi a sărutat urmele paşilor Mântuitorului de la 
locunle Sfinte; s-a desăvârșit în duhovnicie şi în 
vija de sihăstrie, culegând cele mai frumoase flori 
ale spiritualităţii şi trăirii ortodoxe de pe Muntele 
Athos; a dialogat şi a oferit sfaturi duhovniceşti, 
ievarhilor şi preoților, marilor teologi ortodocşi şi 
celor ce aparțineau diferitelor culte, pelerinilor din 
toate colțurile lumii și, mai ales, mulțimilor de 
credincioşi adunați zi de zi de pe toate plaiurile 
pamântului nostru românesc, la Mănăstirea Sihăstria. 

Părintele Arhimandrit Cleopa Ilie are un orizont 
kug şi variat de cunoştinţe, aşa cum sunt reflectate în 

acest volum în care tratează teme dogmatice: despre 
credință şi dragostea de Dumnezeu, despre cinstirea 
Maicii Domnului şi succesiunea apostolică. 

Ca mare duhovnic, Cuvioşia Sa oferă cititorilor 
sfaturi şi istorioare diferite, precum şi îndrumări 
privind postul şi spovedania. 

Autorul este un iscusit apolopet şi un mare 
luptător pentru apărarea credinţei ortodoxe, fapt 
consemnat în această lucrare prin dialogul purtat cu 
adepți ai sectei „Martorii lui Iehova”, cu cei ai 
cultului penticostal şi ai diferitelor culte neoprotes- 
tante, reliefând cu competenţă şi autoritate diferen- 
tele dintre învăţătura Bisericii Ortodoxe şi cea 
Romano-Catolică. Încoronarea acestei lucrări o 
constituie îndrumarea de modul cum trebuie să citim 
şi să interpretăm Sfânta Scriptură, izvor al relevaţiei 
dumnezeieşti. 

Cititorii adresează prin noi un cuvânt de 
mulțumire şi aleasă recunoştinţă atât autorului, cât şi 
ostenitorului în persoana Prea Cuviosului Arhimandrit 
Ioanichie Bălan, care a strâns aceste comori în dialog 
cu octogenarul Părinte Cleopa în cele trei volume, 
le-a sintetizat şi s-a îngrijit de tipărirea lor, oferind 
marelui public acest tezaur al spiritualității şi trăirii 
noastre ortodoxe. 

Binecuvântăm cu arhierească binecuvântare atât 
autorii, cât şi cititorii acestei lucrări. 


20 iulie 1996 


IOACHIM 
EPISCOP AL EPARHIEI HUŞILOR 


DESPRE CREDINŢĂ 


Noi, dintru începutul plămădirii acestui neam, 
aşa ne ştim, români și creştini ortodocşi. Aşa ne-am 
născut şi avem datoria să păstrăm curat şi deplin ce 
am moştenit de la străbuni, ca de la Dumnezeu. Dar 
noi, obşte ortodoxă română, să nu uităm niciodată 
evlavia, râvna şi jertfa domnitorilor, strămoşilor şi 
părinţilor noştri, cu care ei au apărat de-a lungul 
aproape a două mii de ani, patria şi această credință 
care le-au fost date drept sfântă moştenire de la 
Domnul nostru lisus Hristos, prin Duhul Sfânt, în 
Biserica Sa dreptmăritoare. 

Nu vrem să stricăm liniştea nimănui în cele ale 
conştiinţei, dar nici nu vrem a ne depărta şi a părăsi 
moştenirea străbună în care noi simțim că stă unitatea 
adâncă a neamului nostru. 

Pentru noi, patria şi Ortodoxia sunt „grădina 
Raiului” dată nouă de Dumnezeu, ca să „lucrăm în ea 
şi să o păzim” (Facere 2, 15) cu sfinţenie. 

Să ştiţi că nu toată credinţa în Dumnezeu este 
bună. Auzi ce spune marele Apostol Pavel: Fiule 
Timotei. sfătuieşte pe creştini să fie sănătoşi în 
credință. Poate să creadă cineva în Dumnezeu şi 
credinţa lui să nu-i aducă nici un folos, dacă nu crede 
cum mărturiseşte Biserica, adică credința adevărată 
ortodoxă. Și dracii cred în Dumnezeu! Nu spune 
Apostolul lacob (cap. 2, 19) că şi demonii cred şi se 
cutremură? Dar ce le foloseşte diavolilor credința, 
dacă ei nu fac voia lui Dumnezeu? 

Primul fel de credință este credinţa dreaptă, 
adică ortodoxă, singura care este lucrătoare şi 
mântuitoare. 

Apoi este credinţa schismatică. Schismatici 
sunt acei cu stilul vechi de la noi. Ei au credință 
ortodoxă, exact ca noi, dar, fiindcă nu ascultă de 
Biserică, se numesc dezbinați de Biserică. Sunt 
afurisiți de Biserică până vin şi se întorc înapoi, să 
asculte de Sfântul Sinod. 

Credinţă schismatică este şi credinţa catolică, 
care înseamnă universală, dar nu mai este dreaptă, 
adică ortodoxă, căci au schimbat unele dogme 
stabilite de Sfinţii Apostoli şi Sfinţii Părinţi la cele 
şapte Sinoade Ecumenice. Din această cauză ei s-au 
rupt de credința şi crezul ortodox şi cred în papa. 

Apoi este credinţa eretică. Şi sectarii cred, dar 
asta este credință eretică. Dacă cineva strâmbă 
credința ortodoxă, ea nu mai este dreaptă şi nu-i 
plăcută lui Dumnezeu. Că marele Apostol Pavel 
spune aşa: Pace peste cei ce vor umbla cu dreptarul 
acesta — adică cu dreapta credinţă — şi peste toți aleşii 
lui Dumnezeu. Şi iar zice: Fiule Timotei, luptă-te cu 
un bun ostaş al lui lisus Hristos, că cine nu se luptă 
după lege, nu se încununează (1l Timotei 2, 5). 

Deci este o luptă şi o credinţă lucrătoare, când 
se face după legea lui Dumnezeu. Aceasta este 
credinţa dreaptă. lar dacă nu-i credința dreaptă, aceea 
este credință eretică sau schismatică sau strâmbă, 
adică cu abatere de la dreapta credinţă, ortodoxă. 

Protestanţii zic „Sola Fide”, mântuirea numai 
prin credință. „Omul se mântuieşte numai prin 

credință, fără fapte”, zic ei. Oare nu auzi ce spune 
Apostolul lacob? Credinţa fără fapte este moartă, 
(cap. 2, 20), precum şi faptele fără credință. Deci 
credința care nu este unită cu faptele bune nu este 
mântuitoare; că şi diavolii cred, dar nu fac voia lui 
Dumnezeu. 

Aţi auzit ce spune marele Apostol Pavel? Acea 
credinţă este mântuitoare, care se lucrează prin 
dragoste. Credinţă cunoscătoare au şi dracii, iar 
credința lucrătoare o au numai creştinii cei buni. 
Credinţa care este împodobită şi îmbrăcată cu faptele 
bune este credință lucrătoare, care aduce mântuire 
sufletului. Numai credința care se lucrează prin 
dragoste, numită credință ortodoxă lucrătoare, îl poate 
mântui pe om. 

Deci să nu vă înşelaţi cu ideile sectarilor, care 
vin din sânul Bisericii Protestante, care zic că numai 
credinţa, adică „Sola Fide”, ajunge pentru mântuire, şi 
că pot să-şi facă de cap, că n-au nevoie de sfat. Sau 
„Sola Graţia”, care înseamnă mântuirea prin har. Nu 
este adevărat! 

A zis Apostolul: În dar suntem mântuiţi. Da. 
Dar acelaşi Apostol care a zis aceasta, a spus şi: Toți 
vom Sta înaintea divanului lui lisus Hristos, ca să 
luăm fiecare după cum a lucrat, după faptele lui. Ai 
auzit că cere fapte? 

Şi Mântuitorul spune în Evanghelie: Când va 
şedea Fiul Omului pe scaunul slavei Sale... şi va 
răsplăti fiecăruia după faptele lui; şi în psalmul 6l 
zice: Că Tu vei răsplăti fiecăruia după faptele lui. 
Auzi ce le spune lor Hristos? Toată fapta bună sau 

rea o vu trage Dumnezeu lu judecată. Şi în multe 
părți ale Scripturii veți găsi aceasta. Deci numai 
credința dreaptă este mântuitoare, dacă este unită cu 
faptele. 

Auzi ce spune Sfântul Apostol lacob: Dacă ar 
veni cineva la voi şi ar fi goi şi lipsiţi de hrana cea de 
toate zilele şi v-ar cere ajutor, şi le-ai zice: Du-te. 
frate! Mergi în pace! Dumnezeu să te hrănească: 
Dumnezeu să te facă sănătos, Dumnezeu să te 
primească, dar nu i-ai dat nimic. care ar fi folosul? 
(lacob 2, 14-17). Ferească Dumnezeu! Dumnezeu 
putea să-l miluiască fără să-l trimită la tine. Dar l-a 
trimis la tine să vadă dragostea ta; să vadă credința ta, 
că tu vrei să-l ajuţi, să-l hrăneşti, să-l primeşti ca pe 
un străin în Casa ta și să-l adapi. 

Deci credința ortodoxă unită cu fapta bună este 
credință mântuitoare. lar acea credinţă în care nu-ţi 
pasă de durerea aproapelui tău, este credință stearpă. 
nelucrătoare şi nu aduce mântuire, căci credința fără 
apte este moartă. 

Credinţa mozaică este credinţa evreilor primită 
prin proorocul Moise. Ei nu cred în lisus Hristos. 
Mântuitorul lumii, refuzând Legea Nouă adusă de El 
şi de aceea prigonesc pe creştini. 

Altă credință este credința păgână, a celor ce 
nu cred în adevăratul Dumnezeu. Cele mai mari 
religii păgâne sunt: mahomedanismul, budismul, 
brahmanismul, parsismul, hinduismul, şintoismul etc. 
Ei se închină la alți dumnezei, care sunt idoli sau 
diavoli. Ce zice psalmistul David? /dolii păgânilor 
sunt argint şi aur. lucruri făcute de mâini omeneşti, 

gură au şi nu vor grăi... şi celelalte. Deci cine crede 
în alți dumnezei şi nu se închină Dumnezeului Celui 
în Treime, Tatălui și Fiului şi Sfântului Duh, 
Dumnezeu Care a făcut cerul şi pământul, acela are 
credință păgână. 

Credinţa creştină poate fi uneori superstițioasă, 
alteori fanatică. Oamenii care cred în vrăjitorii, în 
descântece, în vise, în vedenii şi alte năluciri, aceştia 
sunt oameni superstițioşi şi au credință bolnavă sau 
stricată. 

N-ai văzut ce spune la Cartea înțelepciunii lui 
Isus, fiul lui Sirah, la capitolul 34? Precum este cel ce 
aleargă după vânt şi vrea să prindă umbra sa, aşa 
este omul care crede în vise. Că pe mulți visele i-au 
înşelat şi au căzut cei care au nădăjduit în vise. Cel 
ce crede în vise este asemenea celui ce merge la 
vrăjitori. 

Credinţa fanatică. Dar ce este credința fana- 
ucă”? Este credința care urăşte pe alţii în numele lui 
Dumnezeu şi nu are la bază dreapta socoteală. Are un 
elan în toate: posteşte prea mult, se nevoieşte prea 
mult, o ia straşnic cu postul, cu milostenia, cu lepă- 
darea de sine, cu metaniile și n-are un bilanţ, n-are o 
dreaptă socoteală. Vorba proverbului: „N-o lua lată, 
că rămâne negrăpată!” 

Credinţa fanatică ştii cum este? Cum ai încărca 
o maşină cu fel de fel de bunătăţi și pe urmă i-ai da 
drumul la o vale mare fără frână. Se duce şi unde 
ajunge se răstoarnă. Gata! Aşa-i credinţa fanatică. 

Nu aşa! Toată fapta bună trebuie s-o conducă 
dreapta credință în lisus Hristos și dreapta socoteală 

sau cumpăna dreaptă. Dumnezeiasca Scriptură zice: 
„Nu te abate nici la dreapta, nici la stânga. Calea de 
mijloc este cale împărătească”. Deci este o credință 
care nu are echilibru; o credinţă fără dreaptă socoteală 
se numeşte fanatică. O ia într-o parte şi mai încolo se 
răstoarnă. 


ISTORIOARĂ DESPRE 
CREDINȚA LUCRĂTOARE 


Acum, după ce-am vorbit de felul credințelor, 
credința dreaptă şi lucrătoare, credința păgână, 
credinţa eretică, credința bigotă — adică bolnavă — şi la 
urmă despre credința fanatică, am să vă vorbesc 
despre dovada unei credinţe lucrătoare. 

Era un argintar în Constantinopol, care făcea 
ceasuri, inele, brățări şi lucruri la sfânta biserică: 
potire, Evanghelii, discuri, vase pentru Sfânta Masă, 
orice. Şi era foarte credincios. El avea o vorbă: 
„Mare-i Dumnezeu!” Dar femeia lui îl ocăra că prea 
des zicea aşa. El, la orice cuvânt, zicea: „Mare-i 
Dumnezeu!” Unul dacă îi spunea ceva, el zicea: „Da. 
măi creştine, că mare-i Dumnezeu!” Altul îi spunea că 
o să păţească ceva, el zicea: „Nu-i nimic, că mare-i 
Dumnezeu!” Unul îl lăuda, iar el zicea: „Mare-i 
Dumnezeu!” Altul îl ocăra, iar el zicea: „Nu-i nimic, 
că mare-i Dumnezeu!” Atât de des zicea cuvântul 
acesta, încât toți ziceau: „Hai la argintarul cela care 
zice că mare-i Dumnezeu”. Şi veneau foarte mulți la 
el. 

„Frate, să-mi faci un inel”. „Fac, frate, că mare-i 
Dumnezeu!” „Îmi spoieşti un potir?” „Spoiesc, că 
mare-i Dumnezeu!” „Ai să-mi îmbraci o Evan- 
ghelie?”, „Îmbrac, că mare-i Dumnezeu!”; „Îmi faci o 
brățară?”, „Fac, frate, că mare-i Dumnezeu!” 

A auzit şi împăratul Leon cel înțelept — că era pe 
timpul lui — că este un argintar care la tot cuvântul 
zice: „Mare-i Dumnezeu”. Și a zis: „Am să-l ispitesc 
eu, să vedem dacă zice din credinţă sau s-a obişnuit să 
zică aşa!” Împăratul s-a deghizat. s-a îmbrăcat civil şi 
s-a dus la acest argintar cu un inel foarte scump. La 
inel avea o piatră, care se cheamă „piatra ostrelului”, 
cea mai scumpă piatră, care foarte greu se găseşte. 
Este un peştişor mititel care stă lipit de fundul 
oceanului şi are un singur ochi în spate. 

Cât de greu se găseşte acest peştişor! Dar în el 
se găseşte această piatră numită „ostrel”. Cât îl caută 
scafandrii şi marinarii! „Măi, dacă găsim o piatră de 
ostrel, cumpărăm atâtea palate!” Atât este de scumpă. 
Ei, un împărat merita să aibă o piatră de ostrel. De 
unde o fi primit-o el moştenire! Şi piatra era mări- 
şoară şi pusă la inel. 

Se duce împăratul deghizat la acest argintar: 

- Bună ziua, meştere! 

- Bună ziua, frate, că mare-i Dumnezeu! 

- Poţi să-mi repari un inel? 

- Repar, domnule, că mare-i Dumnezeu! Unde-i 
inelul? 

- Uite, este împachetat aici! 

- Pune-l acolo, domnule, pe raft, că mai sunt 
nişte inele! 

— Bagă de seamă, că inelul meu are o piatră 
scumpă! 

Dar împăratul luase piatra. 

— Lasă-l, domnule, că mare-i Dumnezeu! Pune-l 
în cutia aceea! 

Nici nu s-a uitat la el, că era foarte ocupat. 

— Măi, dar ia seama, să nu lipsească piatra mea! 
Am o piatră scumpă. 

Dar nu i-a spus ce fel de piatră are. 

— Frate, nu lipseşte, că mare-i Dumnezeu! 

— Când să vin? Când este gata inelul? 

— Să vii după opt zile! Că mai am de lucru nişte 
Sfinte Vase şi am să curăţ şi inelele acelea, că sunt 
mai multe adunate. 

- Dar atunci este gata? 

— Gata, domnule, că mare-i Dumnezeu! 

- Bună ziua! 

— Bună ziua, că mare-i Dumnezeu! 

Dar împăratul luase piatra de la inel şi, cum 
Constantinopolul era pe malul mării, a aruncat piatra 
în mare. Ce-a zis: „O pierd! Dar să vedem, aceluia 
care zice că mare-i Dumnezeu, i-o scoate Dumnezeu 
din mare?” Şi a azvârlit-o în mare. 

După opt zile vine la dânsul împăratul, tot 
deghizat. 

- Mă cunoşti, frate? 

— Te cunosc, domnule, că mare-i Dumnezeu! 
Mi-ai dat un inel la reparat. 

- Dar l-ai reparat? 

— Da! 

- Dar piatra o mai are? 

- Domnule, zice argintarul, eu am reparat inelul, 
dar n-am găsit piatră la el! 

- Oho! Tu ştii cu cine vorbeşti? Eu sunt 
împăratul Leon! 

Şi-a dat la o parte hainele şi îi arată insignele 
împărăteşti. 

— Şi ce dacă eşti împăratul? 

- Dacă nu-mi dai piatra, capul jos! 

— Nu-i nimica, măria ta, că mare-i Dumnezeu! 

— Nu că mare-i Dumnezeu! Ți-arăt eu ție cât 
este de mare! Dacă nu-mi pui piatra la inel în trei zile, 
te execut. 

- Măria ta, dacă mă lași trei zile, mare-i 
Dumnezeu, cred că ţi-o pun! 

Dar de unde să pui tu o piatră ca aceea? Te văd 
eu! Uite ai trei zile şi în trei zile pui înapoi piatra! 

Dar femeia a început a plânge: 

- Vai de mine, ai pierdut piatra de la inelul 
împăratului! 

- Măi, femeie, taci din gură, că mare-i 
Dumnezeu! 

- Măi, omule, zice ea, păi împăratul peste trei 
zile îți taie capul! Dar îmi va tăia şi mie capul și la 
toți! Auzi că a avut o piatră scumpă, de ostrel. 

— Femeie, taci din gură, că mare-i Dumnezeu! 

— Ia uite-l, măi, ce spune! 

Şi a început a-l ocărî, dar el avea credință în 
Dumnezeu. Femeia fiind amărâtă în ziua aceea, s-a 
dus şi ea la piață să cumpere nişte peşte şi se gândea: 
„Vai de mine, de-acum îi taie capul! Dacă a fost 

împăratul! Și auzi ce piatră scumpă a avut?” Copiii tot 
la fel ziceau: 

— Vai de noi, tăticule! 

- Măi băieți, mare-i Dumnezeu! Vedeţi-vă de 
treabă. 

Când vine femeia acasă - avea peşti mari, a 
cumpărat din piaţă — şi când junghie primul peşte. în 
stomacul lui găseşte o pietricică, dar ea nu cunoştea. 
Frumoasă, foarte tare strălucea. 

— la vezi, măi bărbate, ce-i asta? Când am tăiat 
peştele am găsit-o aici. 

Se uită el la ea. 

- Ei, femeie, asta-i piatra de la inelul 
împăratului! Ți-am spus eu că mare-i Dumnezeu! 

— Ce vorbeşti? 

— la să ţi-o spăl eu acum. Şi când o pus-o, s-a 
potrivit de minune. Ehei, lasă că i-o curăţ eu bine şi 
i-o pun! Taci din gură! Vezi că-i mare Dumnezeu? 

El ia inelul, îl curăţă bine, curăţă și piatra şi i-o 
pune la loc. Împăratul vine la trei zile. de data asta 
îmbrăcat în uniformă. 

— Mă cunoşti? 

— Te cunosc, măria ta, că mare-i Dumnezeu! 

— Gata-i inelul? 

— Gata, măria ta, că mare-i Dumnezeu! 

— Piatra ai pus-o? 

— Am pus-o, măria ta, că mare-i Dumnezeu! 

— Te văd eu cât îi de mare! Adu inelul încoace! 

Vine împăratul și când se uită la inel, se uită 
bine, îl întoarce pe toate fețele și zice: 

— Măi omule, dacă piatra asta am scos-o eu de 
aici şi am aruncat-o în mare şi o văd aici înapoi, cu 
adevărat zic și eu că mare-i Dumnezeu! Cum ai găsit-o? 
Cine ţi-a adus-o? Unde s-a putut găsi o piatră de asta, 
cât o împărăție de scumpă? 

— Măria ta, mare-i Dumnezeu! Uite femeia a 
adus peşte de la piață şi a găsit-o în stomacul unui 
peşte. 

Atunci împăratul a zis: 

- De azi înainte eşti sfetnicul meu și te ţin lângă 
mine toată viața, că am cunoscut că tu nu zici „mare-i 
Dumnezeu” numai din gură. Tu, când zici cuvântul 
acesta, îl zici din adâncul inimii şi ai credință cu 
adevărat lucrătoare în Dumnezeu, credință statornică 
şi neclintită în puterea lui Dumnezeu. Tu ai o credință 
aşa de tare, încât la toate reușeşti că Dumnezeu este 
cu tine, că tu nu zici numai cu limba, ci crezi din 
inimă. Eşti adevărat credincios. 

Din ziua aceea l-a luat sfetnic la palat. Și aşa, 
acel argintar, cu credința lui că „mare-i Dumnezeu”, 
l-a făcut Dumnezeu mare pe pământ și sigur că şi în 
cer, după moartea lui. 


DESPRE 
DRAGOSTEA DE DUMNEZEU 


Înţelepciunea are două capete, după Sfinții 
Părinţi. La capătul de jos stă frica de Dumnezeu, iar la 
capătul de sus stă dragostea de Dumnezeu. Toată 
fapta bună se începe cu frica de Dumnezeu și se 

termină în dragostea de Dumnezeu, că dragostea este 
legătura desăvârşirii, treapta cea mai înaltă a virtuţii. 

În drumul acesta, de la frica de Dumnezeu până 
la dragostea de Dumnezeu, multe ispite şi scârbe 
avem în lumea asta. Dar, având frică de Dumnezeu, 
ne păzim de păcate, ne păzim cu limba şi cu mintea de 
gânduri şi înaintăm mereu cu frica de Dumnezeu, 
lucrând faptele bune. Însă înaintăm cu osteneală. 

Ca să postesc, trebuie să mă lupt; ca să dorm 
puţin, trebuie să mă lupt; ca să rabd un necaz, trebuie 
să mă lupt; ca să rabd o ocară, o batjocură de la 
cineva, trebuie să mă lupt; ca să rabd o boală, trebuie 
să mă lupt; ca să rabd sărăcia, trebuie să mă lupt. Ca 
să rabd o asuprire din partea cuiva, o nedreptate, o 
durere, la toate trebuie răbdare multă, cum zice 
Apostolul Pavel: În lupta aceasta grea şi mare, avem 
nevoie de răbdare. 

Câtă vreme ne însoţeşte frica de Dumnezeu, noi 
facem fapte bune, dar nu fără osteneală. Cu multă 
răbdare lucrând la poruncile lui Hristos, ne trebuie 
răbdare; iar când a câştigat omul dragostea lui Hristos 
nu mai suferă osteneală. Nu mai știe ce este aceea 
osteneală, cum zice Sfântul Apostol Pavel: Știu şi a 
flămânzi, Ştiu şi a mă sătura. 

Când a câştigat omul dragostea desăvârşită în 
Dumnezeu, este ceea ce spune Apostolul: Roada 
Duhului este: dragostea, pacea, indelunga răbdare, 
bunătatea, blândețea şi celelalte. Are roadele Duhului 
Sfânt şi, având dragostea de Dumnezeu, pe toate le 
are uşoare. Și a posti, posteşte uşor; şi a răbda ocara; 
şi a răbda mucenicia; şi a răbda chinuri şi sărăcie; şi a 

răbda orice greutate în lumea aceasta, lui îi vine uşor; 
că dragostea nu ştie de osteneală, că dragostea 
niciodată nu cade, cum zice Apostolul. 

O mică scânteie din dragostea lui Dumnezeu îl 
face pe om să călătorească în lumea aceasta foarte 
uşor şi să dobândească toate virtuțile. După ce a 
câştigat dragostea lui Dumnezeu, nu ştie osteneală şi 
nu ştie ce-i acela necaz. Toate le rabdă, toate le sufe- 
ră, la toate are nădejde, toate le crede foarte uşor. Dar 
până câştigă dragostea, se luptă cu frica lui Dumnezeu. 

Din început face fapta bună din frică de 
Dumnezeu și la sfârşit, spre desăvârşire, face fapta 
bună din dragoste de Dumnezeu. Auzi ce spune 
Sfântul Maxim Mărturisitorul în Filocalie: Cel ce a 
ajuns să fie desăvârşit în iubire, a ajuns culmea 
nepătimirii. Cine s-a atins de dragostea lui Dumnezeu 
desăvârşit, a ajuns la culmea nepătimirii; a ajuns cel 
mai desăvârşit om din lume. 

Dar Bunul Dumnezeu ne însoţeşte cu dragostea 
Lui şi pe drumul acesta al mântuirii, când călătorim 
cu frica Lui. El ne lasă dragostea Lui în inima noastră 
puțin. Acum îl iubim pe Dumnezeu, apoi mai puţin, 
apoi deloc, acum iubim lumea, acum iubim trupul. 
acum iubim slava veacului de acum. Ai văzut, pofta 
inimii, pofta ochilor şi trufia vieţii, cum spune Sfântul 
loan Evanghelistul. 

Când se biruieşte omul din parte, fiind în luptă 
continuu, biruințele şi căderile se repetă mereu în 
viața noastră, câtă vreme călătorim cu frica lui 
Dumnezeu. lar când a ajuns omul la dragostea lui 
Dumnezeu şi este totdeauna pe poziția faptei bune, o 

face uşor, nu ştie osteneală, nu știe îndoială, nu ştie 
nimic. Ajunge ca marele Apostol Pavel, care zice: Ce 
ne va despărți pe noi de dragostea lui Dumnezeu? 
Necazul sau supărarea sau răbdarea sau mucenicia. 
Că sunt încredințat că nici veacul de acum, nici 
slăpâniile, nici puterile, nici domniile, nici nimic nu 
ne va despărți pe noi de dragostea lui Dumnezeu. 

Acum trăia Ilristos în el și era încredinţat că 
nimic nu-l desparte de dragostea lui Dumnezeu. Şi 
spunea el: Acum nu mai trăiesc eu, ci Hristos trăieşte 
în mine. Şi toate le biruiesc prin Hristos, Cel ce mă 
întăreşte. Ba încă a îndrăznit să zică și mai mult: 
Aşadar, noi avem mintea lui Hristos. Cum să nu aibă 
mintea lui Hristos, dacă trăia Hristos în el? Când 
ajunge omul într-o aşa treaptă a desăvârşirii, nu mai 
trăieşte el, ci Hristos trăieşte în el. 


DESPRE VISE ŞI VEDENII FALSE 


Dacă vei crede într-o vedenie falsă, apoi 
diavolul în vis te va învăţa „proorocii”. Diavolii spun 
lucruri care o să se întâmple peste o lună, peste două 
sau peste trei luni. Sunt draci care ghicesc viitorul. Şi 
tu spui: „Măi, sunt adevărate! Păi, ce-am visat eu 
săptămâna trecută, s-a adeverit acum!” Aceştia sunt 
draci vrăjitoreşti, care ştiu viitorul. 

Dar ai să-mi spui: „Părinte, dar în Scriptură 
spune că a visat Josif, a visat Daniil, a visat cutare...”. 
Da. Sunt şi vise de la Dumnezeu. Dar acestea sunt 
foarte rare în viața omului şi nu le poate înțelege 

omul, dacă nu vine lângă el unul care are darul 
desluşirii duhurilor. Duhul este unul, cum spune 
marele Apostol Pavel la I Corinteni 12, însă darurile 
sunt împărțite. 

Aţi auzit că este: Duhul înțelepciunii. duhul 
cunoștinței, duhul temerii de Dumnezeu, duhul 
ințelegerii.... Auzi ce spune darul desluşirii duhurilor. 
Și Sfântul loan Evanghelistul spune: Fiule, ispitiți 
duhurile, că nu toate sunt de la Dumnezeu. 

Dacă marele prooroc Daniil, bărbatul doririlor, 
nu înțelegea vedeniile, auzi ce spune Scriptura: A dat 
ordin Dumnezeu Arhanghelului Gavriil, zicând: 
Gavriile, fă în somnul lui Daniil să înțeleagă vedenia. 
Le vedea şi nu înțelegea. Deci de aici să ţinem minte, 
că nu tot cel ce vede o vedenie sau un vis îl înțelege, 
până nu are darul desluşirii. 

Sunt şi vise de la draci numiţi arhiconi. Aceştia 
ştiu pe de rost toată Sfânta Scriptură. Îți spun 
proorocii pe care le găseşti în Biblie. Pe urmă sunt 
draci care se cheamă vrăjitori. Aceştia ajută la 
vrăjitori, la fermecători, la descântători şi amăgesc pe 
om, să i se pară că s-a făcut sănătos de acolo. De 
aceea Sfântul loan Scărarul zice: Cela ce tuturor 
vedeniilor şi tuturor viselor nu crede, filosof duhov- 
nicesc este. 

Să nu credeți în vise! Să nu credeţi în vedenii! 
Dacă crezi în vise şi ai venit la mine să te spovedesc, 
eu te opresc direct trei ani de Sfânta Împărtășanie. 
Cine ţi-a spus ţie să crezi în vise? Nu auzi ce spune 
Sfânta Scriptură? la caută în Cartea Înțelepciunii lui 
Isus, fiul lui Sirah, la capitolul 34: Precum este cel ce 

uleargă după vânt şi vrea să prindă umbra sa. aşa 
este omul care crede în vise. Că pe mulţi visele i-au 
înşelat şi au căzut cei care au nădăjduit în vise. 

Eu am o carte scrisă despre vise şi vedenii. Să 
vedeţi acolo cum te înşeală diavolul prin vise. 

Sufletul nostru are trei părți: 

— partea rațională, este deasupra sânului stâng 
până la furca pieptului; 

— partea mânioasă, este în mijlocul inimii, şi 

— partea pofiitoare, care este din mijlocul inimii 
până la buric. 

Toate aceste trei părți ale sufletului nostru au 
virtuțile lor, patimile lor şi visele lor. Trebuie să le 
cunoşti care sunt din partea rațională, care din partea 
mânioasă sau din partea poftitoare. 

Apoi sunt vise de la natură, de la tunete, de la 
fulgere, de la huietul apelor, de la vânturi. Voi dacă 
nu ştiţi, vă poate înşela în tot chipul. Uşor te înşală. 
De aceea este oprit să nu creadă nimeni în vise, că pe 
cei slabi — cum zice Scriptura —, pe mulți visele i-au 
dus la pierzare. Sunt vedenii şi de la diavoli. 

Şi diavolul este putere nălucitoare. El se face în 
chipul lui Hristos, de străluceşte ca soarele; în chipul 
Maicii Domnului, în chip de îngeri, în chip de sfinţi, 
în tot chipul. Numai te-a prăpădit, dacă ai crezut. 
N-aţi auzit ce spune Apostolul Pavel? Nu-i de mirare 
că şi satana se face în chip de înger de lumină; şi 
slujitorii nedreptăţii se fac în chip de slujitori ai 
«dreptăţii. Deci bagă de seamă! Nu primi nici un fel de 
arătare, nici un fel de vedenie. 

Sfinţii Părinţi ai Patericului, marii sihaştri care 
trăiau numai cu rădăcini în pustie, aveau adesea luptă 
cu diavolii. 

La unul a venit diavolul în chipul lui Hristos şi 
cl îşi căuta de lucru, că lucra la coşniţe. Acela 
strălucea ca soarele, iar bătrânul închidea ochii. Și a 
strigat diavolul: 

— Bătrânule, da uită-te la mine! 

— Dar cine eşti tu? 

— Dar nu vezi că eu sunt „Hristos"”? 

Şi acela închidea ochii mai tare: 

— Eu sunt păcătos, a zis el, şi nu sunt vrednic să 
văd pe Hristos. 

— Ei, bătrânule blestemat, m-ai cunoscut! Şi a şi 
fugit, că a văzut că l-a cunoscut. 


* 


Alt bătrân sihastru mergea prin pădure. lată un 
„arhanghel” strălucea ca soarele şi avea o stâlpare de 
finic şi un crin în mână, cum a venit la „Buna 
Vestire”. El mergea ca să-l ajungă pe bătrân pe 
alăturea, dar bătrânul tot se uita în altă parte: 

— Bătrânule, uită-te la mine! 

Dar bătrânul s-a întors cu spatele şi a zis: 

— Dar cine eşti tu? 

— Eu sunt „arhanghelul Gavriil!” Pentru viaţa ta 
cea sfântă, pentru nevoinţa ta, pentru rugăciunile tale 
şi pentru toată osteneala ta, am venit să-ți aduc o veste 
bună din cer, de la Maica Domnului. 

— la seama că ai fost trimis la altul! Ai greșit 
adresa. Eu sunt om păcătos şi nu sunt vrednic să văd 
pe Arhanghelul Gavriil! 

— Ticălosule bătrân! Nu vă putem înşela, că nu 
vă închinați nouă. 

— Să se închine vouă cel care vă slujeşte vouă, 
că eu mă închin lui Hristos şi n-am nevoie de voi! 


* 


Aşa fugeau sfinţii de vedenii. Dar ai să mă 
întrebi: „Părinte, poate a vrut Dumnezeu în viaţa mea 
să-mi arate o vedenie ceva, un vis, n-ar fi păcat că eu 
nu am crezut? Poate să fie ceva adevărat. Oare nu-i 
păcat că eu refuz un semn de la Dumnezeu?” 

Nu-i păcat, Doamne fereşte! Dumnezeu, Care 
fericeşte pe cei smeriţi, niciodată nu se supără când ei 
fac lucruri din smerenie, că nu se socotesc vrednici de 
a vedea îngeri. Ai văzut Sfântul Isaac Sirul ce spune? 
Mai de folos îţi este de mii de ori, omule, să-ţi vezi 
păcatele tale, decât să vezi îngeri. Şi mai departe: 
Mai de folos îți este ţie să plângi un ceas pentru 
păcatele tale, decât să vezi îngeri şi să învii morţii 
cu rugăciunea, sau să faci minuni! 

Să avem smerenia aceea de care zicea marele 
Prooroc David: Că /ărădelegea mea eu o cunosc şi 
păcatul meu înaintea mea este pururea. Să ne vedem 
păcatele şi să le plângem! Asta-i poziția care nu te 
duce la cădere niciodată. lar cei ce-au văzut îngeri, 
I-au înşelat diavolii, i-au dus în pierzare. 

Sfântul loan Scărarul spune aşa în cuvântul trei 
din „Scară”: Dracii slavei deşarte, pe cei slabi de 
minte, i-au făcut prooroci — că el o să se laude că 
este prooroc, că a văzut vedenii —, iar cela ce tuturor 
visurilor şi vedeniilor nu crede, filosof duhovnicesc 
este. 


SĂ NE PĂZIM DE VEDENII 


Dar poate ai să-mi spui: „Părinte, dar dacă este o 
veste ceva, şi poate Dumnezeu vrea să mă încre- 
dințeze?” 

Am să vă arăt ce zice Sfântul Diadoh al Foticeii, 
cât de mult iubeşte Dumnezeu pe cel care nu crede în 
vedenii şi vise, şi cât de mult îl laudă. Aşa spune într-o 
istorioară: 

Un boier mare avea palate, moşii şi averi multe, 
şi avea o slugă foarte credincioasă, lon, la care îi 
încredința cheia de la casă, toate, toate. Odată boierul 
acesta a plecat de acasă cu soția şi copiii, şi i-a dat 
cheile de la palat, cheile de la poartă şi i-a spus aşa: 

— Băiete, rămâi stăpân pe toată averea mea. 
Bagă de seamă! Chiar eu dacă am să vin, şi dacă vin 
noaptea, să nu mă recunoşti! Eu dacă vin, numai ziua 
am să vin; dacă nu, nu da drumul la poartă! Cheile 
sunt la tine. Nu recunoști pe nimeni până nu vin eu, ca 
nu cumva să recunoşti pe altcineva noaptea şi să vină 
să prade casa. 

Acela pune mâna pe chei şi zice: 

— Da, stăpâne, aşa fac! 

Ce s-a întâmplat? Tocmai el a fost vinovat, că în 
loc să vină ziua a ajuns noaptea acasă. Bate în poartă. 
Vine sluga. 

— Măi, loane, dă drumul! 

— Fugi de-acolo, tiranule, vrăjmaşule! 

— Eu sunt, măi, stăpânul. 

— Nu te cunosc! Eu am poruncă de la domnul 
meu. Tu ai luat glasul stăpânului meu, te-ai făcut lup 
şi vii ca păstor. Nu te cunosc! 

— Eu sunt, măi băiete! Da nu cunoşti căruța, caii 
şi pe mine nu mă cunoşti? 

— Niciodată, noaptea nu te cunosc! Vino mâine! 
N-ai spus că vii ziua? Să te văd eu la ochi dacă eşti tu. 
Câţi nu pot vorbi ca stăpânul meu? 

Şi n-a dat drumul boierului. Şi a stat boierul 
toată noaptea la poartă, până s-a ridicat soarele. 

— Dumneata eşti? 

— Da. 

— Poftim! Aşa am primit poruncă, noaptea să nu 
primesc pe nimeni. 

Na! Şi nu numai că nu s-a supărat boierul: 

— Bravo, măi! la asta este slugă credincioasă. 
Am venit eu cu soția și copiii şi n-a dat drumul. „Nu 
te cunosc noaptea!” 

* 

Aşa este cel care nu crede în vedenii şi în vise. 
Ferice de el. Ce spune Apostolul? Noapte este veacul 
de acum. În veacul de acum să nu dorim să vedem 
îngeri! Auzi ce spune un sfânt părinte? Dacă vrei să 
ajungi la nebunie şi la ieşirea din minți, primeşte 
arătările cereşti în veacul de acum! 

Deci, nu numai că nu se supără Dumnezeu când 
nu credem noi în vise şi vedenii care se arată nouă ca 
lumină sau foc sau stele sau îngeri sau sfinți sau 
prooroci sau hristoşi sau în chipul Maicii Domnului, 
ci, foarte mult ne iubeşte. Aici să ştii că veacul de 
acum este ca o noapte, că dracii se pot preface în 

îngeri de lumină. Cel ce nu crede în vise și vedenii 
este un adevărat credincios. Deci să nu crezi vreodată 
că se supără Dumnezeu când tu nu vei crede în 
acestea! Că dacă ar fi adevărate, Dumnezeu ţi le 
lămureşte ție acestea, nu prin tine, ci prin alții care au 
darul desluşirii duhurilor. Iar când sunt multe mărturii 
că un vis sau o vedenie a fost de la Dumnezeu, 
întreabă pe alții mai înţelepţi decât tine. 

Vine o bătrână şi-mi spune: „Părinte, am visat 
asta, am visat asta; o să fie rău!” „Cine ţi-a spus, 
mamă?” „Am visat eu astă noapte”. „Te-a amăgit 
diavolul. Ţi-a spus ce-a vrut el şi tu vii tulburată de 
vise la mine”. Voi n-aţi auzit ce spune Apostolul 
Pavel? Prin credință umblăm, nu prin vedere. N-aţi 
auzit ce spune Hristos în fericirea a zecea, după 
înviere? Ferice de cel n-a văzut şi a crezul. Deci n-am 
nevoie să văd ca să cred. Că dacă eu cred după ce văd, 
nu mai am Credinţă. 

Ce este credința? Auzi ce spune Apostolul: 
Credinţa este dovedirea lucrurilor celor nevăzute şi 
udeverirea lucrurilor celor nădăjduite. Auzi care-i 
credința? Să dovedeşti prin credință cele ce nu ai 
văzut şi să adeverești prin credință ceea ce nădăj- 
duieşti. Asta este credința cea adevărată. Că dacă am 
văzut, nu mai este credință. lar dacă n-am văzut şi am 
crezut, atunci mă fericește Hristos ca pe cei pe care 
i-a fericit în Evanghelie. 

* 


Frate, să nu dorești să vezi îngeri! Că așa te 
poate înşela satana cât vrea. lată ce trebuie să vedem 
noi. Păcatele noastre! Să ne mărturisim, să ne căim, să 


28 NE VORBEŞTE 


ne pocăim pentru ele. Că nimic necurat nu poate intra 
în Împărăţia Cerurilor. 

Auzi ce spune Sfântul Efrem Sirul în rugăciunea 
sobornicească, care se spune în Postul Mare: „Aşa 
Doamne, Împărate, dăruieşte-mi ca să-mi văd păcatele 
mele şi să nu osândesc pe fratele meu (să nu judec pe 
altul), că binecuvântat eşti în veci. Amin”. 

lar Sfântul Isaac Sirul zice: Mai înainte intră 
întru împărăţia lui Dumnezeu cel ce-şi vede 
păcatele sale, decât cel ce vede îngeri. 

Asta să vedem. Să nu ne socotim noi vrednici să 
vorbim cu sfinții şi cu Maica Domnului! Totul este 
mândrie! 

Să ne vedem păcatele noastre și să le plângem! 
Asta-i cea mai înaltă filosofie sub cer. Nu credeţi în 
vise sau în vedenii! Că or să iasă vedenişti de tot felul, 
de ar să umple lumea, că toţi sunt înaintemergătorii 
lui Antihrist. 


O ISTORIOARĂ 
CU O VEDENIE FALSĂ 


La un călugăr, seara, când voia să se culce, intra 
în chilie un înger atât de strălucitor, încât îi lua ochii. 
Şi când intra el, venea şi cu mireasmă bună, ca să zică 
că este de la Duhul Sfânt. Nu-l îndemna la rău, ci atât 
îi spunea: „Scoală-te, robul lui Dumnezeu, la 
rugăciunea și pravila ta!” Iar el spunea: „Eu mi-am 
făcut rugăciunea”. Dar îngerul spunea: „Nu. Mai 
roagă-te”. „Dar eu mi-am făcut pravila”. Dar îngerul 

repeta: „Nu ştii ce spune Apostolul Pavel: Weincerar 
vă rugați?” Şi când voia să se culce, iar îl scula. 
Omul, dacă nu doarme, se tulbură. Nu-l lăsa îngerul 
să se odihnească. Şi l-a sculat aşa timp de vreo trei 
luni. Iar călugărul zicea: „Cum să nu mă rog, dacă 
vine îngerul Domnului, că aşa zice Sfântul Apostol 
Pavel!” 

Tulburându-se el aşa, a slăbit și s-a îmbolnăvit. 
Şi se întâlneşte cu un sihastru bătrân, că în pustia 
Egiptului erau mii de pustnici, ucenici ai Sfântului 
Antonie cel Mare. Bătrânul îl vede aşa slab şi tulburat 
şi-i zice: 

— Ce ai frate? Cum o mai duci? 

— Părinte, bine o duc. 

Era un cuvânt de mândrie. Însă omul trebuie să 
zică cu smerenie că nu face nimic bun. 

— Cum bine? zice părintele. 

— Părinte, cu ajutorul lui Dumnezeu, de trei luni 
mă scoală îngerul la rugăciune! 

— Şi cum te scoală? 

— Când mă culc, vine lângă mine, mă scoală la 
rugăciune şi se roagă şi el cu mine! 

— la aminte, frate, că acela nu este îngerul 
Domnului. Acela este satana, care te pândește pe tine! 

— Dar ce să fac, părinte? Eu văd că de când mă 
scol sunt bolnav şi tulburat şi niciodată n-am umilinţă, 
că mă împietresc la inimă... 

— Uite aşa să faci. Când va veni să te scoale la 
rugăciune, să zici: „Eu nu vreau să mă scol acum, ci 
când va veni vremea, la miezul nopţii. Atunci o să mă 
scol. Nu mă scula tu pe mine”. 

Dacă îți va spune că este îngerul Domnului, să-i 
spui: „Eu sunt om păcătos şi nu-s vrednic să mă 
scoale pe mine îngerii!” Diavolul, când aude de 
smerenie, fuge. El nu vrea să spui că eşti om păcătos 
niciodată, că el a căzut din mândrie. Deci aşa să-i 
spui: „Eu sunt om păcătos, nevrednic să mă scoale 
îngerii. Când voi vrea mă voi scula; când nu, voi 
dormi. Tu să nu mai vii la mine!” 

S-a dus călugărul seara acasă şi, cum a ajuns, 
s-a culcat. Şi a venit îngerul acela şi i-a zis: 

— Scoală-te, robul lui Dumnezeu, la rugăciunea 
şi pravila ta! 

— Nu mă scol! 

— Păi de ce? 

— Când voi vrea eu o să mă scol, nu când vrei 
tu! 

— Blestematule călugăr, te-ai dus la bătrânul 
acela, care este un călugăr mincinos şi fățarnic. El te-a 
învăţat să nu mai asculți de mine! Dar călugărul acela 
este iubitor de argint. Că a venit la el un om sărac şi 
i-a cerut un ban, iar el a zis că n-are. Şi totuşi are trei 
arginți pe un geam. Are trei bani şi-i ţine într-o carte 
pe geam. Și a zis către sărac că n-are bani. 

Apoi s-a făcut nevăzut. Dar călugărul a zis: 

— Blestematule diavole, eu văd acum că eşti tatăl 
minciunii! 

Apoi bătrânul s-a întâlnit cu călugărul. El era 
înainte-văzător. Şi i-a zis călugărului: „Nu-i aşa că 
ţi-a zis că am trei bani pe geam? Am, dar a venit un 
beţivan, care face numai rău; l-am văzut beat şi ştiam 
că o să vină o femeie săracă a doua zi şi am ţinut banii 

să-i dau la acea necăjită, nu la beţivan. Dar tu ia 
aminte, frate, că eu ştiu ce ţi-a spus despre mine, că 
sunt iubitor de argint, fățamic şi mincinos. Deci să 
nu-l mai asculţi că te duce la pieire, măcar că te scoală 
la rugăciune”. 

Din ziua aceea n-a mai venit îngerul iadului, că 
a văzut că s-a supărat călugărul pe dânsul. 


* 


Să ştiţi că diavolul se arată în chip de înger, sau 
în alt chip, sau în chipul lui Hristos, sau în chip de 
arhanghel, de sfinți, de ierarhi sau de cuvioşi. El întâi 
te învaţă de bine, până te închini lui. lar după ce te 
închini lui, te duce la pierzare. Nu venea diavolul la 
un călugăr timp de 30 de ani şi-i spunea taine mari? 
Adică: „Părinte, eu sunt îngerul Domnului. la seama 
că peste 7-8 zile or să-l prade pe călugărul cutare. O 
să-i ia lucrurile lui şi o să le ascundă în cutare peşteră. 
Ţine minte, să le iei de acolo şi să le aduci călugărului 
înapoi”. Apoi i-a îndemnat diavolul pe aceia să fure, 
şi le-a arătat că este înger. 

Se duce „îngerul” acela în chip de călugăr și 
zice: „Vai de mine, m-au prădat hoţii, mi-au luat tot!” 
lar călugărul cel amăgit i-a zis: „Hai că-ți spun eu 
unde sunt lucrurile tale. A fost îngerul Domnului și 
mi-a spus unde sunt. Sunt în cutare peşteră”. Le-a 
găsit acolo. Şi a zis: „Măi, chiar că a fost îngerul 
Domnului, din moment ce a ştiut unde au fost puse 
lucrurile mele”. 

Aude un bătrân de acestea şi le spune că aceia 
sunt diavoli, şi cel care i-a pus să fure și cel care se 

arată în chip de înger, ca să creadă în minciunile lui şi 
să-i ducă la pierzare pe toți. Atunci a întrebat: „De 
unde ştii, părinte, că ei spun adevărul? Aceştia sunt 
draci pitonicești care spun viitorul, cunosc viitorul şi 
spun ce-o să fie peste o săptămână, peste o lună, ca să 
crezi lor şi apoi să te prăpădeşti”. 


DESPRE VRĂJITORI 
ŞI GHICITORI 


— Părinte, sunt creştini ortodocşi care aleargă la 
vrăjitori şi la cei care deschid pravila. Se poate așa 
ceva? 

— Cei care deschid pravila, călugări sau preoţi de 
Mir Sau maici, au căzut din dreapta credință. Aceia se 
cheamă ghitii, adică vrăjitori cu lucruri sfinte. Cine se 
duce la cei care deschid pravila, 10 ani nu se pot 
împărtăşi. lar cel care deschide pravila, dacă-i preot 
sau călugăr, este anatema şi este despărțit de Biserică, 
pentru că face vrăji cu lucruri sfinte. 

Ai văzut că vine câte o babă ca să te înşele şi să 
te ducă în iad: „Hai să-ți descânte baba!” Cu ghiocul, 
cu cărți, să-ți facă de „ursită”, că ai să te măriţi, că are 
să te ia cutare, cutare. N-aţi păţit de acestea? 

Şi numai vezi că baba face cruce la descântece 
şi o auzi că zice „Tatăl nostru” şi apoi descântă. lar la 
urmă zice: „Descântecul de la mine, leacul de la 
Maica Domnului!” Auzi ce zice sluga diavolului? 
Auzi satana cum amestecă otrava cu mierea, ca să te 
ducă în fundul iadului? Dar ce legătură are Maica 

Domnului cu descântecul babei? Biserica condamnă 
pe descântători: „Cei ce caută în bobi, cei ce caută în 
cafea, cei ce caută în cărți, cei ce sting cărbuni, cei ce 
caută în palme — chiromanţia —, sunt opriţi 7 ani de la 
Sfânta Împărtășanie”. 

Cei care sunt vrăjitori, care fac de ursită, care 
umblă să ia mana de la animale, aceia sunt opriţi 12 
ani, iar fermecătorii, 25 de ani. Sunt 13 feluri de 
vrăjitorii şi toate sunt date anatema de Biserică. 

Voi când veţi auzi că unul deschide cartea, să 
fugiți ca de satana de el, că acela-i ghitiu, vrăjitor cu 
lucruri sfinte. Şi baba care face cruce la descântece 
este tot ghitie, tot diavolul o ţine, ca să te înșele pe 
tine. „Măi, dar n-a fi păcat! N-a fi păcat, că baba a zis 
Tatăl nostru şi a făcut cruce!” 

Auzi cum amestecă diavolul otrava cu mierea şi 
lumina cu întunericul, ca să te ducă în iad? Ce 
legătură are Crucea sau Maica Domnului cu 
vrăjitorii? Să nu vă duceți la cei care deschid cărţile, 
că vă duceţi în fundul iadului! Descântătorii, vrăjitorii 
şi fermecătorii toți sunt anatema, despărțiți de Trupul 
lui Hristos, care este Biserica! 

De asemenea, sunt anatema cei care fac 
descântece cu tunete, cei care vrăjesc cu stelele, 
alungătorii de nori, vrăjitorii de maţe, cei care vrăjesc 
cu păsările. Noi le avem toate în rânduielile Sfântului 
loan Gură de Aur. 

Toţi sunt fermecători, care iau mana la vaci şi la 
câmp cu puterea drăcească. La aceștia slujesc anumiţi 
diavoli, numiţi pitoniceşti, care ghicesc viitorul, şi 
diavoli arhiconi, care ştiu Scripturile. lar cei ce 

deschid cărțile se cheamă „ghitii”, vrăjitori cu lucruri 
sfinte, pe limba grecească. Grecii au esenţa 
Ortodoxiei. De la greci au luat credința ortodoxă 
atâtea țări şi ruşii, care în anul 1988 au făcut mileniul 
de la încreştinare. 

De aceea vă spun să nu primiţi în casa voastră 
vrăjitori, ţigănci cu ghiocul, cu cărțile de joc; să nu-ţi 
vină să-ţi ghicească şi să te înșele. la un ciomag și Zi: 
„Fugi, diavole! Pleacă din jurul casei mele!” 

Să nu vă înşelaţi, că nici o legătură nu are 
lumina cu întunericul. 

Ai văzut pe marele Apostol Pavel, când a intrat 
în oraşul Filipi. Conducătorul oraşului Filipi avea o 
vrăjitoare „ghitie”. Ştiţi voi ce înseamnă ghitii? Sunt 
diavoli pitoniceşti şi spun ce are să fie mâine, 
poimâine; ei ghicesc viitorul. 

Era o fată fecioară în Filipi şi a intrat un diavol 
în inima ei. Când intra în inima ei diavolul pitonicesc, 
care ghicește viitorul, ea făcea mare venit stăpânilor săi. 

lar când a intrat Apostolul Pavel cu Sila în 
orașul Filipi, satana a cunoscut că sunt apostoli şi a 
început să strige prin fata asta: „Acești oameni sunt de 
la Dumnezeu şi ne vestesc nouă calea mântuirii!” 
Auzi cum a spus adevărul? 

Şi cum făcea această fiică stăpânită de diavoli? 
Avea un Scaun cu trei picioare şi stătea pe el; pe 
dedesupt intra diavolul şi ea stătea până se umplea de 
duh pitonicesc şi spunea cele viitoare — adică ce o să 
fie peste un an, peste o lună — şi câştiga pentru 
stăpâni, că era slujnică la stăpâni, şi făcea mare câştig 
domnilor ei. 

Dar Pavel Apostolul a spus: În numele lui lisus 
Hristos îţi spun: Taci şi ieşi dintr-insa! Nu-i nevoie să 
ne vestească pe noi diavolul. 

Ea a căzut pe spate şi a rămas ca moartă. Și a 
ieşit dracul acela din fiică şi a rămas bolnavă şi a 
vindecat-o Pavel. S-au dus repede slugile la mai 
marele orașului din Filipi: „Uite, au venit doi din 
aceia de-ai lui Hristos Cel răstignit şi, gata, fata 
dumneavoastră a murit şi nu mai poate spune vrăjile 
şi ghiciturile ei!” Dar ea nu murise, ci numai a ieşit 
dracul pitonicesc din ea. 

Atunci s-au mâniat stăpânii şi au prins pe Pavel 
şi pe Sila şi i-au băgat legaţi cu lanţuri în temniţă, cu 
picioarele în butuci, şi i-au bătut. lar Pavel şi Sila la 
miezul nopţii s-au sculat la rugăciune, cum puteau aşa 
legați, şi se închinau. Când se închinau ei, s-a cutre- 
murat temniţa, s-au deschis toate uşile şi au căzut 
toate lanţurile de pe ei; iar cei care păzeau temniţa au 
scos sabia să se junghie. Și Pavel a spus: Nimeni să nu 
plece! Nu vă faceţi seama! Toţi suntem aici, şi au 
căzut lanţurile de pe toți deţinuţii. Voi nu citiți Faptele 
Apostolilor? 

Atunci  mai-marele temnicerilor din orașul 
Filipi, a venit şi-a spus: „Domnule, acei doi care i-aţi 
băgat în temniţă, care au scos diavolul din fiica 
dumneavoastră, s-au rugat şi s-a cutremurat temniţa şi 
s-au dezlegat toți care erau închişi în temniță. Noi era 
să ne omorâm, crezând că au scăpat. lată, am văzut şi 
pe îngerul Domnului care a venit la cei doi Apostoli la 
miezul nopții şi s-a cutremurat temniţa din temelii.” 

Şi a venit mai-marele temniţei. Când a văzut pe 
toți dezlegaţi, a întrebat: 

— Oameni buni, cine sunteţi? 

— Noi suntem apostolii lui lisus Hristos! Noi am 
scos diavolul din vrăjitoarea aceea care ghicea la 
oameni, că înşela toată lumea, pentru că avea duh 
pitonicesc într-însa. 

Apoi temnicerul a spus către Pavel: /a şi mă 
botează şi pe mine că şi eu cred în Dumnezeul vostru! 
Atunci a crezut în Hristos mai-marele temniţei cu 
soția lui şi l-a botezat pe el şi casa lui. Şi au dat dru- 
mul la apostoli să predice Evanghelia în toate părțile. 

Dar pentru ce i-a băgat pe ei în temniţă? Pentru 
fiica aceea din care a scos demonul cu care ghicea 
viitorul. Că diavolii sunt de mai multe feluri: unii sunt 
vrăjitori, care ajută la vrăjitorii; alţii sunt pitoniceşti, 
care ghicesc viitorul, şi alții sunt arhiconi, care ştiu 
Scriptura pe de rost. Aceştia se bagă în oamenii eretici 
şi la sectari şi-i fac să înțeleagă Scriptura pe dos, nu 
aşa cum trebuie. 

Voi ştiţi că acum la sfârșitul lumii o să iasă 
înaintemergătorii lui Antihrist şi au să facă minuni Şi 
semne mari? 

Dacă tu acum crezi în aceşti nebuni şi îndrăciți, 
ce-o să faci când ai să vezi că vine înaintea ta şi din 
paie uscate are să-ţi facă pâine caldă; şi din viță uscată 
o să facă să curgă vinul cel mai bun şi ai să vezi 
munții că pleacă? 

Vezi sectarii? Sunt înaintemergătorii lui Anti- 
hrist, că strâmbă credința. Aceştia care strâmbă 
dreapta credinţă sunt înaintemergătorii lui Antihrist, 

orice sectă ar fi. Păziţi-vă de aceştia ca de foc, ca de 
lucrurile întunericului! 


DREAPTA CREDINŢĂ 
A NEAMULUI ROMÂNESC 


Să ştiţi că rădăcina şi viața poporului nostru, 
înaintea lui Dumnezeu, este credința cea dreaptă în 
ilristos, adică Ortodoxia. Noi ne-am încreştinat de 
aproape două mii de ani, din timpul Sfântului Apostol 
Andrei. 

Coloniștii romani, cărora le-au predicat Sfinţii 
Apostoli Petru şi Pavel la Roma, și cei din Grecia, 
când au venit aici cu legiunile romane, au adus 
credința ortodoxă. Eram daci pe atunci; strămoşii 
noştri sunt dacii și romanii, de la care am rămas noi, 
românii. De atunci, de când am primit sfânta şi 
dreapta credință în Dumnezeu, poporul nostru a avut 
viață. Până atunci a fost mort; numai cu trupul era viu, 
iar cu sufletul era mort. Viața poporului român este 
dreapta credinţă în lisus Hristos. Băgaţi de seamă! Ca 
popor creştin de două mii de ani de când suntem noi, 
am avut toată administraţia noastră şi toată tradiţia 
noastră sfântă. Să ținem cu tărie la credinţa ortodoxă. 

Aţi văzut dumneavoastră, de la primii voievozi 
creştini ai românilor, de când sunt cele trei Ţări 
Române, Moldova, Muntenia şi Ardealul, toți au fost 
creştini ortodocși. 

Aţi văzut pe Mihai Viteazul? Mama lui a fost 
călugăriță. Du-te la Mănăstirea Cozia şi vei vedea, 

lângă Mircea cel Bătrân, care a întemeiat această 
mănăstire și-i înmormântat acolo, o lespede de piatră 
pe care scrie: „Aici odihnește Monahia Teofana, 
mama lui Mihai Viteazul”. Ai auzit? El domn peste 
trei principate şi mama lui călugăriță. Apoi şi Ştefan 
cel Mare. Du-te la Mănăstirea Probota, unde este 
îngropat Petru Rareș, făcută de el. Vei vedea lângă 
dânsul scris: „Aici odihneşte roaba lui Dumnezeu, 
Monahia Maria Oltea, mama lui Ştefan cel Mare”. Ei 
domni şi mamele lor călugărițe! Vedeţi voi câtă unire 
era între credință şi conducere atunci? Cel ce 
conducea ţara avea mamă călugăriţă şi frate călugăr. 
Aşa trebuie să murim! 

Au cunoscut că totul este deşertăciune. Da, erau 
adevăraţi domni: „Oricât ar fi, viața asta este umbră și 
vis! Este o scurtă trecere! Dar eu când mor, mă duc la 
o viaţă care nu are sfârşit. Cine are să se roage pentru 
mine?” Aşa cugetau înaintaşii. 

Ai văzut că toţi își făceau câte o mănăstire şi 
mormânt în mănăstire? Fericiţi şi de trei ori fericiţi au 
fost domnii noștri ortodocşi: Ştefan cel Mare şi Sfânt, 
la Putna; leremia Movilă şi Gheorghe Movilă, la 
Suceviţa; Petru Rareș, la Probota; Lăpușneanu, la 
Slatina; Alexandru cel Bun, la Bistrița; Mircea cel 
Bătrân, la Cozia. Ai auzit unde era inima lor? Unde 
este inima ta, acolo va fi şi comoara ta. Pentru aceea 
au făcut ei mănăstiri, ca să fie pomeniţi sute de ani la 
Sfânta Liturghie. 

Ştefan cel Mare n-a fost baptist! Mircea cel 
Bătrân n-a fost evanghelist sau adventist! Alexandru 
cel Bun n-a fost martorul lui lehova, ca nebunii ăştia 

care au ieşit acum. Nici o sectă nu exista în țara 
noastră pe atunci. Aceştia vin din străinătate, plătiți de 
masoni, să ne strice dreapta credință și originea 
noastră şi rădăcina noastră de popor ortodox. 

Ce spune Sfântul Efrem Sirul? „Cu omul eretic 
să nu vorbeşti, în casă să nu-l primeşti, la masă să nu 
stai cu dânsul, bună ziua să nu-i dai”. Aceştia sunt 
înaintemergătorii lui Antihrist. Că Mântuitorul a spus 
la Efeseni, prin Apostolul Pavel: Biserica este Trupul 
lui Hristos, iar cap al Bisericii este Hristos. Fiecare 
sectar care s-a despărțit de Biserică, s-a despărțit de 
Hristos. Este om al satanei. 

Evanghelia spune: În vremea de apoi vor ieşi 
hristoşi mincinoşi şi prooroci mincinoşi şi pe mulți 
vor înşela. Păziţi-vă de sectari care dau broșuri prin 
trenuri, prin gări şi prin cutiile de poștă şi unde văd 
oameni, dau gratuit otrava lor. Când vei vedea o carte 
că nu are aprobarea Sfântului Sinod şi nu are cruce pe 
ea, dă-o pe foc, chiar Biblie dacă este! Dacă-i sectară 
şi scrie să nu vă închinaţi la icoane, dă-o pe foc! Nici 
un păcat nu ai! Aceasta este otrava semănată de 
înaintemergătorii lui Antihrist. Toate sunt otravă. 

Să ţineţi credința care ați supt-o de la piepturile 
maicilor voastre! Să ţineţi credinţa care o avem de 
două mii de ani! Nu vă luaţi după slugile satanei, care 
vin din Apus cu milioane de dolari. Ei cumpără pe cei 
proști şi nelămuriţi în credință, ca să rupă unitatea şi 
sufletul poporului român și vor să facă cele mai mari 
erezii şi nebunii în ţara asta. 

Păziți-vă de nebunii aceştia! Au case de 
rugăciuni, dar acolo-i casa satanei. Unde nu sunt 

preoţi și arhierei, nu este Hristos. Că Mântuitorul a 
spus aşa la Apostoli: Luaţi Duh Sfânt! Cărora veți 
ierta păcatele, iertate vor fi. lar cărora le veți ţine, 
ținute vor fi. Nu la sectari le-a spus aceasta, ci la 
Apostoli, la episcopi şi la preoţi. Căci Apostolii, prin 
punerea mâinilor şi prin succesiunea apostolică, au 
dat darul Duhului Sfânt la toţi preoții din lume, prin 
hirotonii. 

Deci băgaţi de seamă că sectarii nu au ierarhie 
canonică; n-au pe Duhul Sfânt în ei; n-au cele şapte 
Sfinte Taine, nu cinstesc pe Maica Domnului şi 
Sfânta Cruce şi nu au mântuire. De aceea feriți-vă de 
sectanţi. Auzi ce spune Apostolul Pavel? Luaţi aminte 
de voi şi de turma voastră, întru care v-a pus pe voi 
Duhul Sfânt păstori, zice la preoţi şi la arhierei. 

Celor doisprezece Apostoli, pe care i-a ales 
Hristos când S-a înălțat la cer, le-a spus: Srapi în 
lerusalim până vă veţi îmbrăca cu putere de sus! Şi la 
Duminica Mare, după zece zile, a venit peste ei Duhul 
Sfânt de sus, în chip de limbi de foc. Pe urmă, vor- 
beau toate limbile de sub cer. Şi după ce i-a îmbrăcat 
cu putere de sus, i-a trimis, zicând: Mergând, 
propovăduiți Evanghelia la toată lumea, botezându-i 
pe ei în numele Tatălui şi al Fiului şi al Sfântului 
Duh. Cel ce va crede şi se va boteza, se va mântui, iar 
cine nu. se va osândi. Deci Biserica lui Hristos are 
ierarhie canonică, Duhul Sfânt este în Biserică şi cap 
al Bisericii este Hristos. Toţi sectarii, care s-au rupt de 
| lristos şi nu merg la Biserică, sunt fiii lui Antihrist şi 
înaintemergători ai satanei. Să nu vă luaţi după ei! Să 
nu spuneți că nu v-am arătat adevărul! 

Să ţinem credința noastră pe care au ţinut-o toți 
voievozii noștri şi toți protopărinții noştri şi toți 
românii cei adevăraţi. Dacă vrei să fii fiu adevărat al 
lui Hristos şi al Țării Românești, să ţii credința cea 
dreaptă, ortodoxă, care o ţinem de două mii de ani. 
Dacă nu, nu ești fiu al lui Hristos și al Bisericii, şi eşti 
străin de neamul românesc. Nu poți fi cetățean creştin 
şi român, dacă nu ai dreapta credinţă în Hristos. Eşti 
străin. Nu ești fiu al țării. Că fiu adevărat al României 
este cel care-i ortodox, pentru că Biserica Ortodoxă 
predomină în țara noastră de două mii de ani. lar pe 
cei care-s sectari să nu-i primim în casele noastre. 

lar cei care au confesiuni aprobate de stat, cum 
sunt catolicii şi lipovenii, treaba lor. Aceia sunt cu 
credinţa lor. Dar aceştia care s-au rupt din Biserica 
Ortodoxă şi s-au făcut sectari, nu sunt fii adevăraţi ai 
țării noastre, nici ai Bisericii, ci sunt înaintemergători 
ai satanei. Aşa să știți. Sunt prooroci mincinoși care 
vor să vă rupă credinţa şi să ducă la pierzare poporul 
nostru blând. Țineţi dreapta credință și nu ascultați de 
ei! 

Țara noastră românească a fost ortodoxă din 
totdeauna şi trebuie să ţină linia Ortodoxiei. Ortodocşi 
suntem de la origine, de la colonizarea Daciei, 
ortodocşi am trăit timp de două mii de ani şi ortodocşi 
trebuie să stăm până la moarte. Asta este adevărata 
credință ortodoxă a României. Nu primiţi nimic din 
afară, că toți vor să ne strice unitatea neamului, a 
credinței şi a Bisericii. Toţi aceştia sunt vrăjmaşii 
Crucii lui Hristos. 


CUM CITIM j 
ÎN SFÂNTA SCRIPTURĂ 


Cine vrea să se mântuiască, cu întrebarea să 
călătorească. La un copil de clasa întâi, dacă i s-ar 
preda un lucru de academie, ce ştie acela? El de-abia 
învaţă câteva cuvinte: ușă, ac, rac și cutare. De-abia 
învață cum să facă un cârlig, să scrie litera a, b, c şi 
dacă-i spui lucruri mari nu înțelege nimic. Aşa şi în 
Sfânta Scriptură. Dacă mă apuc să spun lucruri adânci 
din Sfânta Scriptură, ori adormiţi cu toţii, ori plecaţi. 
Vă plictisesc, pentru că vă dau hrană prea tare. 

Nu auziţi ce spune Apostolul Pavel? Cåt ați fost 
prunci în Domnul nostru lisus Hristos. v-am hrănit cu 
laptele cel cuvântător al Evangheliei, că nu eraţi în 
stare să mâncaţi hrană vârtoasă. Aşa se întâmplă în 
Scriptură. Sunt cuvinte tari și hrană tare în Scriptură, 
pentru cei desăvârşiţi, nu pentru poporul de la țară. 
Dacă unui copil care suge la pieptul mamei lui, i-aş da 
să mănânce carne, îl hrănesc sau îl omor? Îl omor. De 
ce? Pentru că are dinţi de lapte, moi. Așa pățește cel 
ce se bagă în Sfânta Scriptură cu dinţii înțelegerii de 
lapte. De aceea spune Sfântul Grigorie de Nyssa: „Nu 
spargeţi oasele Scripturii, având dinţii înțelegerii 
voastre de lapte, ca să nu pieriţi”. 

Deci Sfânta Scriptură este aşa cum ai merge 
mata pe o câmpie și găsești o fântână cu ciutură. Și 
dacă eşti însetat, doar n-o să bei toată fântâna, când ţie 
sete. Dar ce faci? Din fântână scoţi apă cu ciutura, din 
ciutură pui în căldare, din căldare în cană şi din cană 

pui în pahar. Din pahar bei cât îţi trebuie şi fântâna 
rămâne curată și tu ţi-ai potolit setea. 

Aşa să faci şi cu citirea Sfintei Scripturi. De aici 
s-au făcut sectele. S-au băgat în Sfânta Scriptură după 
capul lor. Sfânta Scriptură este foarte adâncă şi cine o 
citeşte fără tălmaci, fără să știe cum o explică Sfinții 
Părinți, se prăpădeşte. Dar nu-i de vină Sfânta 
Scriptură, că apa-i cuvântul lui Dumnezeu. Îi de vină 
omul care se bagă în Sfânta Scriptură nepregătit şi 
fără să înţeleagă lucrurile. 

Nu vă luați după sectari, care răstălmăcesc 
Scriptura, că vă prăpădiți. Auzi ce spune Sfântul 
Apostol Petru despre scrierile Sfântului Apostol 
Pavel: În toate epistolele sale, în care sunt unele 
lucruri cu anevoie de înțeles, pe care cei neştiutori şi 
neiîntăriți le răstălmăcesc, ca şi celelalte Scripturi, 
spre a lor pierzare. 

Vă dau un exemplu: Ridicur-ai la mare caii Tăi, 
lulburând ape multe. Tu acolo crezi că este vorba de 
mare și de cai şi de ape. Când colo, marea-i toată 
lumea, Caii sunt apostolii care au alergat să predice în 
toată lumea cuvântul lui Dumnezeu, apele multe sunt 
toate popoarele păgâne, care au fost tulburate de 
predicarea Evangheliei şi de dărâmarea capiștilor 
idoleşti. lată cum se citeşte în Sfânta Scriptură şi cum 
înțelegem noi. 

Nu poate un copil mic să ştie cele preaînalte. 
Aşa şi omul care-i simplu, de la ţară. Te duci și-i arăţi 
acolo: „Nu te închina la icoane, că este chip cioplit”. 
Dar ce legătură are idolul cu sfintele icoane? La 
porunca a doua din Decalog zice: Să nu-ți faci ție chip 

cioplit, nici asemănarea vreunui lucru din câte sunt în 
cer sus, pe pământ jos, în apă şi sub pământ. Să nu te 
închini lor, nici să le slujeşti. Aici de idoli vorbește. 
Porunca a doua. Dar dă câteva file mai înainte, la 
Facere şi la Ieşire, și-ți spune acolo: Și a spus 
Dumnezeu lui Moise, să facă cortul mărturiei cioplit 
din lemn de salcâm; şi să facă sicriul Legii Domnului. 
îmbrăcat cu aur şi doi heruvimi de aur deasupra lui, 
şi să se facă perdeaua care stă înaintea sfintelor, de 
in mohorât răsucit, cu heruvimi cusuţi Şi cutare. 

Uite, acolo în Decalog spune Dumnezeu să nu 
faci chip cioplit şi dincoace spune să faci chip cioplit: 
Vei Jace doi heruvimi de măslin, de şase coți înălțime 
şi vei face chipuri de heruvimi. Icoane, nu? 

lată Dumnezeu acolo se pare că spune să nu faci 
icoane, dincoace spune să faci icoane. Şi un sectar te 
duce pe tine, care nu ştii, şi-ţi arată numai acolo, dar 
dincoace nu-ţi arată. Şi tot Dumnezeu a spus să facă 
icoane. Nu-i prost sectarul să-ți arate şi arma care-i 
împotriva lui. 

De aceea vă spun să vă ţineţi de preot şi de 
Biserică! Sfântul și dumnezeiescul Părinte Efrem 
Sirul spune aşa: „Dacă citim noi în Sfânta Scriptură şi 
ajungem la un loc unde nu înțelegem, să nu o luăm 
după mintea noastră și zicem că aici este un loc 
răzvrătit sau nedrept. Să-i spui dracului acestuia, al 
Iscodirii, care te duce la erezie şi la sectarism: „la 
ascultă, diavole! Ce-mi spui tu mie, că aici în Sfânta 
Scriptură este ceva nedrept? Eu am auzit pe Duhul 
Sfânt, Care spune aşa: Credincios este Domnul întru 
toate cuvintele Sale, şi cuvios intru toate lucrurile 
Sale”. 

Deci clar că Dumnezeu este credincios întru 
cuvintele Sale. Dacă îți mai pune la îndoială cutare 
lucru din Scriptură, zi către demonul acesta: „la 
ascultă, diavole — să-i spui în gând —, eu am auzit pe 
Duhul Sfânt zicând aşa: Cuvintele Domnului. cuvinte 
curate, argint cu foc lămurit, şi ispitit şi curățit de 
şapte ori. Ai auzit cuvintele Domnului? Sunt cuvinte 
curate; argint cu foc lămurit şi ispitit de şapte ori. 
Deci clar!” 

Deci asta am vrut să vă spun, pentru că aveţi 
sectari. Să nu vă luați după ei. Aveţi păstori; aveţi 
biserica voastră istorică de sute de ani acolo. Biserica 
noastră-i de două mii de ani, iar sectele astea știi cum 
au apărut? Ca ciupercile după ploaie; ca neghina prin 
grâu. Nişte buruieni crescute la umbra Bisericii. 

Aceştia sunt cei de care spune Mântuitorul în 
Evanghelie: În vremea de upoi mulți prooroci 
mincinoşi se vor arăta şi pe mulți vor înşela. Sectarii 
schimbă adevărul Scripturii şi sucesc înțelesul 
Scripturii după capul lor, se rătăcesc și ei şi rătăcesc şi 
pe cei care îi ascultă. 

Deci acesta mi-a fost scopul cuvântului de 
astăzi, să nu daţi crezării cuvintelor sectarilor, cum 
zice şi Sfântul loan Evanghelistul: Fiilor, nu dați 
crezare oricărui duh. Cercaţi, că nu toate duhurile 
sunt de la Dumnezeu. Cine te învaţă să nu te închini la 
sfintele icoane, sau să nu asculți de preoți, sau să nu 
mergi la biserică, sau să nu faci Sfânta Cruce, sau să 
nu te închini la Sfintele Moaşte, sau să nu tii 
Duminica, sau altceva rău de te învaţă, fugi de el că 
acela-i pecetluit de Antihrist. 


DIALOG CU UN SECTANT 


Un moșneag, care până mai ieri nu credea deloc 
în Dumnezeu şi femeia lui se chinuia să-l tragă la 
biserică, fusese convins de un sectar să se ducă la 
adunările lor şi să se lepede de credința ortodoxă. Şi 
vine într-o zi la mine, la stăruința femeii lui, care voia 
să-și aducă bărbatul înapoi la dreapta credință, cu 
predicatorul care îl convinsese să treacă la secta lor, 
vrând să mă convingă pe mine că ei au adevărul. 
După discuţia pe care am avut-o cu predicatorul, prin 
darul lui Hristos, bătrânul s-a întors la dreapta 
credință, pe când predicatorul a preferat să rămână în 
rătăcirea lui. 


— Bună ziua! 

— Doamne ajută! Dar de ce aţi venit la noi? 

— Am venit să vă arătăm adevărul! a răspuns 
sectantul. 

Eu i-am zis un cuvânt mai puţin politicos: 

— Mi se pare că ai venit să înveţi pe popa carte! 

— Da! 

— Bine. Să vedem! Dar care adevăr să-mi arăţi 
mie, dacă adevărul este la noi? De unde mai scoţi 
dumneata un alt adevăr, că unul este adevărul? 
Adevărul este o singură linie. Ce zice Hristos? Eu 
sunt calea, adevărul şi viaţa! 

— Dumneavoastră staţi aici în mănăstire şi nu 
ştiţi nimic. Eu am studii în Anglia, în Elveţia, am 
cutare, cutare... 

— Da? Cine te-a adus aici? Tu ai auzit că aici 
este o stână? Și eu sunt ciobanul; dar și câinii stau de 
pază la aripă. La stână mai sunt și câini; iar voi sunteţi 
lupi îmbrăcaţi în piei de oaie. Aţi intrat în stână, dar 
nu ieşiţi cu blana sănătoasă de aici... Să vedeţi acum 
ce pățiți cu câinii noştri. 

— Cum dar? 

— Stai, stai! Eşti predicator? 

— Da! Eu am doctoratul în Londra, am... 

— Da? Bine! Câţi ani au fost de la Adam până la 
potop? 

— Cred că au fost 1500 de ani. 

— Prost ai răspuns, doctorandule! De la Adam 
până la potop au fost 2243 de ani! 

— Unde scrie? 

— Nu căuta Biblia! Eu am rădăcina Bibliei. 
Biblia este un măr care a crescut în pomul Tradiţiei. 
Dar eu nu cred numai în măr; eu cred în rădăcină şi în 
copac; că rădăcina Bibliei este Sfânta Tradiţie. Câţi 
ani au fost de la Adam până la Avraam? 

— Parcă au fost 2400, a răspuns predicatorul. 

— Greşit ai răspuns. Au fost 3312 ani până la 
naşterea lui Avraam şi 3387 de ani până la primirea 
făgăduinței de la Dumnezeu! 

— Unde scrie? 

— Ți-arăt eu în Hronograful lui Gheorghe 
Chedrinos, în care scrie istoria lumii de la început. Ia 
să-mi spui tu mie câţi ani au fost de la potop până la 
zidirea turnului Babel, când Nimrod, fiul lui Hus, a 
zidit turnul Babel, când li s-au amestecat limbile? Câţi 
ani au fost? 

— Parcă au fost 300! 

— Prost ai răspuns! Au fost 531 de ani! Şi câți 
ani au fost de la potop până la Avraam? 

= 

— Au fost 1144 de ani; şi cu 430 de ani, cât a stat 
poporul evreu în robia Egiptului, fac 3818 de ani. 
Unde era Biblia scrisă atunci? Unde era sâmbăta 
voastră? Cu ce s-a mântuit lumea timp de 3821 de ani 
înainte de a se scrie Biblia? Că în Biblie nu s-a scris 
totul. Căci Evanghelistul loan spune: Sunt şi alte 
multe lucruri..., şi care, dacă s-ur fi scris cu de-u- 
mănuntul, cred că lumea aceasta n-ar cuprinde 
cărțile ce s-ar fi scris (loan 21, 25). S-a scris numai 
un rezumat al Sfintei Tradiţii, care formează Biblia 
sau Sfânta Scriptură. Dar să-mi spui mie, cât a ţinut 
împărăția uriașilor, înainte de potop? Biblia spune: 
Când s-au amestecat fiii lui Set cu fiii lui Cain s-a 
născut poporul uriaş; neam vestit din veac. Atât! Dar 
nu spune câte sute de ani au stat împărații uriașilor şi 
câte urgii au făcut ei pe pământ. 

Tăcea predicatorul. 

— Vezi că nu ştii? Dar câți feciori a avut Adam? 

— A avut trei: Cain, Abel și Set şi alţii fără 
nume. 

— Dar Biblia spune că a născut feciori şi fete. 
Câţi au fost de toţi? 

— Or fi fost 30, 40. 

— Eva a trăit 950 de ani, mai mult decât Adam 
cu 20 de ani, și a născut 50 de perechi de gemeni, 
băieţi şi fete, adică 100 de copii. Scrie în Hronograful 
lui Chedrinos. Auzi ce spune Biblia: Cain a luat în 

căsătorie pe sora sa Milada; şi a luat Set pe sora sa 
leax. Se luau fratele cu sora. Aşa s-au înmulțit la 
inceput. 

— Dar se puteau lua neamuri în căsătorie? 

— Da, căci până la Avraam n-a fost interzisă 
spița de rudenie. Se luau neamuri! N-a ţinut Avraam 
pe nepoata sa? N-a luat Isaac pe nepoata lui Avraam, 
pe Rebeca? Nu vedeţi? Că nu era pusă legea de 
neamuri. Dar să-mi spui tu mie câţi ani avea Set când 
s-a răpit la cer și a învăţat astronomia şi scrisul de la 
îngeri? 

Se uitau unul la altul... 

— Nu scrie nicăieri. 

— Set a fost de 40 ani când s-a răpit la ceruri şi a 
stat în cer 40 de zile și a învăţat astronomia şi scrisul. 
Set a trăit 912 ani! Primul om care a scris din lume şi 
care a învățat astronomia şi mişcarea astrelor a fost 
Set, fiul lui Adam. Zice și Sfântul Vasile: 
„Astronomia este de origine îngerească”; îngerii l-au 
învățat pe Set. Când s-a coborât Set pe pământ, foarte 
mult îi strălucea fața. Dacă Moise, numai cât a vorbit 
cu Dumnezeu pe Muntele Sinai şi când a coborât de 
pe munte, feciorii lui Israel puneau văl că nu-l puteau 
vedea de strălucire! Dar fața lui Set, care a fost în 
ceruri, strălucea ca soarele, cum arată Sfântul loan 
Gură de Aur. Copiii şi nepoţii au zis: „Tata s-a făcut 
Dumnezeu!” „Nu, dragul tatei, nu! Eu nu m-am făcut 
Dumnezeu! Un singur Dumnezeu este, Care a făcut 
cerul şi pământul! Eu am fost acolo unde îngerii 
Domnului Îl laudă pe Dumnezeu, şi am învăţat 
astronomia şi mişcarea astrelor”. 

Și fiii lui Set l-au întrebat: „Tată, ce ţi-a spus 
Dumnezeu?” „Băgaţi de seamă, printre alte porunci 
pe care mi le-a dat Dumnezeu, să nu cumva, când vă 
măritați sau vă înSurați, să luați în căsătorie din 
neamul lui Cain, că el este blestemat de Dumnezeu cu 
cele şapte pedepse. Că, dacă veţi călca porunca 
aceasta, se va naște din voi un popor urât tare de 
Dumnezeu şi căzut din darul Lui”. 

— Cine erau fiii lui Dumnezeu şi fiicele 
oamenilor? Noi zicem că fiii lui Dumnezeu erau 
îngerii, care s-au pogorât din cer şi au păcătuit cu 
fetele oamenilor. 

— Nebunie... Dacă cugetaţi după capul vostru, 
vă duceți în fundul iadului. Ai văzut ce spune? Cât a 
trăit Set, 912 ani, nu s-au amestecat fiii lui cu fiicele 
lui Cain. lar după moartea lui Set, au uitat fiii lui ce 
le-a spus tatăl lor. Căci spune Scriptura: Şi s-au rănit 
fiii lui Set de frumuseţea fiicelor lui Cain şi le-au luat 
lor de soţii. Şi ce se năştea din această amestecare era 
popor uriaş, neam vestit din veac; dar ce răutăţi 
făceau uriaşii, nu știți voi! Că foarte mult s-au 
înmulțit fiii lui Set, după ce au luat în căsătorie pe 
fetele lui Cain! Că fiii lui Set se numeau fiii lui 
Dumnezeu, iar fiii lui Cain, fiii diuvolilor. Deci atunci 
când s-au amestecat „fiii lui Dumnezeu” cu fiicele 
oamenilor, s-a născut poporul uriaș. 

— Dar de ce vă închinaţi voi la idoli, că 
Dumnezeu zice la Deuteronom: Să nu-ți faci chip 
ciopli, nici asemănarea vreunui lucru din câte sunt în 
Cer, sus, pe pământ, jos, în apă şi sub pământ. Să nu 
te inchini lor, să nu slujeşti lor (Deut. 5, 8-9)? 

— Cine sunt aceştia? 

— Icoanele la care vă închinaţi voi! 

— la să-ți spun eu! Cine a făcut prima icoană? 

-—!!! 

— Dumnezeu a făcut pe om după chipul şi 
asemănarea Sa. Sfântul Ioan Damaschin spune că 
prima icoană o face Dumnezeu, adică pe om, după 
chipul şi asemănarea Sa. 

— El a făcut, dar nouă ne-a poruncit să nu facem. 

— la citeşte dumneata în Biblie, la Ieşire, 
capitolele 25 până la 30. Vezi acolo că tot ce este în 
biserică este făcut cu porunca lui Dumnezeu. Şi 
icoanele şi catapeteasma şi sicriul Legii Domnului şi 
heruvimii slavei şi veşmintele preoților şi mitra 
urhiereilor şi cădelniţele şi sfeşnicul cu şapte lumini, 
toate. Nu i-a zis Dumnezeu lui Moise? „Moise, ia și fă 
o ladă de salcâm şi o poleieşte toată cu aur! Moise, fă 
doi drugi de salcâm îmbrăcaţi cu aur, şi lada să aibă 
verigi, ca să bagi drugii şi să ridici sicriul Legii. 
Moise, pune în lada aceea Tablele Legii, pe care ți 
le-am dat Eu pe Muntele Sinai. Pune şarpele de 
aramă, pe care l-ai făcut când îi mâncau șerpii în 
pustie, pune toiagul lui Aaron, care a înfrunzit când a 
iezemat de sicriul legii cele 12 toiege — căci al lui 
Aaron a înfrunzit în noaptea aceea şi a făcut migdale 

„ ŞI cupa cu mană — o cupă de aur”. Mana era ca 
pâinea uscată, din care au mâncat evreii în pustie 40 
de ani. Astea nu erau lucruri de mâini omeneşti? 

— Dar voi de ce vă închinați şi faceți cruce, căci 
«tucea a fost lemnul și spânzurătoarea pe care a murit 
Domnul lisus? 

— De ce săriți voi de la un subiect la altul? Așa 
faceți mereu când discutați cu cineva, ca să-l prostiți. 
lată ce spune Sfântul Apostol Pavel: Crucea pentru 
cei pieritori, nebunie este; iar nouă, celor ce ne 
mântuim, Crucea este înţelepciunea şi puterea lui 
Dumnezeu (| Cor. 1, 18). Vezi că Sfânta Cruce nu-i 
spânzurătoare şi nici măciucă? Dimpotrivă, este 
înțelepciunea şi puterea lui Dumnezeu! 

Aţi auzit ce-i crucea, voi, sectarilor, care înşelați 
oamenii şi-i duceți în iad? „Și va veni o sectă la 
sfârşitul lumii — zice Sfântul Andrei al Cezareei — care 
nu va face cruce, căci le va pune antihrist pecetea pe 
mâna dreaptă şi n-o vor ridica la frunte”, că fruntea 
este partea rațională a sufletului, adică mintea. 

Am avut mai demult câteva femei baptiste de la 
Abrud -Alba. După ce le-am povestit minunea de la 
Sfântul Mormânt, cu femeia îndrăcită, care atunci 
când s-a atins de bucata de lemn din Crucea 
Mântuitorului, s-a vindecat, toate au făcut cruce. Dar 
una a zis: „Părinte, eu nu fac cruce!” „Fă cruce!” îi 
spun. „Nu fac! Eu nu pot ridica mâna la frunte!” „Ţi-a 
pus dracul pecetea, de aceea n-o mai ridici! Fă cruce, 
femeie, şi vei vedea puterea lui Dumnezeu!” „Nu, că 
nu pot ridica mâna!” 

Şi eu îi iau mâna dreaptă, că stătea lângă mine, 
în partea dreaptă a mea, şi-i fac cruce de trei ori pe 
față. 

„Văleu! Văleu! Vai, tare mă simt uşoară!” „Da! 
Acum s-a dus dracul de pe mâna ta!” Aşa a fugit de la 
dânsa diavolul care o stăpânea. Apoi am mărturisit-o 

şi s-a întors din nou la Biserică. Vedeţi puterea Sfintei 
Cruci? 

— Bine, dar locul de-a dreapta şi de-a stânga 
Preasfintei Treimi este predestinat, că spune ...a şedea 
de-a dreapta şi de-a stânga Mea nu este ul meu a da. 
ci se va da celor pentru care s-a pregătit de către 
Tatăl Meu (Matei 20, 23). 

— Nu este adevărat! Mântuitorul zice: A şedea 
de-a dreapta Mea sau de-a stânga Mea nu este ul 
Meu a da, ci celor pentru care s-a pregătit, căci 
aceste două locuri sunt rânduite Maicii Domnului și 
Sfântului loan Botezătorul de către Tatăl. Cine este 
loan Botezătorul? Cel mai mare om născut din 
femeie. lar Maica Domnului cine este? Ce spune 
Psalmul 44? De față a stătut Împărăteasa, de-a 
dreapta Ta, îmbrăcată în haină aurită şi preaînfru- 
musețată. 

Dacă a născut pe Fiul lui Dumnezeu din Duhul 
Sfânt, a fost „cămara Duhului Sfânt”, L-a purtat în 
pântece şi L-a alăptat. Cine poate fi mai mare decât 
ca? Ea este Împărăteasa Duhului Sfânt, Împărăteasa 
lleruvimilor şi a Serafimilor! Toţi sectarii şi păgânii, 
veți vedea voi în ziua judecății cine este Maica 
Domnului, când va străluci peste ceata heruvimilor, a 
serafimilor şi a tuturor tronurilor. Vai de capul vostru! 
Veţi merge împreună cu satana în focul gheenei, toţi 
care huliți pe Maica Domnului! 

Vedeţi că Hristos era pe Cruce răstignit şi 
scuipat şi biciuit, însă nici atunci n-a uitat pe Maica 
Sa? O arată Sfântului loan Evanghelistul, zicând: 
l'iule, iată mama ta! Adică ai grijă de ea! Şi acesta a 

luat-o la sine. Şi către ea a zis: Femeie, iată fiul tău! 
A dat-o în stăpânirea celui mai cinstit apostol şi ea a 
mai trăit 15 ani până la mutarea la cer. 

— Dar de ce n-a dat-o în grija unuia dintre frații 
Lui? 

— Pentru că Mântuitorul n-a mai avut nici un 
frate. Deşi Sfânta Scriptură aminteşte de „frați” ai 
Domnului, ei nu sunt frați naturali ai Lui, deoarece, 
după Sfânta Tradiţie, Maria, Maica Domnului, a 
rămas după naştere fecioară, aşa cum a fost 
prefigurată în vedenia Proorocului Iezechiel (44, 1-3). 
Apoi, dacă ar fi avut frați după trup, Mântuitorul ar fi 
dat-o în grija vreunui frate, nu în grija Apostolului 
loan. Aşa-zișii „frați” ai Domnului erau doar rude ale 
lui lisus; cuvântul frați redă cuvântul grecesc adelfoi 
(în ebraică: ah), având sensurile de: fraţi, veri, rude 
apropiate. 

Maica Domnului n-a mai avut copii. Ce zice 
Scriptura: Și n-a cunoscut-o pe ea, până când n-a 
născut pe Cel întâi născul. 

— Da. Dar de aici se înţelege că după aceea a 
mai avut și alți copii. 

— Cuvântul „până când” înseamnă veşnicie. Este 
scris în Sfânta Scriptură: Înrource-Te. Doamne. până 
când... Sau Zis-a Domnul Domnului meu: şezi de-u 
dreapta Mea până ce voi pune pe vrăjmaşii Tăi 
aşternut picioarelor Tale (Ps. 109, 1). Oare aceasta 
înseamnă că după aceea Mântuitorul nostru lisus 
Ilristos nu va şedea de-a dreapta Tatălui spre a 
împărăți cu El peste toate veacurile, ştiind bine că 
împărăția Lui nu va avea sfârșit (Luca 1, 35)? Sau 

lată, Eu sunt cu voi până la sfârşitul veacului. Ce? 
După sfârşitul veacului nu mai este Hristos cu ei? Și 
despre Micol, fata lui Saul, zice: N-a născut copil 
până n-a murit. Dar ce, a născut după ce a murit? 
Cuvântul „până când” înseamnă veşnicie. Nu că a 
cunoscut-o cândva alt bărbat după naştere. 

Ştiţi oare cine este Maica Domnului? Impără- 
teasa heruvimilor, Împărăteasa a toată făptura, cămara 
întrupării lui Dumnezeu, uşa luminii, uşa vieții, uşa 
cea încuiată prin care n-a trecut nimeni, decât Domnul 
nostru lisus Hristos. Ea este scară către cer, cădelniță 
dumnezeiască, biserică a Preasfântului Duh. Maica 
Domnului este mireasa Tatălui, maica Cuvântului şi 
biserica dumnezeiescului Duh. 

Câtă milă o să aibă Maica lui Dumnezeu de cei 
care au cinstit-o pe ea şi au lăudat-o! Şi câtă urgie o să 
vină peste cei ce n-au crezut în sfințenia ei! Ce-o să 
facă sectele care hulesc pe Maica Domnului? La 
icoana Maicii Domnului cu Pruncul în brațe, vezi 
cerul şi pământul. Domnul reprezintă cerul, este mai 
presus de ceruri şi Maica Domnului reprezintă 
pământul. Ea este din neamul nostru. Braţele Maicii 
Domnului sunt mult mai putemice decât umerii 
heruvimilor şi ai serafimilor. 

Ea ține pe Cel ce a făcut cerul şi pământul şi 
toate cele văzute și nevăzute. Ea este mama noastră, 
care are milă şi de săraci şi de văduve. Pururea se 
roagă Mântuitorului pentru iertarea păcatelor noastre. 

Dumnezeu primeşte pe om la pocăință până la 
ultima lui suflare, dacă se întoarce din toată inima şi 
cinsteşte pe Maica Domnului. Să aveţi mare evlavie 

către ea, că fericită este casa şi familia care are în casă 
icoana Maicii Domnului. În fiecare zi să citiți 
acatistul şi paraclisul ei. Dacă nu ar fi Maica 
Domnului în ceruri, lumea asta s-ar fi pierdut de două 
mii de ani. Ea pururea stă în genunchi şi se roagă 
Preasfintei Treimi. Ea este a patra față duhovnicească 
din ceruri. 

— Dar copiii mici de ce trebuie să se curețe prin 
botez, că ei sunt curați, n-au nici un păcat? 

— Pentru ca să se spele de păcatul strămoșesc, cu 
care ne naştem toți. N-ai citit tu în Psaltire: Căci intru 
fărădelegi m-am zămislit şi în păcate m-a născul 
maica mea? 

— Bine, dar copilul când este mic nu are credinţă 
şi Biblia spune: Cine va crede şi se va boteza, acela 
se vu mântui. 

— Într-adevăr, copiii nu pot crede la vârsta când 
sunt botezați. Dar aşa cum în Vechiul Testament 
tăierea împrejur se făcea în baza credinţei părinţilor, 
tot aşa botezul se face pe temeiul credinței părinţilor 
sufletești (naşii) ai pruncilor care se botează (Marcu 
9, 36-37). Copiii nu au credinţă, dar au naşii lor, care 
sunt garanți şi chezaşi în fața lui Dumnezeu şi a 
Bisericii Sale pentru copilul ce se botează și care fac 
cuvenita mărturisire de credinţă în locul lor. 

Dar voi, sectarilor, ştiţi câte botezuri sunt? Aţi 
citit „Dogmatica” Sfântului loan Damaschin? 

— Nu. 

—  Arătând evoluţia istorică a Botezului, 
începând cu tipurile care l-au prefigurat, Sfântul Ioan 
Damaschin numără opt botezuri de la începutul până 
la sfârşitul lumii: 

Primul botez a fost botezul prin potop, pe 
vremea lui Noe, pentru curmarea păcatului. 

Al doilea botez a fost botezul prin mare şi nor, 
la întoarcerea evreilor din robia lui faraon. 

Al treilea botez a fost botezul Legii Vechi, 
tăierea împrejur. 

Al patrulea botez a fost botezul lui loan 
Botezătorul, numit și botezul pocăinţei. 

Al cincilea botez este botezul prin apă şi prin 
Duh, botezul nostru creștin dat nouă de liristos prin 
Sfinții Apostoli. 

Al şaselea botez este botezul prin pocăință şi 
lacrimi, adică Spovedania, instituită de Mântuitorul 
indată după Înviere, când a dat apostolilor puterea de 
i lega şi a dezlega păcatele oamenilor: Orice veţi 
dezlega pe pământ, va fi dezlegat şi în ceruri şi orice 
veți lega pe pământ va fi legat şi în ceruri. 

Al şaptelea botez este botezul sângelui, adică al 
muceniciei, cu care Însuşi Hristos S-a botezat în locul 
nostru, vărsându-Și Sângele Său pentru mântuirea 
lumii. Cu acest botez s-au botezat şi mucenicii, din 
uiceputuri până astăzi, dându-și viața pentru dragostea 
lu Hristos. 

Al optulea este botezul de la sfârşitul lumii, 
uhcă botezul cu foc nestins, pentru cei păcătoşi care 
ue vor chinui în muncile iadului, dacă nu s-au pocăit 
cut au trăit pe pământ [...]. 

— Părinte, eu sunt predicator de mai mult timp şi 
nu pot să mă lepăd de credința mea, chiar dacă mi-ați 
âspuns la întrebările mele. 

— Să ştii dumneata că toți cei care nu se supun 
Bisericii lui Hristos celei dreptmăritoare, rămân 
grupări sectare şi foarte greu se pot îndrepta, că zic 
Sfinţii Părinţi: „De la tot păcatul se întoarce omul 
uşor, dar de la eres, foarte greu!” Și aceasta, pentru că 
se întunecă partea rațională a sufletului şi degeaba îi 
spun eu că aici este alb, că el vede negru. Și atunci 
foarte greu se întoarce. Aceasta este mentalitatea 
tuturor sectanţilor. 

Pe lânpă aceasta, nu puţini creştini ortodocşi, 
mai ales cei care nu frecventează Biserica şi au o stare 
materială precară, sunt atrași la diverse grupări sectare 
întrucât li se oferă bani, îmbrăcăminte şi alte avantaje 
materiale de peste hotare. Aceştia şi-au vândut 
sufletul diavolului şi nu se vor mântui în veci, decât 
numai dacă se întorc la Biserica mamă, cea adevărată, 
care este Biserica Ortodoxă. 


ÎMPĂRĂȚIA URIAŞILOR 


Cel dintâi împărat al uriaşilor despre care citim 
la Facere a fost Azail. În vremea lui s-au descoperit 
aurul şi argintul în pământ. 

El este primul împărat din lume care a făcut 
bani cu chipul său pe ei. În timpul lui s-a găsit fierul 
şi s-a făcut cămașă de zale din aramă şi sabia. Sfântul 
loan Gură de Aur îl mustră: „O, răutatea ta, Azaile, cu 
două morți ai pierdut neamul omenesc: cu sabia, 
trupurile, şi cu iubirea de bani, sufletele”. 

După Azail, a luat împărăţia uriașilor împăratul 
Tevel, că 314 ani a ținut împărăţia lor înainte de potop 

şi toți erau din neamul lui Cain. În timpul lui s-a 
inceput modelarea fierului şi a aramei. Al treilea 
impărat al uriașilor a fost Iova. În timpul lui s-au făcut 
fluierul şi alăuta, uneltele de cântat. 

După ce a murit Ilova, a împărăţit sora lui, 
unpărăteasa Noemina, prima împărăteasă din lume 
care a ţesut pânza şi a închegat brânza! Până atunci nu 
se ştia că din laptele dobitoacelor se poate face 
brânză. O uriaşă bătrână, mergând pe munte, i-a arătat 
unpărătesei Noemina: „Vezi aceste frunze? Dacă iei 
planta asta de aici şi o pui în lapte, se încheagă 
brânza”. Tot în timpul ei s-a descoperit cânepa şi inul, 
care erau făcute de la zidirea lumii, dar nu se ştia că 
se pot face cămăşi din acestea. Până atunci oamenii 
umblau în piei de dobitoace. 

Când era Adam de 700 de ani, era la arat în 
câmpia Senat cu boii. Și feciorii lui Adam se 
mmulțiseră tare în acest timp, căci au fost 50 de 
perechi de gemeni. Adam, arând cu boii, avea dintre 
leciorii lui foarte răi. Se băteau, se certau unul cu 
altul, se omorau. Şi se gândea el: primul fecior pe care 
lam născut a fost urât de Dumnezeu, Cain cel 
blestemat şi ucigaş. Dar uite şi aceştia ce fac! Avea şi 
Duni, dar puţini. Şi zicea: „Oare ce-o să facă 
Dumnezeu? Pe mine şi pe Eva, pentru un păcat, ne-a 
wos din Rai!” Că au plâns Adam şi Eva la poarta 
Rinului o sută de ani. Au plâns la poarta Raiului 
Adam şi Eva, doar s-ar milostivi Dumnezeu să-i bage 
mapoi în Rai. 

Şi a venit Arhanghelul Uriil din cer şi i-a spus 
hu Adam: „Nu mai plângeţi, Adame şi Eva! Luaţi şi 
và cunoaşteţi să naşteți copii şi întru sudoarea feței 

voastre să vă câştigaţi pâinea!” Că ei au trăit în 
feciorie timp de 700 de ani în Rai şi nu ştiau că sunt 
femeie şi bărbat. Ai văzut cum sunt copiii mici, care, 
dacă îi pui unul lângă altul, nu se ruşinează. Ei nu 
cunosc sexul; sunt nevinovaţi, îi acoperă nevinovăția 
lor de copii. Aşa erau Adam şi Eva în Rai. Apoi au 
stat o sută de ani la poarta Raiului. Nu s-au împreunat, 
tot crezând că Dumnezeu îi va băga din nou în Rai. Şi 
le-a zis Arhanghelul Uriil: „Mai sunt 5508 ani până 
va veni Mesia, un Fiu Care se va naşte dintr-o 
Fecioară preasfântă, fără de sămânță bărbătească. 
Atunci veţi intra înapoi în Rai”. 

Tot neamul omenesc, timp de 5508 ani până la 
Hristos, a stat în iad. Apoi Adam şi Eva s-au apucat 
de lucru și s-au înmulțit 700 de ani. Atunci a gândit 
Adam: „Pe mine Dumnezeu m-a dat afară din Rai 
numai pentru că am călcat o poruncă. Dar cu acești fii 
ai mei ce-o să facă?” Și a dat drumul la boi, care arau 
la popas. Le-a dat de mâncare şi el s-a culcat. Îi 
aduseseră băieții de mâncare. 

Şi s-a culcat Adam şi, când s-a trezit, 
Arhanghelul Uriil era la capul lui şi i-a zis: „Adame, 
ce ai gândit tu înainte de a dormi?” „Doamne, îți spun 
drept — că Adam nu se temea de Uriil, că el i-a văzut 
cât a fost în Rai; că Raiul era o treaptă a Împărăției 
Cerurilor şi îi vedea şi pe Heruvimi şi pe Serafimi — 
ce-am gândit: Ce-o să facă Preasfântul şi Preabunul 
Dumnezeu cu lumea aceasta? Uite, feciorii mei s-au 
făcut mii, ŞI-s răi şi ştiu că Dumnezeu urăşte păcatul 
şi numaidecât o să-i pedepsească. Pe mine, pentru 
călcarea unei porunci, Dumnezeu m-a scos din Rai şi 
nu m-a iertat; şi am plâns o sută de ani la poarta 

Raiului. Ne-a dat de canon pe pământul acesta. Ce-o 
să facă cu feciorii mei?” 

„Adame, să ştii, de aceea m-a trimis Dumnezeu 
să-ți spun, că El ştie inima ta, Ce-ai gândit tu. Să ştii 
că au să vină două potopuri”. 

Dar Adam nu ştia ce înseamnă potop. 

„Dar ce înseamnă potop?” „Dumnezeu va 
înmulți două stihii: apa şi focul; că toată lumea este 
făcută din patru stihii, şi trupurile noastre, toate: foc, 
pământ, apă și aer. Şi un potop o să fie cu apă şi altul 
cu foc”. 

Dar Adam a zis: „Doamne, când va veni 
potopul?” „Adame, nu-ţi pot spune acum când. dar, 
uite ce este! Unde stai, este un pârâu cu piatră, cu 
lespezi multe și pădure. Deci ia pe feciorii tăi care te 
ascultă — că avea poate o sută, două, buni — aici unde 
stai tu, ia lețuri din pârău şi lut, că în loc de ciment era 
lut, şi să faci un turn înalt de 45 de coți şi de 15 coți 
lățime. Să faci trepte de suit pe el; să-l faceți 
impreună cu copiii. Şi după ce se va termina de făcut 
turnul, să faci un foc mare la temelia turnului. Uite, 
pădurea este aproape. Aduceţi lemne mari. lar 
«deasupra turnului să puneţi un vas mare cu apă. 

Când veţi termina turnul de făcut, o să vină 
peste voi un somn mare. Să nu staţi lângă turn când îl 
veţi termina. Fugiţi deoparte de turn şi dormiţi. Când 
va veţi trezi, dacă veţi vedea că de la foc s-a evaporat 
apa, să ştiţi că vine potopul cu foc întâi. Dar dacă 
vedeţi că apa s-a vărsat de pe stâlp și a stins focul, să 
yuți că potopul cu apă vine întâi”. 

Nu l-a mai văzut pe Arhanghelul Uriil, căci ca 
lulperul s-a dus. Şi pe Adam, băieţii îl vedeau că 

vorbeşte, dar pe înger nu-l vedeau. Şi băieții i-au adus 
mâncare şi ziceau: „Tata a înnebunit! Uite vorbeşte 
singur!” Că nu-l vedeau pe Arhanghelul Uriil. Il 
vedeau numai pe Adam, dar nu vedeau îngerul care 
vorbeşte cu dânsul. Şi l-au întrebat ei: „Tată, dar cu 
cine vorbeai dumneata?” 

Şi-a plâns Adam! „O, dragii mei copii, cu cine 
vorbeam! Nu l-aţi văzut?” „Nu!” „A venit unul din 
cele şapte duhuri care stau înaintea lui Dumnezeu. 
Aceştia poartă numele Dumnezeului Celui viu: 
Mihail, Gavriil, Rafail, Varahil, Gudiil, Salateil şi 
Uriil. Toţi au terminația „il”. Ştiţi ce înseamnă? 
Înseamnă Dumnezeu! Ştiţi care este adevăratul nume 
al Arhanghelului Mihail? „Miha” înseamnă putere şi 
„il”, Dumnezeu. El se tălmăceşte, „puterea lui 
Dumnezeu”. 

Adevăratul lui nume l-a spus Sfântul Dionisie 
Areopagitul, „pasărea cerului”. lar Gavriil, „Gav” în- 
seamnă bărbat, „ri” înseamnă tare, şi „il”, Dumnezeu. 
Adevăratul nume al lui Gavriil se tâlcuieşte „bărbat 
tare, bărbat Dumnezeu”. Toţi au nume dumnezeieşti: 
Rafail, înseamnă „povăţuitor dumnezeiesc”; Varahil, 
„îndreptător dumnezeiesc”; Gudiil este îngerul proniei 
lui Dumnezeu, al purtării de grijă; au miliarde de 
îngeri sub comanda lor. Salateil, „slujitorul cel mai 
înalt dumnezeiesc”, care duce rugăciunile tuturor 
oamenilor la Dumnezeu; iar Uriil se tâlcuieşte „foc şi 
lumină dumnezeiască”. Acesta a venit la Adam, cel 
de-al şaptelea arhanghel. Acesta a venit la Adam şi 
Eva şi când au plâns o sută de ani la poarta Raiului şi 
le-a spus să-şi ia de grijă, că nu le dă drumul înapoi în 
Rai. 

Atunci Adam a făcut turnul acesta despre care 
am spus. Şi când l-au terminat, la toţi le-a fost somn şi 
toţi au fugit, nu cumva să cadă turnul pe ei. Și când 
s-au sculat, focul pe care l-au făcut ei la temelia 
turnului s-a stins, că apa s-a vărsat singură pe foc. Şi 
au ştiut că vine întâi potopul cu apă, dar n-au ştiut 
când. Şi a început Adam a se ruga: „Doamne, ştiu că 
vine apa întâi, dar nu ştiu când. Și tare-s îngrijorat, ca 
să nu ne apuce moartea”. 

Peste 70 de ani, când era Adam la tunsul oilor, a 
venit acelaşi înger şi i-a zis: „Adame, te rogi lui 
Dumnezeu să ştii când vine potopul cu apă. Nu fi 
îngrijorat! Mai sunt 1530 de ani până la potopul cu 
apă. Întâi se va naște un om, Noe, tot din neamul lui 
Set, din cei curaţi, foarte plăcut lui Dumnezeu şi 
aceluia i se va arăta Dumnezeu, cu 150 de ani înainte 
de potop, să-i poruncească să-şi facă corabia. Și apoi 
o să fie potopul. Şi va cruța Dumnezeu numai atâta: 
pe Noe, soția şi feciorii lor cu soțiile. 

Adam a zis: „Doamne, ce semn o să vină înainte 
de potop?” Şi le-a spus: „Uite ce semn. Băgaţi de 
seamă să spuneţi la copiii voştri, că înainte de potopul 
cu apă o să se nască un popor uriaş, pentru că au să se 
amestece fiii lui Set cu fiii lui Cain, şi o să fie răi 
inaintea lui Dumnezeu. Și o să zică Dumnezeu, cum 
spune în Biblie: că i-a părut rău lui Dumnezeu că l-u 
făcut pe om. Şi vor fi foarte urâţi înaintea Domnului, 
că uriaşii creşteau de trei ori ca cedrii Libanului. Şi 
crau cei mai urâţi oameni de pe fața pământului şi cei 
mai spurcați. Mâncau şi copiii pe care îi lepădau 
lemeile lor, aşa de spurcaţi erau. Căci până la potop 
nimeni n-a mâncat carne, decât numai uriaşii. Dar nu 

mâncau numai din dobitoace, ci mâncau şi pe cei din 
neamul lui Set. 

Erau două feluri de popoare: oameni mari, 
uriaşii, şi cei din neamul lui Set, care erau normali. Şi 
cea mai mare scăpare aveau acei mici ca noi, că se 
ascundeau în păduri. Uriaşii prin pădure nu puteau 
fugi, că pădurea era numai până la genunchi la ei, 
cum este la noi iarba. Și ăştia mici se ascundeau ca 
puii ca să scape. Și când îi prindeau uriaşii pe aceştia, 
aveau nişte oale mari, şi băgau câte 50 de oameni la 
fiert o dată. Mâncau carne de oameni uriaşii. 

Atunci i-a spus Arhanghelul Uriil lui Adam: 
„Băgaţi de seamă că are să se facă un popor uriaş, că 
o să se amestece fiii lui Set şi o să calce poruncile lui 
Dumnezeu. Şi se va face acest popor, şi pentru aceştia 
se va grăbi Dumnezeu să aducă potopul, că nu-i va 
mai putea suferi pe fața pământului pentru răutățile 
lor. Dar înainte de potop iată ce alte semne vor fi: vor 
purta oamenii la dânşii apă în vase de lemn, de piatră, 
de lut şi în burdufuri de capre şi n-au să se sature de 
apă. Când se vor întâlni unul cu altul, în loc de bună 
ziua, o să întrebe: «Ai apă?» «Am!» O să bea oamenii 
multă apă, vreo 500 de ani înainte de potop. Şi acesta 
va fi semn că vine pedeapsa omenirii prin apă”. 

„Dar potopul cu foc?”, a întrebat Adam. 
„Potopul cu foc o să fie la sfârşitul lumii, i-a spus 
Uriil. Atunci Când o să se depărteze lumea de 
Dumnezeu, o să se ivească o buruiană, tutunul. Şi 
oamenii vor merge după aceste buruieni, care nu le va 
une nici de foame, nici de sete”. Tutunul a fost adus 
i Iranta de împărăteasa Ecaterina din America şi se 
chema „arba împărătesei Ecaterina”. Dar nu l-a adus 

pentru fumat, ci pentru băi. Această buruiană, adică 
tutunul, când o vor bea oamenii cu foc și fum, va fi 
semn că vine focul şi fumul, care o să iasă dintr-înşii. 
Acesta va fi primul semn al sfârşitului veacurilor. Al 
dolea semn va fi răcirea credinței în Dumnezeu şi 
oamenii se vor înrăi foarte tare. Potopul cu foc va fi la 
«lârşitul lumii, aşa Cum se pregăteşte acum. 


DIALOG CU UN IEHOVIST 


Aceștia sunt numiţi antihriști, pentru că ei atacă 
«dumnezeirea lui lisus Hristos. Am avut aici la mine 
un predicator din Piatra Neamţ. L-au adus părinţii lui. 
Fiindcă n-a vrut să facă armată şi să pună mâna pe 
mmă, a făcut doi ani şi şapte luni de închisoare. Ei 
“unt şi contra stăpânirii de stat, nu numai a stăpânirii 
bisericești. Un băiet înalt, frumos, voinic, cu părinţii. 
SI mi-au zis ei: 

— Părinte, am venit să-l lămureşti pe băiatul 
nostru, că nu mai vrea să asculte deloc ceea ce l-am 
invăţat din copilărie. 

— Ei, cum te cheamă? 

- Gheorghe. 

— Ce credinţă ţii tu? 

- Eu sunt martor sincer al lui Iehova din cer. 

- Da? Dar tu recunoşti vreo stăpânire militară, 
politică sau bisericească? 

— Nu! Totul este Iehova din cer. 

Era de față multă lume. Acesta a fost primul 
martor al lui Iehova cu care am discutat eu. L-au adus 
păvinţii. Pe urmă a venit altul de la Botoşani. 

— la ascultă, măi! Nu recunoşti nici o stăpânire? 

— Nu. 

— Dar crezi în Noul Testament, în epistolele 
marelui Apostol Pavel? 

— Cred! 

— la deschide la Romani 13, 1-8. 

El era cu Scriptura în buzunar. Nu voia. 

— Deschide, măi băiete! Uite am şi eu Biblie 
colo, dar deschide tu, care nu crezi nici într-o 
stăpânire, în nimic absolut. 

- Nu! 

Dar tată-su i-a spus: 

— Deschide, măi băiete! Că noi te-am adus aici 
ca să te convingi. 

Eu am scris o carte şi acolo este un capitol: 
„Statul în concepția biblică”. Adică pentru ce dăm 
dări la stat, pentru ce ascultăm de stat şi de ce îi 
pomenim pe conducători la sfintele slujbe. 

El deschide după un timp Biblia şi citeşte: 

— Tot sufletul să se supună înaltelor stăpâniri, 
căci nu este stăpânire decât de la Dumnezeu. 

— Ai auzit, măi? Aţi auzit, oameni buni? 
Stăpânirile sunt puse de Dumnezeu pe fața 
pământului. Chiar de ni se pare nouă că sunt bune sau 
rele. Dumnezeu le-a pus. Ia citeşte al doilea paragraf! 
Nu vrei? Citeşte-l, măi, că mai tare îţi dă în cap al 
doilea verset, care zice: Pentru aceea. cel ce se 
impotriveşte stăpânirii, se impotriveşte legii lu 
Dumnezeu. la stai, măi! lehova cine este? 

- Dumnezeu. 

- Da? Şi eu ştiu că este Dumnezeu. Că şi noi îi 
zicem şi Dumnezeu şi Iehova şi Savaot şi lisus 

Ilristos. Măi, rusul îi zice Boje lui Dumnezeu, 
englezul îi zice God, grecul îi zice Teos, francezul îi 
pice Dieu, evreul îi zice lehova şi noi îi zicem 
Dumnezeu, dar este acelaşi nume al lui Dumnezeu. Ai 
auzit că Iehova a pus stăpânire pe pământ? Că nu este 
stăpânire fără numai de la Dumnezeu. Ai auzit, măi? 
lar dincolo ce zice? Cine nu se supune stăpânirii, legii 
lui Dumnezeu se împotriveşte. Deci lehova este 
Dumnezeu? 

— Da. 

— Ai văzut că te împotriveşti lui Iehova? Tu nu 
eşti iehovist! Eşti cel mai mare antiiehovist. Eşti cel 
mai mare antihrist înşelat de satana! Stai, că nu scapi 
uşa! Ia deschide mai departe! Daţi deci tuturor celor 
«e Sunteţi datori: celui cu darea, darea; celui cu 
vama, vamă; celui cu teama, teamă; celui cu cinstea, 
«ste. Nimănui cu nimic Să nu fiți datori. Ai văzut ce 
porunceşte Apostolul? Să dăm și dajdie şi cinste şi să 
ne supunem şi să ne rugăm pentru stăpâniri. 

După ce i-am spus şi i-am arătat din Sfânta 
Scriptură, el a venit, a spus „bună ziua” și a plecat, 
du n-a mai zis nimic, că îi era rușine în faţa la atâta 
lume că s-a biruit. 

După vreo trei săptămâni au venit părinţii şi 
i-au spus: 

- Părinte, a luat citate de la sfinția voastră şi a 
mers şi i-a combătut pe toți la serviciu, că acolo era 
un prup de vreo 12 inşi care erau convertiți. 

Fraților, aceştia sunt antihrişti, să nu vă luaţi 
dupa ei, că sunt înaintemergătorii lui Antihrist și tăgă- 
«uvesc dumnezeirea lui lisus Hristos. Și Evanghelistul 

loan, în prima epistolă sobornicească, capitolul 4, 
spune: Tot duhul care nu mărturiseşte pe lisus Hristos 
că este Dumnezeu, este duhul lui antihrist. 

De aceea zice: Nu daţi crezare oricărui duh, ci 
cercați duhurile dacă sunt de la Dumnezeu; pentru că 
mulți prooroci mincinoși au ieşit în lume şi vor să 
inşele oamenii şi să-i abată de la dreapta credință, 
să-i ducă în gheena. 


DESPRE PENTICOSTALI 


Petrecând Hristos cu ucenicii Săi pe Muntele 
Măslinilor, le-a poruncit să nu se depărteze de 
Ierusalim, ci să aştepte făgăduinţa Tatălui. Şi aţi văzut 
ce a spus Mântuitorul la Apostoli: Voi veți fi botezați 
cu Duhul Sfânt, nu mult după aceste zile (Fapte 1-5). 

Dar cum spun penticostalii blestemaţi că ei au 
fost botezați cu Duh Sfânt? Dar cine ţi-a dat ție Duhul 
Sfânt? Diavolul te-a făcut să botezi cu Duh Sfânt şi cu 
foc! Că Duhul Sfânt a fost dat numai la Apostoli, în 
chip de limbi de foc, şi prin ei s-a dat ucenicilor, 
episcopilor şi preoţilor prin hirotonie. De ce n-a venit 
în alt chip atunci Duhul Sfânt? 

Amintind altă istorie, amestecarea limbilor, 
vedem că Duhul Sfânt, Care a amestecat limbile la 
turnul Babel, vine acum în chip de limbi de foc să le 
adune pe toate într-o credinţă, adică toate popoarele. 

Că aşa am avut discuţii cu penticostalii, la 
Vicovul de Sus, în Bucovina: „Noi avem botez cu 
Duhul Sfânt, ziceau ei, şi de aceea avem darul 

1” 


harismatic de vorbim în limbi!” „Aveţi duhul 
mândriei în voi! Că nu aceasta a cerut Hristos de la 
noi. Numai Apostolii, episcopii şi preoții au putere de 
la Hristos să boteze cu Duhul Sfânt și cu foc”. 

— Penticostalii se laudă că vorbesc în limbi. 

— Da. Ştie diavolul toate limbile să te înveţe, că 
el este mare „filolog”! Iată ce este: Când vă va spune 
un penticostal că trebuie să vă botezați cu Duh Sfânt, 
să-l stuchiţi între ochi. Că nu cere Hristos de la noi 
aceasta. Că Botezul a fost destinat numai Apostolilor, 
când le-a spus Mântuitorul: Și nu mult după aceasta, 
voi vă veți boteza cu Duh Sfânt şi cu foc, când vă veți 
îmbrăca cu putere de sus. lar pentru cealaltă biserică, 
Biserica ascultătoare, s-a rânduit botezul prin apă şi 
prin Duh. 

Că a venit Nicodim noaptea la Mântuitorul şi, 
stând de vorbă, Mântuitorul îi spune: De nu se vu 
naşte cineva de sus, nu va putea intra întru Împărăția 
Cerurilor. Şi el, cu toate că era dascăl mare al Legii 
Vechi, n-a înțeles cuvântul Lui. Mântuitorul îi spune a 
doua oară: De nu se va naşte cineva din nou, nu va 
putea intra întru Împărăția Cerurilor. Atunci el mai 
tare s-a nedumerit. Cum poate, Doamne, cineva să se 
nască din nou? Să intre bătrân în pântecele maicii 
sale şi să se nască din nou? Nici acum n-a înțeles 
despre ce naștere vorbeşte. Și atunci a spus clar 
Mântuitorul, a treia oară, vedeţi la loan 5, 3: De nu se 
va naşte cineva din apă şi din Duh, nu poate intra 
întru Împărăția Cerului. 

lată care botez ni se cere nouă tuturor: botezul 
prin apă şi prin Duh, pe care îl avem noi luat de la 

Sfânta Biserică a lui Hristos prin baia naşterii de a 
doua. Că Duhul este nevăzut și apa este văzută. Că 
totdeauna Tainele Bisericii întemeiate de Hristos sunt 
îndoite: o față nevăzută şi una văzută, una care se 
crede şi una care se simte, adică Duhul și apa. 


DESPRE APOSTOLI 
ŞI IERARHIA BISERICII 


În trei ani și jumătate, Domnul i-a învățat pe 
Apostoli toate minunile cele mari, pe care le-a făcut în 
faţa lor. Pe urmă, la înălțarea Lui la cer, le-a poruncit: 
Voi staţi în Ierusalim până vă veţi îmbrăca cu putere 
de sus. N-a fost de ajuns numai că au văzut Apostolii 
minunile Lui, nu numai că le-a deschis mintea să 
înțeleagă Scripturile, ci le-a zis: Srași că vă îmbrac cu 
altă putere, adică cu Duhul Sfânt; că mai de folos 
este să Mă duc Eu, că dacă nu mă duc Eu, nu vine la 
voi Mângâietorul, Duhul Adevărului, Care de la Tatăl 
purcede. Şi a trimis în chip de limbi de foc pe Duhul 
Sfânt: Când va veni Acela, va mărturisi despre Mine 
toate, şi vă va spune toate. 

Apostolii aveau să uite învățăturile Mântui- 
torului, de nu venea Duhul Sfânt peste ei. Dar le-a 
trimis pe Duhul Sfânt. lar după ce i-a îmbrăcat cu 
putere de sus, le-a spus: Mergând, învățați toate 
popoarele. Propovăduiţi Evanghelia la toată zidirea, 
botezându-i pe ei în numele Tatălui şi al Fiului şi al 
Duhului Sfânt. Şi pe urmă le spune: Întru numele Meu 
draci veţi scoate, în limbi noi veți vorbi, de veţi bea 

ceva de moarte nu vă va vătăma, veți sta cu aspide. 
cu scorpii şi balauri şi nu vă vor vătăma; morți veți 
invia.... Le-a dat putere întreită: de a face minuni, de a 
boteza şi de a predica. Astfel, pe cei aleşi i-a îmbrăcat 
cu puterile necesare de a duce cuvântul lui Dumnezeu 
în toată lumea. 

Dar nu pe toți i-a îmbrăcat, nici pe toți i-a ales. 
Că dacă i-ar fi ales pe toți, unde mai era alegerea cea 
dintâi? A ales numai pe cei doisprezece Apostoli, şi a 
mai trimis încă şaptezeci de ucenici, câte doi înaintea 
feței Sale, de ajutor celor doisprezece. Vezi că 
Apostolul Petru l-a pus pe Filolog, pe Matia, pe 
Cleopa, l-a pus pe Timotei şi pe Hermes. 

Cei doisprezece Apostoli pe toţi cei şaptezeci 
i-au făcut episcopi şi i-au trimis în diferite părți să 
vestească Evanghelia mântuirii. Până aveau să se facă 
alţi ucenici, i-a pus pe cei şaptezeci de Apostoli să 
păstorească Biserica lui Hristos. lată, pe Timotei l-a 
pus Sfântul Pavel episcop în Efes şi pe Tit l-a pus în 
Creta. Aceştia n-au fost din numărul celor 12, ci au 
fost din cei 70, ca să arate că ierarhia Bisericii începe 
din cei doisprezece şi se continuă cu cei şaptezeci de 
Apostoli. Cei doisprezece Apostoli au lăsat în locul 
lor pe episcopii de astăzi, iar cei şaptezeci au fost 
urmați de preoți. Aşa arată Sfântul Vasile: „Preoţii ţin 
locul celor șaptezeci de Apostoli, iar episcopii ţin 
locul celor doisprezece Apostoli, până la sfârşitul 
lumii, aşa cum Hristos a pus ierarhia de la început”. 


ROLUL FEMEII ÎN FAMILIE, 
SOCIETATE ŞI ÎN BISERICĂ 


Am fost chemat la Mănăstirea Văratec, unde au 
venit reprezentanți de la consiliul ecumenic de la 
Geneva, şi acolo m-au pus să vorbesc ceva în legătură 
cu rolul femeii în familie, în societate şi în Biserică. 

M-am gândit la predica Sfântului loan Gură de 
Aur „Pentru purtarea de grijă de femei şi pentru 
supunerea şi cinstea femeii către bărbat”, din 
„Împărţirea de grâu”. Al doilea, mi-am adus aminte 
de datoria diaconiţelor din „Tezaurul Liturgic” de 
Badea Cireşanu. Pe urmă tot în problema asta, mi-am 
adus aminte de la „Facere”, este un cuvânt al 
Sfântului loan Gură de Aur, de ce a numit Dumnezeu 
pe femeie ajutătoare bărbatului, „că nu-i bine să fie 
omul singur, să-i facem ajutătoare asemenea lui”; şi 
de ici-colo am improvizat aşa câteva idei, după care 
am început să schițez predica. 

Eu credeam că dacă sunt atâţia teologi şi atâţia 
profesori, poate după slujbă vor vorbi ei. După slujbă 
am mers cu toţii la casa oficială a mănăstirii. Ne-a dus 
cu corul acolo, cântând, cum este regula lor. Şi 
mitropolitul din Liban printr-un translator a zis: 

— Mata eşti Ilie Cleopa? 

— Da. 

— Ai să ne vorbeşti la conferință. 

— Fie voia Domnului. 

Mitropolitul Ardealului, Antonie, se apucă şi mă 
recomandă la toată mulțimea aceea, iar un episcop m-a 

recomandat în limba engleză. Eu care nici româneşte 
nu ştiu bine le-am spus: 

Prea Cuvioasă maică stareță, prea cucernici 
părinţi, consilieri, preoți şi iubiți frați. 

Am fost chemat aici să slujesc şi să ţin un 
cuvânt. Dar să ştiţi că astăzi vă vorbeşte de aici de la 
tribuna asta un cioban. Să nu aşteptaţi mari lucruri de 
la mine. Am păzit oile mănăstirii până mai deunăzi pe 
un munte acolo şi n-o să vă lovesc în gândire cu nimic 
din cele ce așteptați de la mine. Pentru că eu am 
învăţat să pasc oile, eu sunt calificat să fac brânză, să 
pasc oile, toate ale ciobanului. 

Eu sunt poreclit călugăr. Pentru că s-a întâmplat 
să mă numesc călugăr, dar călugăr nu m-am făcut 
niciodată în viaţă, că a te face călugăr este mare lucru. 
Cum să spun eu că sunt monah înaintea oamenilor, 
dacă înaintea lui Dumnezeu nu sunt? Călugărul 
trebuie să fie înger în trup, nu aşa cu viaţă grosolană 
cum o duc eu, în păcate şi neputinţă! Eu sunt poreclit 
călugăr şi am și acest vot, pe lângă celelalte, şi fac 
ascultare. Şi am să încerc, în virtutea acestui vot, să 
vă spun câte ceva. 

Mi-aţi spus să vorbesc despre rolul femeii în 
tamilie, în societate şi în Biserică. 

Ca să vorbim această predică trebuie să luăm 
Istoria lumii de la capăt. Dumnezeu face pe om 
androgin, adică bărbat şi femeie. Dar înțelepciunea 
cea fără margini a Lui, Care pe toate le-a făcut mai 
presus decât mintea omenească, n-a înzestrat pe 
femeie cu însuşirile bărbatului, şi nici pe bărbat cu 
însuşirile femeii, ca numai când se întâlnesc amândoi 

să formeze omul. Şi l-a făcut Dumnezeu bărbat şi 
femeie. Nu spune aşa la Facere? 

Și dumnezeiescul loan Gură de Aur zice: „lată 
ce-a zis înțelepciunea cea nemărginită: Nu-i bine să 
fie omul singur. Să-i facem ajutătoare asemenea lui”. 

Da, femeia este egală cu bărbatul, dar numai 
după fire, nu după dregătorie. Când a adus-o pe 
femeie la Adam i-a zis: „Cum se cheamă asta?” 
„Femeie. Aceasta-i os din oasele mele şi carne din 
carnea mea; ea se va numi femeie, pentru că este 
luată din bărbatul său”. 

Aici este egală femeia cu bărbatul, că-i os şi 
came din bărbat, luată din coasta lui, dar nu după 
dregătorie. Că Dumnezeu a pedepsit-o pe Eva ime- 
diat, că ea a întins mâna întâi. Și primul canon i-a 
spus: De ce-ai făcut asta? Pentru că ai întins mâna şi 
ai mâncat, înmulțind voi înmulți durerile tale şi întru 
dureri vei naşte fii. Şi a doua pedeapsă: Întoarcerea ta 
către bărbatul tău şi el te va stăpâni. 

Nu le convenea ce le spuneam că erau mai 
multe femei. Dar când spuneam de bine băteau din 
palme, iar când nu, puneau capul jos! 

Uite ce, le-am zis. Cât ar fi femeia de învățată, 
trebuie să fie supusă bărbatului. Că bărbatul este cap 
al femeii şi Hristos cap al bărbatului. În ordinea asta 
este ierarhia în familie. 

lată cum este: Pe femeie a lăsat-o Dumnezeu 
ajutătoare omului. De aceea zice Sfântul Ioan Gură de 
Aur: „Femeia este liman al bărbatului”. Bărbatul, 
săracul, vine amărât, cu cele mai mari greutăţi în so- 
cietate, conduce oști, războaie; este mare răspunzător 

la întreprinderi de stat, în guvem, vine obosit. Dar 
lemeia trebuie să fie liman. Să ştie să-l întâmpine 
totdeauna cu un cuvânt bun, cu blândeţe, să-i pregă- 
tească mâncarea, să-i facă haine, să-l pornească, să-l 
primească când vine de undeva. Întotdeauna ea 
trebuie să fie aceea care să odihnească pe bărbat, 
pentru Că-i ajutătoarea lui. 

Dar cea mai mare misiune pe care o are femeia 
in familie, nu-i asta: numai să-i facă mâncare 
bârbatului şi îmbrăcăminte. Cea mai mare misiune pe 
care o are femeia în familie, rolul ei este să fie mamă 
de copii! Să ferească Dumnezeu pe femeia aceea care 
vrea să înlăture durerea naşterii! Pentru că primul 
canon pentru că a greşit, ăsta a fost: Întru dureri vei 
naşte fii. Sfântul loan Gură de Aur zice: „Dacă fugi 
de durerea nașterii, de durerea veșnică vei da!, de 
durerea cea din iad. Dumnezeu a pus cu măsură 
dulceața împreunării cu durerea naşterii. Şi tu, dacă 
fugi de la durere spre plăcere, vei cădea în durere 
veşnică”. Aşa citim în cartea „Împărțirea de grâu”, 
cuvânt pentru mireni, unde arată cum să fie mireasa şi 
mirele la căsătorie. 

Nu fugi de la durere spre plăcere, adică numai 
să trăieşti cu soțul, dar să nu faci copii, că în durerea 
cea veşnică te duci. Că dacă fugi de la durere spre 
plăcere, vei cădea în mâinile şi în braţele cele veşnice 
ale iadului, că nu vrei durerea care ţi-a rânduit-o 
Dumnezeu aici, ci vrei să trăieşti în plăcere şi să 
omori copiii. 

Să ferească Dumnezeu! Mai bine nu se năștea 
lemeia aceea care îşi omoară copiii. Pentru că este 

păcat împotriva Duhului Sfânt. Apoi unde trebuia să 
găsească Dumnezeu copilului mai bun sălaş decât în 
pântecele maicii lui? Şi de acolo îl scoţi şi îl dai la 
câini şi îl omori? „Care bălăuroaică — spune Sfântul 
Efrem Sirul —, care leoaică, care ursoaică şi-ar omori 
vreodată puiul său? Şi tu, ființă rațională şi cuvân- 
tătoare, faci mai rău decât animalele cele sălbatice, 
când ai ajuns să-ți omori copiii”. 

Du-te să întâlneşti în pădure o scroafă cu purcei. 
Eu eram în pădure — am stat nouă ani şi şapte luni prin 
munții ăştia singur — şi am întâlnit o scroafă cu purcei 
într-un munte la „Poiana Craiului”. Eram singur. 
Când am dat față în față cu ea, să ferească Dumnezeu, 
m-am întors, că am avut un brad şi m-am agăţat de 
dânsul. S-o repezit ca fulgerul la mine. Când ai pus 
mâna pe un purcel te-a făcut praf, poţi să mori tot 
atunci. Şi vânătorii se tem de ei. Aşa îşi apără scroafa 
sălbatică purceii. Numai mamele creştine îşi ucid 
copiii! 

Aşa sunt legile firii date de Dumnezeu: mama 
să-și apere fiii săi. Dar omul rațional să fie mai rău 
decât toate fiarele şi dobitoacele şi să-şi omoare 
copiii? Vai şi amar de acele mame! 

Ferească Dumnezeu! Toate păcatele sunt grele, 
dar acesta este mai greu decât toate. De aceea Sfinţii 
Părinţi îl pedepsesc aşa de greu. Şi le-am spus la 
Văratic: Şi Apostolul Pavel, gura lui Hristos, vasul 
alegerii, spune aşa, când vorbeşte de femeie: Şi ea se 
va mântui prin naștere de fii. lar dumnezeiescul 
Gură de Aur, care merge în urmă cu tâlcuirea la 
Sfântul Apostol Pavel, zice: Femeia, când a murit 

născând, moare pe altarul jertfei. Este martiră! 
Tocmai de aceea Biserica pregăteşte femeia pentru 
moarte înainte de naştere. Poate să fie oprită 30 de ani 
de Împărtășanie, dacă este gravidă nu mai ai voie să o 
opreşti. O spovedeşti şi o împărtăşeşti în fața morții; 
că la cele tinere, mai cu seamă, durerea naşterii este 
ca din iad. N-aţi auzit ce spune în Psaltire: Acolo (în 
iad) sunt dureri ca ale celeia ce naște. 

Sunt o seamă care mor în durerile naşterii. De 
aceea Biserica, prin dumnezeieştii părinţi, luminaţi de 
Duhul Sfânt, spune: „Femeia care este gravidă, este 
dezlegată şi pregătită de moarte”, că multe se 
întâmplă să moară; de aceea nu o opreşte de 
împărtăşire. lar dacă se întâmplă şi moare, ea îşi pune 
viața pentru copil, ea este martiră; că aşa ne-a învăţat 
apostolul. Pentru durerile acelea Dumnezeu îi iartă 
toate păcatele şi este ca o muceniţă, ca o martiră. 

Vine deunăzi una la mine şi-mi zice: „Părinte, 
am insuficiențe psihice şi mi-a spus doctorul că n-am 
voie să nasc; să-mi dai voie să fac avort”. „Fugi 
de-aici, criminalo! Ai venit să mă conduci tu pe mine, 
să înveți pe popa carte? Să mori de-o mie de ori, să te 
faci martiră, numai să te spovedești şi să te 
împărtășeşti. Cine ţi-a spus ţie o nebunie ca aceasta? 
De unde vii tu? Să-ţi dau eu voie să faci crimă?” 

Ei, aşa a fost vorba, că dacă moare femeia 
născând, moare la datoria ei cea mai sfântă de pe 
pământ, să fie mamă de copii. 

După ce-am vorbit mai mult de rolul femeii în 
familie, am arătat că acesta nu este numai să-i nască 
pe copii, că şi fiarele nasc; trebuie să-i şi crească în 

frica și certarea Domnului. Şi la această osteneală 
trebuie să ia parte şi bărbatul, nu numai femeia, că 
amândoi l-au făcut pe copil. Că dacă nu-i creşte în 
frica şi certarea Domnului, îi vai şi amar de câte 
greutăți întâmpină în viaţă! Se fac nişte fiare, nu 
copii. 

Pe urmă am trecut la rolul femeii în societate. 

Uite ce! În biserică i-a spus Apostolul femeii să 
tacă, însă în societate ea poate ocupa servicii ca şi 
bărbatul. Și le-am dat un exemplu: 

Dacă acum s-ar face un întuneric beznă, fără 
nici o lumânare, fără nici o lampă sau bec, şi în timpul 
ăsta o mână binefăcătoare vine şi pune o lumânare 
aici în mijlocul nostru, atunci toţi s-ar bucura că a 
apărut o zare de lumină. Dar lumânarea asta care stă 
aici, pusă în slujba tuturor, vorbeşte? Nu vorbeşte! 
Tace, dar face două lucruri în folosul tuturor. Ea se 
jertfeşte şi luminează. 

Folosindu-ne pe noi şi dând lumină la atâţia, ea 
se jertfeşte şi începe a se topi, încet-încet, și se 
topeşte până ajunge la sfeşnic. Două lucruri face 
tăcând -— zice Sfântul loan Gură de Aur: Tace 
luminând şi se jertfeşte tăcând. Acesta este rolul 
femeii în societate. 

O femeie la locul ei de muncă, unde a rânduit-o 
Dumnezeu, dacă este curată, dacă este credincioasă, 
dacă este corectă, dacă este harnică, dacă este price- 
pută la toate, în toate problemele dacă este prezentă, 
ea n-are nevoie să predice, că viaţa ei predică. 

Aici se împlineşte ce-a spus Talasie Libianul: 
„Taci tu, să vorbească lucrurile tale!”, sau „Mustră și 

ceartă pe cei de-aproape de tine, prin puterea lucrării, 
nu prin multa vorbire!” 

În felul acesta ea este o lumină în sfeşnic în 
societate şi pentru toţi care o văd şi o aud şi înțeleg, 
pentru că este corectă în toate problemele. Așa și 
femeia în societate, este o lumină în sfeşnicul socie- 
tății, dacă la locul ei de muncă are toate însuşirile 
acestea care am spus mai sus. 

Şi am trecut de la rolul femeii în societate la 
rolul ei în Biserică, fiindcă atunci ei veniseră cu sco- 
pul celor ce făceau preoţi și episcopi pe femei. Erau şi 
câteva observatoare protestante. Acum de rolul femeii 
in Biserică, ce să vă spun? Am auzit că protestanții au 
ajuns la apogeul nebuniei. Un cioban vă vorbeşte; 
cine s-o supăra, să-mi ia opincile şi gluga. De 5000 de 
ani a întemeiat Dumnezeu preoţia, prin Moise şi 
Aaron şi fiii lui Levi, şi niciodată n-a dat poruncă 
nimănui să hirotonească persoane de gen feminin. 

Poate aţi auzit de diaconiţe: Şi vă încredințez pe 
lebe, sora noastră, care este diaconiță a Bisericii din 
Chenhrea (Rom. 16, 1). Dar, zic, v-aţi pus întrebarea 
ce misiune aveau diaconițele? Poate aţi luat de acolo 
îndrăzneală şi să faceţi diaconi din femei! Voi credeți 
că diaconiţele, care au încetat să mai fie din secolul 
IV în Biserica Ortodoxă, aveau aceeaşi misiune ca un 
diacon? 

Aceste  diaconițe aveau şapte misiuni în 
Biserică. Datoriile diaconițelor, le-am spus acolo, 
ajutau la botezul femeilor, ajutau bolnavii la spitale, 
duceau împărtăşanie la femeile bolnave, slujeau la 
mesele agape etc. Dar nicidecum n-aveau hirotonie, 

cum spune canonul 19 al Soborului VI ecumenic: „lar 
hirotonie la diaconițe n-am cunoscut, fără numai 
hirotesii”. Ce este hirotesia? Hirotonia se face în altar. 
iar hirotesia afară de altar. Este o singură rugăciune 
arhierească care se dădea înainte vreme, şi acum se dă 
la ierarhia inferioară a Bisericii, la slujitorii inferiori, 
cum erau: portarii, citeţii, cântăreții, anagnoştii, 
ipodiaconii, hartofilacşii etc. 

Toţi aceştia aveau această hirotesie sau binecu- 
vântare care o aveau şi diaconițele; o împuternicire să 
slujească, să ajute în biserică. Unii erau cu înmor- 
mântările, portarii țineau bastoane în mâini şi atunci 
când se spunea: „Cei chemaţi ieşiţi”, ei scoteau pe 
catehumenii care încă nu erau botezați, din biserică. 
Le-am arătat misiunile lor. 

Dar hirotonia cu hirotesia nu-i tot una! Hirotesia 
este o mică sfințire care se dă la slujitorii inferiori, iar 
slujitorii superiori: diaconul, preotul şi arhiereul au 
hirotonia în Sfântul Altar. Este mare deosebire între 
una şi alta. 

Să nu credeţi că diaconiţa zicea ecteniile ca 
diaconul sau zicea evanghelia la popor sau se săruta 
cu preotul şi se împărtăşea la Sfânta Masă, cum fac 
clericii. Nicidecum! 

Apostolul Pavel a spus aşa: Văduva care nu se 
mărită să fie hrănită de la biserică. Care se mărită nu 
greşeşte, dar mai bine să rămână aşa. Pe femeile 
acestea văduve şi bolnave, care nu aveau bărbat, 
Biserica le ajuta prin diaconiţe. 

Ele ţeseau covoare pentru biserică, perdele, 
făceau lumânări pentru biserică, veșminte pentru 

preoţi, făceau curățenie în altar. Ele erau în slujba 
Bisericii, iar Biserica le purta de grijă. 

Iosif Flaviu, marele istoric, ne arată că la 
Biserica lui Solomon era astfel: În jurul bisericii celei 
mari erau case pentru cele care aveau să ţină fecioria 
până la 30 de ani, şi de atunci puteau să se 
căsătorească. Mai sus erau fecioarele Bisericii, care se 
făgăduiau să păzească viața curată până la moarte. 
Apoi mai erau văduvele bisericii. Și mai erau un fel 
de călugări numiţi terapeuți. 

Aceste diaconițe ţineau evidenţa fecioarelor şi 
văduvelor dintr-o eparhie. Ele spuneau episcopului 
câte femei ajută la toate bisericile, şi li se dădea un 
ajutor. Asta era prima misiune a diaconiţelor. 

A doua misiune a diaconițelor. Ele ştiau câte 
fecioare are Biserica. În timpul marilor persecuții nu 
crau mănăstiri cu crucea în vârf, să toace şi să tragă 
clopotele, Biserica era în catacombe. Dacă o fată se 
hotăra în casa părintească să păzească fecioria pentru 
Liristos, părinții creştini îi dădeau voie. Îi făceau o 
chiliuță cu icoane acolo să se închine şi ea petrecea 
mai mult în post şi rugăciune. Cum a fost şi Sfânta 
Mare Muceniţă Varvara. 

Cine ştia numărul acestora care îşi afieroseau lui 
liristos viața în sfințenie? De ele se îngrijeau întâi 
«daconiţele şi apoi episcopul locului, care le 
călugărea. Până în secolul VI n-a avut voie preotul să 
facă călugărițe; episcopul sfințea fecioarele. El se 
ducea la casele lor şi le făcea călugărițe şi le punea 
lăpăduința şi tunderea în fața părinţilor, că nu erau 
mănăstiri, ca să facă călugăria în faţa altarului. 
Aceasta era a doua misiune a diaconiţelor. 

A treia misiune a diaconiţelor era catehizarea şi 
botezul femeilor. Pentru că diaconii şi preoţii aveau 
ungerea Sfântului şi Marelui Mir, le puneau pe 
diaconiţe, cu împuternicirea lor, să le miruiască pe 
femei, să le catehizeze, să le înveţe simbolul credinţei 
şi legea creştină. Iar la îmbrăcarea și dezbrăcarea lor 
era foarte cuviincios să fie femei; şi acestea erau 
diaconiţele. Asta era a treia misiune a diaconiţelor. 

A patra misiune era milostenia. Se strângea 
milostenie de la biserică pentru cei săraci şi năcăjiți şi 
pentru cei ce aveau cereri şi nevoi. Diaconiţele 
trebuiau să ştie unde să împartă aceste milostenii şi 
care-i mai necăjit, ca să-i dea raport la episcop. 

A cincea misiune a diaconiţelor era curăţenia în 
Sfântul Altar şi alimentarea lui. Ele alimentau altarul 
cu tămâie, cu smirnă, cu untdelemn, cu lumânări de 
ceară, făceau curăţenia în altar, fără să se atingă de 
Sfânta Masă, de Sfântul Jertfelnic, cum sunt şi 
călugărițele acum. Că mai târziu le-au luat locul chiai 
călugărițele şi nu s-a mai simţit nevoia de diaconițe. 

A şasea misiune a diaconiţelor. În sărbători şi în 
Duminici, după ce ieșeau de la biserică, se dădea 
masa comună cum era atunci. Se duceau diaconiţele 
undeva aproape de biserică şi adunau femeile să le 
țină cateheze, să le învețe. Ele le spuneau de Sfânta 
Evanghelie. 

A şaptea misiune a diaconițelor. Ele făceau 
mare rânduială în biserică. Bărbaţii să stea în partea 
dreaptă și femeile în partea stângă în ordinea aceasta: 
cei prea bătrâni în frunte, cei mai cărunți la spate, cei 
tineri până la sfârşit şi printre ei să rămână o cărare ca 
să meargă creştinii să se închine, să dea darul la altar. 

lată ce misiune aveau diaconițele, dar nu să le 
faci diaconi, să le îmbraci cu stihar şi să le pui să zică 
cctenii. Asta este cea mai mare nebunie. Nu a fost 
aceasta niciodată. la gândiţi-vă dumneavoastră, în 
istoria Sfinților Apostoli, în istoria Evangheliei, nu 
păsim vreodată că au hirotonit Apostolii vreo femeie. 
Dacă au fost sfintele mironosiţe, avem Duminica lor 
după Paşti, fiind cinstite întocmai cu Apostolii, cum 
au fost: Maria Magdalena, Maria lui Cleopa, Maria lui 
lacob cel Mic, Salomeia, Maximilia, lunia, Iulia, 
Marta şi Maria şi celelalte femei sfinte, mironosiţe 
intocmai cu Apostolii. 

Cât erau de mari ele, dar nu au îndrăznit 
Apostolii să le hirotonească. Nu se spune că a 
hirotonit pe Maria sau pe alta. Au murit martire, au 
murit mărturisind pe Hristos, şi întocmai cu Apostolii 
se cheamă, că ele au vestit Învierea întâi şi au mers 
după Mântuitorul până la moarte și până la Înviere, 
dar nicidecum nu spune în Sfânta Evanghelie că au 
hirotonit vreuna. 

Biserica le cinsteşte ca pe Apostoli, dar nu ca pe 
diaconi sau ca pe preoți. 


* 


Vai de lumea asta stricată de cei fără de minte! 
Îşi fac o mulțime de haine frumoase, mai ales femeile, 
ca să vadă lumea că au haine. Şi se duc în biserică ca 
lu teatru, să le vadă cineva cum sunt îmbrăcate. Dar 
de aceea ne ducem la biserică? Dumnezeu se uită la 
exterior? Dumnezeu se uită în inima ta, de eşti cu 
uuma la El când te rogi în biserică. Acolo te duci la 

plâns, la suspine, la zdrobire, la smerenie, la ascul- 
tarea cuvântului. Nu te duci acolo să faci teatru, să te 
vadă cineva cum eşti îmbrăcată şi boită şi cum eşti 
încălțată. Acestea sunt lucrurile vicleanului diavol. 
Luxul este o nebunie a veacului şi sminteală pentru 
tineri şi bărbați. 

— Părinte Cleopa, poate să cânte femeia în 
biserică? Unul rostește Apostolul, altul citeşte, altul 
vine la strană să cânte în cor. Este bine sau nu? 

— Apostolul Pavel, gura lui Hristos, spune: Jar 
femeia în biserică să tacă! 

— Dar avem şi cor mixt. 

— Dacă este cor mixt de bărbaţi şi de femei şi 
preotul ţi-a dat voie să cânţi, Cântă, că lauzi pe 
Dumnezeu. lar celelalte care n-au blagoslovenie să 
cânte, să stea să asculte, că așa este lăsat femeii în 
biserică, să asculte, nu să predice. 

— La noi corul este format din bărbaţi şi femei. 

— Așa este bine să fie corul. Într-o parte să cânte 
bărbaţii şi într-altă parte să cânte femeile răspunsurile. 
Dar dacă sunt coruri mixte să le conducă un preot sau 
dascăl, cineva trebuie să le conducă, pentru că nu ştiu 
toți să execute cântări în biserică. Şi dacă este cu 
blagoslovenia preotului, este bine, pentru că s-a apro- 
bat de Sfântul Sinod în biserică muzica omofonică. 

Ştiţi de când s-a pus asta în biserică? De pe 
timpul Sfinţilor Apostoli. Că în biserică nu cânta 
numai dascălul pe atunci, ci toată lumea zicea: 
„Doamne miluieşte”. Preotul zice „Cu pace Domnului 
să ne rugăm” şi toată lumea cântă: „„Doamne 
miluieşte”, „Preasfântă Născătoare de Dumnezeu, 

miluieşte-ne pe noi”. Aşa era. Şi în multe biserici din 
țară şi acum se cântă muzica omofonică. Am văzut la 
biserica Sfântul Vasile din Ploieşti, unde era părintele 
Constantin Galeriu, că toți împreună dădeau râspun- 
surile Liturghiei. Dar cei care ştiu că nu pot să cânte 
bine sunt mai atenţi cu urechea să nu-i împiedice pe 
ceilalți. Dar toți cântă răspunsurile Liturghiei. lar 
Ileruvicul şi Axionul le cântă mai ales dascălii şi cei 
care știu notele. 


VORBIREA LUI DUMNEZEU CU NOI 


Ia să-mi spuneţi mie unde erați acum 100 de 
ani? Dar peste 100 de ani unde o să fiţi? Ia spune- 
ți-mi, unde? 

Trupul merge în pământ, de unde a fost luat, dar 
sufletul unde merge? Aţi auzit ce spune Mântuitorul 
în Evanghelie? Voi nu ştiţi de unde veniți şi unde 
mergeţi. Eu ştiu de unde vin. Vin de la Tatăl şi merg 
la Tatăl. Noi pe pământ suntem într-o trecere, într-o 
vizită foarte, foarte scurtă. 

Vezi? A trăit Adam 930 de ani şi la moartea lui 
a venit Arhanghelul Mihail din cer — unul din cele 
şapte duhuri — şi l-a întrebat, când se muncea cu 
moartea: „Adame, Adame, cum ţi s-a părut viaţa?” 
„Aşa, Doamne, cum aş intra pe o ușă şi aş ieşi pe 
cealaltă”. După 930 de ani! Dar la noi ce-i viața? Nu 
auziţi ce suntem noi? Şi cine poate să ne spună nouă 
mai adevărat şi mai sfânt şi mai vrednic de încredere, 
ca Cel ce ne-a făcut? Auzi ce spune Duhul Sfânt, Care 

a zidit toate cele văzute şi nevăzute: Omul cu iarba. 
zilele lui ca floarea câmpului, aşa va înflori. 

Vezi o fetiță mică, o floricică, un băieţel. A 
crescut mai mare, o floare mai mare. S-a căsătorit, 
începe a se vesteji încet, încet. Gata, apare un păr 
cărunt. Acesta este semn de plecare. Toamna vieții. 
Când ţi-a apărut părul cărunt, îi gata, toamna vine. 
Vine moartea şi plecăm la veşnicie! 

Dar câți mor înainte de a îmbătrâni? Dacă 
moartea ar veni să ne ia numai de la 80 de ani înainte, 
atunci poţi zice: „Stai măi, mai este de treabă!” Dar 
vezi că Mântuitorul ne-a înarmat cu o armă pentru 
toate veacurile, când a zis aşa: Privegheaţi şi vă 
rugați, că nu ştiţi ziua, nici ceasul întru care Fiul 
Omului va veni! Nu ştim când plecăm. Că altul pleacă 
copil, altul tânăr, altul mai bătrân. La unul se întâmplă 
moartea într-un accident, la altul dintr-un cutremur, 
sau vine un junghi peste noapte şi gata. Numai Cel de 
sus ştie toate! De aceea totdeauna trebuie să fim 
pregătiți. 

* 


Hristos a spus: Vremile şi anii le-a pus Tatăl 
întru a Sa stăpânire. Nimeni nu poate porunci să fie 
soare sau vânt sau ploaie sau furtună sau viscol. Tatăl! 
În mâna Lui sunt toate. Și la voia Lui. Vorbeşte cu 
noi. 

Ați văzut ce spune Mântuitorul în Sfânta 
Evanghelie? Când predica Mântuitorul în Palestina, 
s-a prăbuşit un turn în Siloam. Siloamul este un mic 
lac în marginea lerusalimului. S-a prăbuşit un turn 

mare și a omorât odată 18 oameni. Şi ei i-au spus: 
„Uite, Doamne, ce s-a întâmplat!” Mântuitorul le-a 
zis: Ce credeţi voi? Aceia peste care a căzut turnul în 
Siloam, sunt cei mai păcătoşi oameni din lume? Nu! 
Dar zic vouă: de nu vă veţi pocăi, toți aşa veti pieri! 
Pildă pentru noi. 

Au venit din Banat vreo trei familii. Au fost 30 
de cutremure până acum în Banat. Se cutremură, se 
cutremură şi stă; numai ce vezi la trei zile alt cutre- 
mur. Toate vorbesc cu noi. Toate. Că Dumnezeu aşa 
vorbeşte cu noi. Este prea mare să vorbească altfel. 

Arată că în mâna Lui sunt şi cutremurele şi 
toate. Nu zice în Psaltire? Cel ce caută spre pământ, 
şi-l face pe el de se cutremură. Cel ce se atinge de 
munți şi fumegă. 

Să vă păzească Preasfânta Treime şi Maica 
Domnului pe toți şi pe toți să vă ducă Bunul 
Dumnezeu la Rai! Pe voi, pe neamurile voastre, pe 
copilaşii voştri. Şi tare aş dori să ne întâlnim la Rai, 
dacă o fi mila Domnului! 

Păziţi-vă, mamă! Privegheaţi şi vă rugaţi, că nu 
ştim ziua, nici ceasul! Ai văzut ce spune Duhul Sfânt 
despre om: Omul s-a asemănat deşertăciunii, zilele 
lui ca umbra trec. Şi în altă parte: Zilele mele cu 
umbra s-au plecat, şi eu ca iarba m-am uscat. Că s-au 
stins ca fumul zilele mele. Şi Apostolul Iacob zice: Cu 
un abur s-a stins viața mea. 

Dumnezeu ne-a dat viața, dar s-o întrebuințăm 
bine, ca de la viaţa asta să mergem la viața cea veş- 
nică şi să ne bucurăm în vecii vecilor. Nu, Doamne 
fereşte, să ne luăm după deşertăciunile lumii acesteia 

şi să cadă cineva în iad! Amintiţi-vă de călugărul 
Andrei, care a stat un ceas în iad şi i s-a părut 300 de 
ani. 

De ce vă spun, mamă? Nu vedeţi că nu putem 
răbda o împunsătură de ac, o scânteie? Vai de mine şi 
de mine! Dar acolo! Dacă ar fi chinurile pe o mie de 
ani. Dar nu-s, ci în veacul veacului. Să aveţi mare 
frică de Dumnezeu. 

Să ne întrebăm totdeauna: „Oare ce vorbesc eu 
acum, Îi place lui Dumnezeu? Oare ce vreau eu să fac 
acum, Îi place lui Dumnezeu? Oare ce gândesc eu 
acum Îi place lui Dumnezeu?” Conştiința îţi spune: 
„Da” sau „Nu”. 

Să fiți mărturisiți curat în fiecare post. În Postul 
Mare de două ori, la începutul postului şi la sfârşit. Şi 
în Postul Crăciunului tot aşa. Sfântul loan Gură de 
Aur auzi ce spune: „De este cu putință, o creştine, în 
fiecare ceas să te spovedeşti”. Pentru că în fiecare 
minut şi în fiecare clipă greşim lui Dumnezeu. 


DESPRE SPOVEDANIE 


Din frica de Dumnezeu vine mustrarea de con- 
ştiinţă: „Măi, nu este bun ce fac eu! Mă mărturisesc şi 
las păcatul”. Căci supărăm pe Dumnezeu în tot chipul. 
De aceea vreau să vă spun, cât vom putea să fim 
atenţi, cu băgare de seamă. De vezi că te mustră 
cugetul, nu lăsa! Du-te la mărturisire şi nu mai face 
păcatul! Cât de bun este Dumnezeu că ne primeşte la 
pocăință! Că de n-ar fi pus între noi şi El Taina 

Spovedaniei, nimeni nu s-ar putea mântui. Că zice 
livanghelia: Nimic necurat nu va intra în Împărăția 
Cerurilor. Nimeni fără mărturisire nu se poate 
mântui. Că acolo este atâta sfințenie şi curățenie! 
Cum să intre în Rai omul păcătos? Ce? Dacă ai o 
cămaşă şi se murdăreşte, n-o mai speli? Sau o haină, 
când se umple de noroi, nu zici: „la s-o spăl, că s-a 
murdărit”? Aşa să faci şi cu sufletul. Spălare prin 
pocăință şi spovedanie, mamă, şi părăsirea păcatelor. 

A pus Dumnezeu pocăința. Este al doilea Botez. 
le-ai mărturisit, te-a dezlegat preotul, să nu mai faci 
păcatul. Fă oleacă de canon şi te-ai curăţit. Când simți 
că iar ai mai greşit, du-te iar la spovedanie. Când 
vedeţi în casa voastră că a slăbit cineva: tata, mama, 
sora, copilul, nora, oricine ar fi, şi vezi că-i bolnav 
tare, nu aduce întâi doctorul! Doctorul este un 
bolovan de pământ ca şi mine. Eu mor acum, el moare 
mâine. Ai văzut vreun doctor de 500 de ani? Cum să 
moară, dacă are şi injecții şi pastile şi-i doctor? Cum 
să moară? Dar când a sosit clipa, toţi ne ducem la 
| lristos. 

Stalin avea mii de doctori lângă el şi când i-a 
venit ceasul, l-a luat dracul! N-au putut doctorii să-l 
scape. Mai mare grijă să ai de suflet decât de trup, că 
wufletul este nemuritor. Sufletul este mai scump decât 
toată lumea, cum zice Mântuitorul: Ce va da omul în 
schimb pentru sufletul său? Chiar dacă ar câştiga 
toată lumea, ce folos, dacă îşi va pierde sufletul său? 
Adu întâi preotul, că el a luat putere de la Hristos: Ce 
va dezlega preotul pe pământ, va fi dezlegat şi în cer. 

Şi-i zi: „Părinte, vino şi spovedeşte după carte pe 
mama, pe tata, copilul sau fata sau nora sau ginerele”. 

Omul, când a slăbit tare, nu mai ţine minte ce 
păcate a făcut. El uită dacă-i chinuit de boală şi-i 
ameţit de cap; dar îl poţi spovedi chiar dacă nu poate 
vorbi, ci numai dacă aude. Și dacă aude, preotul îl 
întreabă, și el, dacă a făcut păcatul, zice: „Da”. Dacă 
n-a făcut, zice „Nu”. Dar dacă i s-a legat limba şi şi-a 
pierdut și cunoştinţa, nu-l mai poți mărturisi că el nu 
mai ştie nimic. 

De aceea nu aştepta, Doamne fereşte, să cadă 
omul în comă. Sau cum a păţit nu de mult o femeie cu 
bărbatul ei: „Nu aduce preotul, că doar eu nu mor!”, a 
zis el. „Dar eşti slab, măi Ioane”. Nu aduce preotul 
acum!” Şi în noaptea aceea a murit nespovedit de 
douăzeci de ani. Vedeţi cum l-a înşelat diavolul să nu 
aducă preotul? Dar ce, preotul vine cu moartea la 
tine? Vine cu Preacuratele Taine şi Hristos este viața 
lumii; vine cu viaţa, cu Învierea şi cu dumnezeirea lui 
lisus Hristos să te vindece şi să-ţi dea sănătate! 

lată vine de la Dolhasca, dintr-un sat, o femeie 
de 63 de ani, slabă, necăjită, cu sora ei, cu ginerele şi 
cu fata cu o maşină. Îmi spunea că bărbatul ei n-a fost 
la biserică de când s-a însurat, de 43 de ani. Nu mai 
asculta de Dumnezeu; înjura, fuma, era beţiv şi 
desfrânat şi nu credea în nimic. Numai cu ţigara în 
gură stătea. Soția era plecată la o fată măritată acolo 
în sat. El a venit de la crâşmă, beat, cu ţigara în gură 
şi s-a culcat cu ţigara aprinsă. De la țigară s-a aprins 
casa şi a ars omul plin de păcate. Numai câteva oase 
i-au mai găsit. 


PĂRINTELE CLEOPA 91 


Ai auzit cum moare omul păcătos? Ce spune 
Apostolul Pavel? A/ cărui sfârșit va fi după faptele 
lui. Patruzeci şi trei de ani n-a fost în biserică, nu s-a 
spovedit şi nu s-a împărtăşit. Şi acum a ars cu ţigara 
în gură! De la focul acesta s-a dus în focul cel veşnic. 
Aici a luat arvuna muncii celei veşnice. L-a ars 
Dumnezeu de viu pentru păcatele lui, ca să ardă în 
veci, cum spune Mântuitorul: Unde focul lor nu se 
stinge şi viermele lor nu doarme. Aşa moare păcătosul. 

Ai auzit ce spune în Psaltire? Moartea păcă- 
tosului este cumplită. 

Și a venit femeia să-l pună la slujbe: 

— Mătuşă — i-am zis —, dacă îmi dai munți de 
aur, de aici până la Bucureşti, nu-l pot pune la slujbe! 

Și i-am citit din Pravila Mare, unde scrie: „Cine 
moare din beţie, e ca şi cel care moare spânzurat”. A 
murit din beţie, cum s-ar fi spânzurat, și-a făcut sama. 
Şi n-am putut să-l pun la nici o slujbă. Pentru că o 
pățesc şi eu. Canoanele Bisericii mă opresc şi cade şi 
pe cei vii ai lui. 

Eu acum în loc să fiu în biserică la priveghere, 
eu prăşesc pe ogorul vostru. Dar prăşeşte cineva la 
mine pe ogor? La mine cresc spini, pălămidă, 
buruieni. Ce-o să zică Domnul: „Tu ai prăşit la altul! 
Dar la tine?” Dar dacă a vrea Domnul, eu am să zic: 
„Doamne, eu am prăşit la alţii şi aceia s-au rugat 
pentru mine. Au prăşit şi ei la mine”. Aşa este. Ce să 
lac? Stau cu voi, că datoria noastră asta este întâi, cât 
putem. Vom mai face cât ne-o ajuta Dumnezeu. 


ISTORIA LUI ELI PREOTUL 


Astăzi cea mai importantă datorie care o aveţi în 
familie este creşterea copiilor în frica lui Dumnezeu. 
Vai şi amar de acei părinţi care lasă copiii de capul 
lor! Căci vin aici multe mame plângând: „Uite, 
părinte, nu mă mai ascultă; s-a măritat fără să mă 
întrebe; s-a însurat fără să întrebe; s-au despărțit; se 
bat; s-au dat la beţie, la desfrâu, la avorturi, la răutăți, 
la înjurături. Nu mă mai ascultă copiii mei şi nu vor să 
meargă la biserică, nici să se spovedească”. 

Cauza este pornită de jos, de la părinţi. Dacă 
copilul a uitat cei şapte ani de-acasă, se mai duce în 
societate şi se amestecă cu cei răi, nu mai ai cu cine 
vorbi. Şi vai de capul părinţilor, câte scârbe au din 
partea copiilor pentru că au cruțat varga atunci când 
erau mici. Ce spune Solomon? Cine cruță varga, 
urăşte pe fiul său. Nu-l iubeşte, îl urăşte. Că zice 
Solomon: Varga şi nuiaua dau înțelepciune; iar 
copilul lăsat de capul său va aduce mare ruşine şi 
scârbă părinților săi. Vai de mine câte mame vin aici 
amărâte din cauza copiilor lor. 

Sunt atâtea cazuri prin care se vede cum s-a 
împlinit proorocia Mântuitorului, că copiii omoară pe 
părinţi. Mântuitorul a spus în Evanghelie: În vremeu 
de apoi se vor răscula copiii împotriva părinţilor şi-i 
vor omori. Că el, dacă nu crede în nimic, este ca o 
fiară; nu ştie de păcat, de ruşine, de nimic. Numai ce-l 
vezi că-l duce satana să-şi omoare pe tată, pe mamă. 

Că aici ajung cei care nu au credinţă şi nu se roagă, 
care nu postesc şi nu merg la biserică. Se fac cei mai 
răi oameni, Şi nu mai ştiu că-i mamă şi că-i tată, că i-a 
născut. Fiţi cu mare băgare de seamă cum creşteţi 
Copiii, că-i vai şi amar! 

Aţi auzit ce s-a întâmplat în Vechiul Testament 
cu preotul Eli, pentru feciorii lui, că s-au dus în iad 
împreună cu el. 

Acest preot, Eli, era arhiereu şi părinte al 
poporului, al evreilor; că poporul evreu până la 
Samuil a fost condus de judecători, n-a avut împărați 
până la Saul. Dar acest om care conducea poporul şi 
era şi arhiereu şi judecătorul poporului, avea doi 
feciori şi erau preoți, Ofni şi Finees. Citiţi în Biblie şi 
vedeţi ce blestemăţii au făcut. 

Căci şi preoții, dacă nu-s preoți, atrag, mânia lui 
Dumnezeu. Aceşti feciori, fiindcă tată-su conducea 
poporul, ce ziceau? „Ce are să ne facă nouă? Tata este 
mai mare peste toată ţara”. Ei făceau multe răutăţi în 
Israel. lar poporul îi spunea lui Eli: „Uite, feciorii tăi, 
se îmbată, beau şi fac desfrânare!” Dar el era un om 
bătrân, greoi, foarte gras, voinic, avea peste 90 de ani, 
şi era blând din fire, avea 40 de ani de preoție şi când 
îi întâlnea pe băieţi, zicea: „Măi băieţi, dragul tatei, ce 
aud eu de voi, n-aud bine!” Auzi nepăsare? Putea să 
le ia preoţia, să-i caterisească, putea ca judecător să-i 
judece, să-i bage la închisoare, că sminteau poporul. 
De câte ori îi spunea poporul, n-a luat măsuri să-i 
îndrepte pe feciorii săi. La templul lui Solomon erau 
mii de preoţi care slujeau. Jertfele care se aduceau de 
popor se sfințeau atunci în altar, dar nu avea nimeni 

voie să mănânce până nu le sfințea, că erau pentru 
hrana preoților, a diaconilor şi a cântăreților bisericii, 
cum spune Scriptura: Cei ce slujesc cortului. de lu 
cort să se hrănească. Adică dacă preoţii slujesc 
Biserica, au drept să se hrănească de la Biserică. 

Aceşti feciori ai lui Eli se duceau, înainte de a fi 
sfinţite jertfele astea, şi luau din cazane porţiile cele 
mai grase şi le mâncau cu prietenii lor. Şi-i spuneau 
oamenii lui Eli: Părinte arhiereu, părinte care conduci 
poporul, uite ce fac feciorii tăi! Smintesc lumea, că 
uite, iau jertfe nesfințite şi mănâncă înainte de 
vreme!” Dar preotul Eli auzea de sminteala pe care o 
făceau feciorii săi, dar când îi întâlnea, le zicea: „Măi, 
dragii tatei, măi, ce aud eu de voi, n-aud bine!” Atât. 
Nu se tulbura inima în el că ei erau preoți şi sminteau 
tot poporul! N-a luat măsuri să-i caterisească, să-i 
pedepsească! 

S-auziți unde a ajuns omul ăsta cu nepăsarea. 
Dumnezeu, văzând că Eli preotul nu ia mâsuri să 
îndrepte pe feciorii lui, i-a vorbit întâi prin gura popo- 
rului. Apoi, dacă a văzut că tot nu ia măsuri să pedep- 
sească pe feciorii lui, i-a vorbit prin Samuil pruncul. 
Samuil era fiul lui Ana, născut prin rugăciune şi dat 
prin făgăduință la templul Domnului. Samuil se 
tâlcuieşte „ascultare de Dumnezeu”. Copilul a învățat 
în biserică toate rânduielile: să aprindă lumânări, să 
dea cădelniţa la preot, să ducă veşmântul arhiereului. 

Şi Eli preotul, care avea feciorii ăştia aşa de răi, 
obosit fiind de la slujbă, stătea pe un scaun în pridvor. 
Samuil, dacă s-a terminat slujba, stătea şi el într-o 
strană şi adormea acolo. Şi l-a strigat Dumnezeu pe 

Samuil: Samuile, Samuile! Atunci copilul fuga la 
bătrânul: 

— De ce m-ai chemat, părinte? 

— Nu te-am chemat, fiule. Du-te şi te odihneşte! 

— Ba m-ai chemat, părinte! 

— Nu, fiule. Du-te şi te linişteşte! 

Că nu s-a priceput Eli preotul cine-l cheamă pe 
băiat. Se duce copilul şi când aproape să aţipească, 
Dumnezeu îl strigă de două ori: Samuile, Sumuile! 
Copilul, fuga la bătrân, i-a părut că-l cheamă bătrânul: 

— Părinte, de ce m-ai chemat? 

— Nu te-am chemat, fiule! 

— De două ori m-ai chemat, părinte. Acum ai 
strigat la mine! 

Lui i se părea că-i glasul bătrânului, dar era 
glasul lui Dumnezeu. După ce l-a mai strigat încă o 
dată, s-a priceput Eli preotul că este un semn de la 
Dumnezeu. Şi i-a zis: 

— Fiule, du-te acolo în strană şi când te-a mai 
striga cel ce te strigă pe tine, să zici aşa: „Porunceşte, 
Doamne, că ascultă robul Tău!” şi vezi ce-ar să-ţi 
spună! 

Şi s-a dus Samuil, şi când aproape să aţipească, 
îl strigă iarăşi: Samuile. Samuile! Copilui a răspuns 
cum l-a învățat bătrânul: Porunceşte, Doamne, că 
ascultă robul Tău! Şi atunci începe a vorbi Dumnezeu 
cu copilul: „Samuile, spune lui Eli preotul, pentru că 
n-a îndreptat pe fiii lui şi i-a lăsat să facă sminteală în 
fața poporului şi n-a luat aminte să-i pedepsească, ci 
i-a lăsat să fie nişte răi, peste câteva zile am să-i 
vorbesc Eu lui Eli preotul de o să-i trăsnească 

amândouă urechile”. Şi a tăcut glasul. Samuil atunci a 
alergat la Eli: 

— Părinte, părinte, a vorbit cu mine Dumnezeu! 

— Ce ţi-a spus, copile? 

— A spus aşa: Fiindcă dumneata n-ai îndreptat pe 
feciorii dumitale şi i-ai lăsat să facă rău înaintea 
Domnului, peste câteva zile are să-ți vorbească de-o 
să-ți trăsnească amândouă urechile! 

Dar Eli preotul, care n-a luat seama ce-i vorbea 
Dumnezeu, nici prin popor, nici prin preoți, nici acum 
nu i-a păsat, că a vorbit Dumnezeu cu pruncul Samuil 
în biserică. Şi i-a întâlnit pe feciorii lui a doua zi: 
„Măi băieţi măi, ce aud eu de voi, n-aud bine! Măi, 
uite a vorbit Dumnezeu cu Samuil pruncul şi a spus că 
o să-mi grăiască de are să-mi trăsnească amândouă 
urechile, din cauza voastră”. 

Ce nepăsare! Nici acum Eli n-a luat măsuri, că a 
vorbit Dumnezeu direct cu Samuil pruncul, să 
îndrepte pe blestemațţii lui feciori. Ce s-a întâmplat? 
Peste trei zile s-au ridicat cu război filistenii. Poporul 
evreu avea mare putere când venea război, că lua 
chivotul Legii Domnului şi-l ducea pe front. 

Ce era chivotul? Era o ladă de salcâm, 
îmbrăcată cu aur curat, deasupra avea doi heruvimi de 
aur, ca două păsări cu aripi, față în faţă, iar în ladă 
aveau ei ce-i mai scump sub cer. Erau cele două table 
ale Legii, care le-a scris Dumnezeu pe Muntele Sinai; 
era toiagul lu: Aaron, care a înfrunzit la alegerea 
preoţiei lui; era şarpele de aramă pe care l-a turnat 
Moise când îi muşcau şerpii în pustie, şi cupa cu 
mană din care au mâncat ei în pustie 40 de ani. Astea 

erau ce aveau ei mai scump, şi le păstrau în chivotul 
Legii Domnului. 

Acest chivot, când veneau războaie, îl luau 
preoții pe umăr, doi înainte şi doi în urmă, și-l duceau 
pe front şi ei biruiau toate popoarele. Filistenii se 
temeau tare de chivot. „Dacă aduc evreii chivotul 
acela, Dumnezeul lor bate război pentru dânşii”. 

Dar acum, pentru păcatele celor doi feciori, nu 
s-au mai temut. S-a luat frica de la filisteni. Şi au 
venit filistenii, când au dus chivotul Legii Domnului 
pe front pe linia întâi, şi mai întâi le-au tăiat capul. Și 
cine crezi că purtau chivotul Legii Domnului? Bleste- 
inații aceia de preoți, care făceau atâta sminteală 
poporului. Ei erau înainte, că-s feciorii arhiereului, şi 
doi în urmă. Le-au tăiat capul la preoţi, au luat 
Hlistenii chivotul Legii Domnului în robie, şi l-au dus 
in ţara lor şi au omorât zeci de mii din tabăra evreilor. 

lar un soldat din tabără a alergat repede la Eli 
preotul să-i ducă vestea. Când a ajuns soldatul, s-a dat 
jos de pe cal, îl sărută pe arhiereu: 

— Sărut mâna, părinte! 

Dar el îl întreabă: 

— Fiule, cum merge războiul Domnului? 

— Să nu meargă nici duşmanilor tăi, cum merge! 

— Ei, dar feciorii mei sunt sănătoşi? 

Întâi de feciorii cei spurcați a întrebat. 

— Capetele lor sunt jos! 

— Chivotul Legii Domnului unde este? 

— A fost luat în robie de filisteni! 

— A căzut chivotul Legii Domnului? 

— Da. 

Până atunci chivotul niciodată nu cădea. Și cum 
era pe scaun, de scârbă, de inimă rea, a căzut pe spate 
şi-a rupt spinarea şi a murit. Şi zice Scriptura: Și s-a 
dus în iad Eli preotul împreună cu feciorii lui, că i-u 
crescut rău şi i-a lăsat să facă fărădelegi înaintea lui 
Dumnezeu. S-a pierdut pentru veşnicie. Nu i-a fost lui 
Dumnezeu milă de cei 40 de ani de preoție, nici de 
faptele lui bune, pentru că a crescut rău pe copii. 


* 


V-am spus această istorioară că sunteţi părinţi 
de copii. Cea mai imperioasă datorie și cea mai mare, 
pe care o aveţi voi ăştia căsătoriți, este să creşteţi 
copiii în frica şi certarea Domnului. 

Când te-ai sculat dimineaţă, întâi pune-i la 
rugăciune. Dumnezeu să-l ierte pe tatăl meu, pe copii. 
Era un om înalt, cu barba albă. Alexandru îl chema. 
Când se scula dimineaţa, avea o curea în cui. Îi zicea 
Sfântul Nicolae! Noi am fi cerut mâncare la mama că 
mergeam la şcoală. El zicea: „Măi, uite Sfântul Nico- 
lae! Treci la rugăciune!” Până nu ne rugam un ceas, 
nu ne dădea mâncare, nimic. Chiar dacă era în post, 
zicea: „Nu se mănâncă acum. Când vii de la şcoală, la 
amiază. Nu eşti porc să mănânci de dimineaţă”. 

Dumnezeu să-l ierte! Nu ştia carte, dar avea 
frică de Dumnezeu. Să adoarmă seara unul neînchi- 
nat? Sau să stea la masă până nu zice „Tatăl nostru”? 
Sau să nu se ducă Duminica la biserică? Sau să audă 
c-a înjurat sau a fumat sau a furat ceva? Că nu-l 
vedeai pe el cu acestea în veac, dar dacă te-a prins, 
ferească Dumnezeu! 

El a fost în casă sfeşnic. El a fost stăpân pe noi. 

Când vă treziți dimineaţa, să nu vă apucaţi de 
treabă întâi, că sunteţi batjocoriţi de satana! Ci să 
ziceți: „Slavă pie, Dumnezeul nostru, slavă ie!” 
Slăveşte-L pe Dumnezeu, că apoi ai să ai spor la 
muncă în ziua aceea. Ţi-ajută Dumnezeu, îți întăreşte 
şi mintea şi braţele ca să lucrezi cu spor, să te păzeas- 
că de primejdii, de fulgere, de tunete, de accidente, de 
orice. Roagă-te lui Dumnezeu şi porneşte la muncă cu 
toată inima. Dar întâi roagă-te Lui şi ai să vezi cu cât 
spor mergi în ziua aceea. 

Aşa-i, fraţilor. Şi pe copii puneţi-i întâi să se 
roage. Că dacă cresc sălbatici, nişte bestii, o să pățiți 
cum a păţit Eli preotul. Veţi fi gâtuiți şi omorâţi de 
dânşii. Şi chiar dacă nu veţi fi omorâţi, veţi fi amărâţi 
până la ultima suflare de copiii voştri şi veţi suferi din 
cauza lor şi veți intra în mormânt cu mult înainte de a 
veni vremea. 

Pentru că în familia unde este tulburare, necre- 
dinţă şi neascultare, nu-i viaţă. 


* 


— Dimineaţa, când vă sculaţi voi, câte ore vă 
rugaţi? la spuneți, mamă! 

— Dar avem treburi, părinte. Zicem câteva 
rugăciuni şi plecăm. 

— „Văruit pe necârpit, bodaproste c-am gătit 
Îmi spunea o fată cum se roagă mama ei: „Tatăl 
nostru, Care eşti în ceruri... Marie, hăi, ai dat 
mâncare la gâşte?..., sfințească-se numele Tău... Fată, 
hăi, ai luat rufele de pe sârmă?... vie împărăția Ta”. 


1” 


100 NE VORBEŞTE 


Ştii cum râde dracul de femeia aceea? Se îmbol- 
năveşte. ÎI băgaţi în spital. Ea zice «Tatăl nostru» cu 
gândul la gâște şi la rufe. Vai de noi! Dumnezeu 
cercetează inimile şi rărunchii şi El nu știe numai ce 
gândim noi acum, ci ce o să gândim până la moarte. 
Dar când îi vorba să stai la rugăciune, tu te gândeşti la 
treburile astea trecătoare? 

Când staţi la rugăciune, totdeauna întâi să cereți 
iertare unul de la altul: „„Iartă-mă, femeie!” „lartă-mă, 
bărbate!” „lartă-mă, băiete!” „Sărut mâna, tată!” 
„Sărut mâna, mamă!” „lertaţi-mă!”. Şi să răspundetți: 
„Dumnezeu să vă ierte!” 

lată atunci te iartă Dumnezeu. Poate ai supărat 
pe mama, pe tata, pentru că zicem la „Tatăl nostru”: 
Şi ne iartă nouă greșalele noastre, precum și noi 
iertăm greșşiţilor noştri. Dacă ai iertat, te iartă şi 
Dumnezeu; dacă nu, nu! Auzi ce spune Sfântul 
Apostol Pavel? Soarele să nu apună întru mânia 
voastră. 

N-ai voie să ţii supărare pe cineva până la 
asfințitul soarelui. Este mare păcat. Dar dacă mori în 
noaptea aceea!? Te duci în fundul iadului. Că dacă 
n-ai iertat din inimă, nu te iartă Dumnezeu pe tine. 

În Pateric a venit un frate la un bătrân în pustie. 

— Părinte, uite fratele cutare a zis aşa, aşa... 

— Fiule, iartă-l! 

— Nu-l pot ierta, părinte! 

— Fiule, du-te şi-l iartă, şi-ţi cere iertare! 

— Nu pot, părinte, că dacă îl iert el se face mai 
rău. 

Atunci a zis bătrânul: 

— Hai să ne rugăm, fiule! 

S-a pus bătrânul în genunchi — bătrânul cu barba 
albă —, a luat fesul de pe cap şi a început: „Tatăl 
nostru Care ești în ceruri, sfinţească-se numele Tău, 
vie împărăţia Ta, facă-se voia Ta, precum în cer aşa şi 
pe pământ. Pâinea noastră cea spre ființă, dă-ne-o 
nouă astăzi și nu ne ierta nouă greşalele... 

Dar fratele: 

— Nu aşa, părinte! 

— Ba așa, fiule: „„...şi nu ne ierta nouă 
greşalele...” 

— Părinte, ai greşit! 

— N-am greşit, fiule! Că dacă nu vrei să-l ierți pe 
fratele tău, aşa să zici „Tatăl nostru”. Îţi convine? „Şi 
nu mă ierta, Doamne, de păcate, că nici eu nu iert!” 

De ce a pus Preaveșşnicul şi  Preasfântul 
Dumnezeu în „Tatăl nostru” condiția asta? Ca să ne 
ierte Dumnezeu, precum şi noi iertăm! Că dacă nu 
ierți, nu-ţi iartă nici Dumnezeu. Dacă ai avea ură sau 
zavistie, să ferească Dumnezeu! Zavistia este mai rea 
decât diavolul! 


PUTEREA SFINTEI LITURGHII 


Trebuie să ştiţi că din toate slujbele care se fac 
la biserică, cea mai folositoare şi mai puternică este 
Sfânta Liturghie. Sfânta Liturghie este jertfa şi 
răscumpărarea lumii întregi. 

În fiecare zi, pe Sfânta Masă unde se face Litur- 
ghia, Se jertfeşte Mântuitorul nostru lisus Hristos. 

Cum spune preotul slujitor: „Se jertfeşte Mântuitorul 
lumii, Cel ce ridică păcatele lumii”. O picătură din 
Sângele lui lisus Hristos curăță toate păcatele lumii. 
Și de aceea cele dintâi slujbe care se pun şi pentru vii 
şi pentru morţi sunt Sfintele Liturghii. Al doilea vin 
panacizile pentru morţi, psaltirea, acatistele, ctitoriile. 

Dar Liturghiile nu se pot pune pentru oricine. 
Uite cum este! Pe oamenii care înjură de lucruri 
sfinte, nu-i poţi pune la Sfânta Liturghie. Este păcat. 
Pe oamenii care trăiesc necununaţi nu-i poţi pune la 
Sfânta Liturghie că este mare păcat. Pe cei ce au 
trecut la sectari nu-i poţi pune la Sfânta Liturghie, că 
s-au lepădat de botez şi de Biserică. Pe cei ce au 
refuzat Sfintele Taine la moarte, nu-i poți pune la 
Sfânta Liturghie. Cei ce au murit necununați, nu s-au 
cununat nici la moarte, la fel nu-i poți pune. Și pe 
aceia care au fost în căsătorie cu rudenii prea de 
aproape; începând cu gradul cinci în jos. Aceia se pot 
pune la alte slujbe, la Psaltire; iar la Liturghie nici 
într-un Caz. 

Apoi voi vedeţi că noi scoatem părticele în 
fiecare dimineață la Sfânta Proscomidie, pentru toate 
miile de pomelnice care-s acolo. La noi în altar sunt 
15-20 de părinți la pomenit dimineaţa. Ei se duc la 
preotul ce face Sfânta Proscomidie şi zic: „Părinte, 
blagoslovește să pomenesc viii şi morţii”. lar preotul 
scoate două părticele cu sfânta copie, zicând aşa: 
„Primeşte, Doamne, jertfa aceasta pentru mila. viaţa, 
pacea, sănătatea, iertarea păcatelor robului lui 
Dumnezeu — arhimandritul cutare, sau preotul cutare, 
sau diaconul cutare — şi toți care de el se vor pomeni, 

vii şi morți”. Atunci preotul slujitor pune o părticică 
la vii și la morţi pe Sfântul Disc, pentru fiecare preot 
şi călugăr care pomeneşte. 

O părticică pusă în potir este ca o rază de soare; 
poţi să pomeneşti un milion de suflete. Dar acele 
părticele reprezintă faţa sufletului pomenit la Sfânta 
Liturghie. Mare greşeală fac preoţii care dau părticele 
acasă la oameni. Mare păcat fac! Nu-i voie. Să vii 
să-mi arăţi unde scrie să dai părticica acasă. Dacă îi 
dai părticica omului acasă, l-ai lipsit pe el de 
Liturghia din ziua aceea; nu mai are parte. Părticele se 
scot la Sfânta Proscomidie din prescura a patra pentru 
vii Şi din prescura a cincea pentru morţi şi morți 
grabnic. Ele rămân pe Sfântul Disc, că dimineaţa sunt 
numai blagoslovite, nu-s încă sfinţite. 

La Sfânta Epicleză, la invocarea Sfântului Duh, 
preotul ridică mâinile în sus și face trei metanii până 
la pământ și cheamă pe Sfântul Duh, zicând: 
„Doamne, Cela ce pe Preasfântul Tău Duh L-ai trimis 
în ceasul al treilea Apostolilor Tăi, pe Acela, Bunule, 
nu-L lua de la noi, ci Îl înnoiește întru noi care ne 
rugăm ie”. Apoi face o metanie cu fruntea până la 
pământ și iar ridică mâinile şi cheamă pe Preasfântul 
Duh, de trei ori. Și când termină această chemare a 
Sfântului Duh, el arată dumnezeiescul Agneț şi 
Sfântul Potir şi zice: „Şi fă, Doamne, pâinea aceasta, 
cinstit Trupul Hristosului Tău. Amin. lar ce este în 
acest Sfânt Potir, preascump Sângele Hristosului Tău. 
Amin”. 

Şi binecuvântându-le, zice: „Prefăcându-le pe 
ele cu Duhul Tău cel Sfânt. Amin. Amin. Amin!” 

Apoi preotul stă în genunchi şi se roagă împreună cu 
tot poporul, pentru toată lumea. 

Aceasta este inima Sfintei Liturghii, căci acum 
se coboară Duhul Sfânt peste Sfintele Daruri, care se 
prefac în Trupul şi Sângele Mântuitorului nostru lisus 
Ijristos. Iar părticelele ce se scot pentru vii şi pentru 
morți nu se prefac în Trupul şi Sângele Domnului, ci 
se pun la urmă în Sfântul Potir şi se sfinţesc când se 
ating de Preacuratele Taine. Atunci preotul zice: 
„Spală, Doamne, păcatele celor ce s-au pomenit aici, 
cu cinstit Sângele Tău, pentru rugăciunile Sfinţilor 
Tăi. Amin”. 

În clipa aceea, când aceste miride sau părticele 
se adapă cu dumnezeiescul Sânge, în acea clipă noi 
toți, vii şi adormiţi, ne împărtăşim euharistic, gânditor 
cu lisus Ilristos. Şi măcar de-ar fi sufletul cuiva în iad 
sau în cer, de-ar fi la marginea lumii sau oriunde, 
Dumnezeu este de față şi se împărtăşesc toţi cei 
pomeniţi la Sfânta Liturghie şi sunt în comuniune cu 
lisus Hristos. lar dacă preotul îţi dă dimineaţa 
părticica nesfinţită, să n-o luaţi. De o mie de ori este 
mai bine să iei anaforă, că anafora este sfinţită în 
cadrul Sfintei Liturghii; iar părticelele nesfinţite nu se 
dau acasă, Doamne fereşte! 

Deci în clipa în care părticelele tale s-au adăpat 
în Sfântul Potir, în clipa aceea tu te-ai împărtășit cu 
lisus Ilristos și cu toată Sfânta Treime. Acesta este 
rolul sfintelor părticele la Sfânta Liturghie. lată de ce 
trebuie să veniţi cât mai regulat la biserică. Dar vă 
rog, când puneţi pomelnic la Sfânta Liturghie, dacă 
ştiţi că unii trăiesc necununați, dacă s-au luat neamuri 


PĂRINTELE CLEOPA 105 


de aproape, dacă, Doamne fereşte, cineva este sectar, 
dacă huleşte pe Dumnezeu sau înjură, nu-l puneţi la 
Sfânta Liturghie, că-i faceţi mare rău. Noi vrem să-l 
unim cu lisus Hristos și el Îl înjură? Al cui glas 
ascultă Dumnezeu? Ia gândiți-vă! 


* 


Când vă treziți din somn, dimineața, să faceți 
întâi şi întâi sfânta rugăciune, adică fă trei 
închinăciuni şi zi de trei ori: „Slavă Ție, Dumnezeul 
nostru, slavă Ţie!” Dă cu apă pe față să fugă somnul 
şi treci în fața sfintelor icoane. Apoi fă de trei ori 
Sfânta Cruce dreaptă, unind cele trei degete, care 
închipuiesc Sfânta Treime — Tatăl, Fiul şi Duhul 
Sfânt —, iar celelalte două degete închipuiesc 
dumnezeirea şi omenirea lui Hristos, adică cele două 
firi. Şi pune întâi mâna la frunte: „În numele Tatălui”; 
la pântece: „al Fiului”; la umărul drept: „al Duhului 
Sfânt” şi la umărul stâng, zicând: „Amin”. 

Aceasta este crucea dogmatică, după rânduiala 
canonică a Bisericii și după canonul 92 al Sfântului 
Vasile cel Mare. Să nu faceţi crucea strâmbă sau din 
fugă, că râde dracul de se prăpădeşte; îl băgaţi în 
spital de atâta râs. Cine te-a învățat să-ți baţi joc de 
Sfânta Cruce? Cine îţi leagă ţie mâna să nu duci mâna 
dogmatic? 

Drept să faci crucea. Dacă nu, nu eşti ortodox, 
că îţi baţi joc de Sfânta Cruce şi râde dracul de tine 
când baţi cobza aşa. 

Fă crucea dreaptă şi când treci pe lângă o 
biserică; să nu-ţi fie ruşine să faci Sfânta Cruce 

dreaptă! Acolo permanent este de față pe Sfânta Masă 
Trupul şi Sângele Domnului. Acolo Hristos este viu 
în Sfântul Altar. În toate bisericile ortodoxe, 
Preacuratele Taine stau pe Sfânta Masă. Dacă nu te 
închini la biserică, nu te închini la Hristos! 

Să vă văd în Rai pe toţi! Doamne fereşte, unul 
să nu rămână la munci, toți să vă bucurați în grădinile 
Raiului! Toţi. Dacă aş avea un sac mare, să vă pun 
într-un sac, să pot să vă dau drumul în grădinile 
Raiului! Ştiţi voi cât este de frumos acolo? Auzi ce 
zice Apostolul Pavel: Ceea ce ochiul nu a văzul şi 
urechea n-a auzit şi la inima omului nu s-a suit! 

Aceasta a pregătit Dumnezeu celor ce se tem de 
El şi-l iubesc pe El. 


CUVÂNT LA ÎNCEPUTUL 
POSTULUI MARE 
DIN ANUL 1986 


Prea Cuvioase părinte stareţ, prea cuvioși părinţi 
şi frați. 

Mai întâi suntem datori să mulțumim din toată 
inima și din toată puterea noastră, Preasfintei şi de 
viață făcătoarei Treimi, Dumnezeului nostru, Prea- 
sfintei Născătoare de Dumnezeu și pururea Fecioarei 
Maria şi la toţi sfinţii cei plăcuţi lui Dumnezeu, care 
se roagă pentru mântuirea noastră, că am ajuns şi anul 
acesta, la poarta Sfântului şi Marelui Post al Sfintelor 
Paşti. Dintre toate posturile, acesta este cel mai mare 
şi mai însemnat post pe care l-a postit şi Mântuitorul 

nostru lisus Hristos în pustia Carantania. Am fost 
acolo şi am văzut și locul şi unde s-a închinat 
Domnul; este biserică mare. 

Ce trebuie să avem noi în postul acesta? Care 
sunt podoabele sufletului nostru, cu care trebuie să ne 
îmbrăcăm noi, de acum şi până la Invierea Domnului 
şi în toată viața, dar mai cu seamă acum? lată care 
sunt aceste podoabe sufleteşti. 

Mai întâi sunt acestea: postul, rugăciunea, sme- 
renia, paza minţii, ascultarea, tăierea voii, înfrânarea, 
neîmpătimirea către cele lumești. Apoi blândeţea, 
îndelunga răbdare și dragostea deopotrivă către toți 
oamenii din lumea aceasta. Acestea sunt podoabele 
sufletului cu care trebuie să călătorim noi, mai ales 
monahii, şi voi creştinii la rândul dumneavoastră. Dar 
în seara aceasta nu vom vorbi de toate, ca să nu fie 
cuvântul prea lung. Vom vorbi numai despre trei 
lucruri: despre post, despre rugăciune şi despre paza 
minţii, care este o lucrare de geniu și pentru noi 
călugării şi pentru dumneavoastră. 

Mai înainte de toate trebuie să ştiţi că cea mai 
veche poruncă a lui Dumnezeu în lume este porunca 
postului. Auzi ce zice dumnezeiescul ierarh Vasile: 
„Cucereşte-te, smereşte-te, omule, de vechimea şi 
căruntețea postului, că este de o dată cu lumea!” 
Porunca postului s-a dat omului încă din Rai, mai 
înainte de a greşi omul, căci i-a spus Dumnezeu lui 
Adam: Din toți pomii Raiului să mâncaţi, iar din 
pomul cunoștinței binelui şi răului să nu mâncaţi. 
căci cu moarte veți muri. 

Bătrâneţea şi vechimea postului este deodată cu 
lumea. De aceea, când a dat Dumnezeu cele zece 

porunci pe Muntele Sinai, n-a mai pus şi porunca 
postului, zic dumnezeieştii Părinţi, pentru că ea era 
mult mai veche, era dată cu 4108 ani înainte de a se 
da Legea pe Muntele Sinai. Aceasta era porunca cea 
preaveche din Rai dată omului. Postul nu s-a pus la 
întâmplare în Biserica lui Hristos. Postul este rânduit 
de Mântuitorul, de Sfinții Apostoli, de Sinoadele 
ecumenice ale Bisericii şi de toți Sfinţii Părinți. 
Fericiţi, de trei ori fericiți sunt călugării Și creştinii 
care postesc cele patru posturi de peste an, precum şi 
lunea, miercurea și vinerea, după învățătura Bisericii. 

Postul, să ştiţi, după marele Vasile, se ia după 
măsura puterii trupului. Nu toți pot să postească cu 
aceeaşi măsură. Auzi ce zice Marcu Ascetul: „Câtă 
deosebire are arama de fier şi fierul de vreascuri, atâta 
deosebire este între un trup şi altul. De aceea şi 
măsura postului se ia după măsura puterii fiecăruia. 
Unul poate să postească o săptămână, să nu ia apă sau 
mâncare şi postește foarte uşor. Am avut părinți aici, 
care, de luni până sâmbătă nu gustau nimic și mai 
sunt câțiva. Dar altul, săracul, de-abia poate ţine o zi 
până la apusul soarelui. Însă dacă ține cu credinţă. 
mai mare plată are acela, decât celălalt care posteşte o 
săptămână, dar n-are luptă. Că plata se dă nu după 
măsura timpului, ci după nevoinţa celui care postește. 

Ai auzit de Cuviosul Paisie cel Mare? Patruzeci 
de ani a trăit numai cu Sfânta Împărtășanie. Se 
împărtăşea o dată la 40 de zile şi nu-i mai era foame 
şase săptămâni! Și mergând el prin pustie, odată, 
tocmai în ziua în care a împlinit 40 de zile, a întâlnit 
un om care se tăvălea pe jos de foame: 

— Văleu, mi-i râu la stomac! Văleu! 

— Ce-ai păţit? l-a întrebat Sfântul Paisie. 

— Părinte, de trei zile n-am mâncat. 

— Şi ce-i? 

— Am mare sete, mare durere înăuntru; ard, nu 
mai pot de sete! 

Într-adevăr, la post cea mai mare luptă o duce 
creştinul cu setea, nu cu foamea. Începând de mâine 
seară sau de poimâine seară, dacă vrei să postești până 
la moarte, nu te mai luptă foamea, ci setea; setea și 
slăbiciunea. Ameţire de cap, şi începi a te clătina ca 
omul beat. Dar să te lupţi înainte, că nu mori! 

Şi l-a întrebat Cuviosul Paisie: 

— Ce ai, frate, de câte zile n-ai mâncat? 

— De trei zile, părinte. 

— Apoi, atâta nevoinţă ai? Uite eu am astăzi 40 
de zile de când n-am gustat nimic! 

Și a auzit un glas: 

— Paisie, nu te mândri! Tu posteşti cu darul 
Meu, iar acesta posteşte silindu-se pe sine; acum se 
învaţă a posti. Și mai mare plată are el, care ţine trei 
zile, luptându-se cu puterea lui, decât tu, care posteşti 
cu darul Meu 40 de zile. Pentru că a se învăța omul a 
posti este o luptă şi trebuie voință. Dai voinţă, iei 
putere! În măsura în care voieşte omul, Dumnezeu îl 
ajută. 

Îmi povestea unul, săracul, care a stat într-o 
pădure: „Am ţinut post — zice — până sâmbătă, şi 
vineri seara spre sâmbătă atâta sete îmi era, că-mi 
venea gândul măcar să ling o frunză de aceea cu rouă. 

Dar am zis: Nu! Dacă am lins o frunză, am pierdut 
postul şi nu vreau”. 

S-a luptat săracul până a doua zi aşa. Pe la ora 
zece, a adus oleacă de apă dintr-un pârâu şi a băut. Și 
mă uitam: Care vrea și are dragoste se luptă; şi după 
măsura voinţei şi a credinţei lui, Dumnezeu îi dă dar. 
Mai târziu nu mai simte atâta osteneală. 

Însă acum, în săptămâna asta, avem rânduială 
tipiconală a Bisericii, de aproape două mii de ani. 
Tipicul Sfântului Sava. Deci mâncăm în seară asta 
când se lasă sec; apoi mai mâncăm miercuri pe la ora 
trei după amiază şi apoi vineri, la ora trei. lar sâmbătă 
mâncăm normal. Părinții Şi frații care sunt bolnavi sau 
prea tineri şi care sunt bătrâni şi nu pot ţine trei zile, 
după o zi să se ducă la duhovnicul lor, seara, după ce 
s-a întunecat, să-i dea voie să ia o bucăţică de pâine 
cu apă. 

Mai fericit este însă cel care va ţine tipicul după 
rânduiala Bisericii. lar dacă nu poate ţine, la mare 
nevoie să ia blagoslovenie. Că dacă mănâncă fără 
blagoslovenie, este batjocorit de dracul lăcomiei. 
Dumneavoastră, creştinilor, care aţi avut dragoste să 
veniţi aici, să luaţi parte cu noi la aceste zile sfinte de 
post şi de rugăciune multă din Săptămâna Mare, veţi 
ține cât veți putea. Nu vă punem lege. Dumneavoastră 
numai să ţineţi cu mare tărie să nu mâncaţi de frupt în 
posturi; că în postul acesta nu se mănâncă nici 
untdelemn, decât numai sâmbăta şi duminica, şi cu 
dezlegare la pește numai la Buna Vestire şi la Florii. 
Atât. Deci ţineţi cât veți putea. 

Eu am văzut creştini care, în postire, i-au între- 
cut pe călugări! Știu eu câţiva care țin până sâmbăta. 
Vine o femeie la mine să se mărturisească, Fevronia o 
chema. Și vine la mine într-o miercuri — eram 
duhovnic tânăr pe vremuri, că am tot mărturisit cât am 
putut în viața mea —, şi îi zic: 

— Mata, dacă ţi-ajută Dumnezeu, să ţii până 
mâine! Că era a doua zi din post. 

— Ba, ferească Dumnezeu, părinte! De când 
m-am măritat am 23 de ani şi eu la începutul postului 
nu gust nimic până sâmbătă. 

Auzi cum ne smereşte Dumnezeu! 

lată oameni care își aleg de bună voie şi din 
dragoste să se nevoiască oriunde ar fi, că Dumnezeu 
este în tot locul de față! De aceea, vă spun, să ţineţi 
postul după măsura puterii fiecăruia. Care poate o zi, 
care poate două, care poate trei. Care nu poate, să ia 
blagoslovenie de la duhovnicul lui şi să ia o gustare, 
ca să se întărească şi să se ţină şi el de ceilalți. Că 
postul este o virtute, dar mai cu seamă un ajutor spre 
virtute. 

* 

„Dacă un om este bolnav — spune Sfântul Vasile 
cel Mare — şi s-a uscat de vreo boală aşa de tare, încât 
îl întoarce altul pe pat, nu se poate întoarce singur, la 
acela se dezleagă în post să mănânce de dulce, dar nu 
carne, numai fruct alb”. 

Nu acela este bolnav, care zice: „Nu-mi place 
varza şi fasolea; eu vreau mâncare, să-mi faci 
friptură!” Acela este cu toţi diavolii într-însul. 

Acela este bolnav, care nu se poate întoarce şi 
dacă-i constatat de un doctor creştin, nu ateu sau 
sectant, care nu ştie ce-i legea creştină. Şi acel doctor 
creştin spune: „Acest om are nevoie de supraali- 
mentaţie, că moare”. Numai atunci se dezleagă postul, 
să-i dai mâncare la cel bătrân şi bolnav. Nu aşa de 
capul nostru. Că-i bolnav, că nu-i place fasolea, nu-i 
place varza, nu-i place cartoful, dar îi place carnea, 
ouăle, vinul şi rachiul. Acela nu-i bolnav de boală; 
este bolnav de lăcomia pântecelui. 

Ia ascultați! Dumnezeu ştie pe fiecare cât poate 
şi cât vrea. Şi Dumnezeu care ştie putinţa fiecăruia, o 
să-i ceară socoteală după putință, nu după cum mint 
unii că nu mai pot. Că pe Hristos nu-L putem minţi. 

Aţi auzit până unde străbate ştiinţa lui Dumne- 
zeu? Întrebaţi-l pe marele Apostol Pavel: Cuvântul lui 
Dumnezeu este mai ascuțit decât toată sabia cea cu 
două tăişuri şi străbate — până unde? Nu până la 
despărţirea trupului de a sufletului, măcar că şi 
aceasta este unire negrăită — ci până la despărțirea 
duhului de a sufletului. 

Cea mai subtilă şi mai înaltă şi mai tainică unire 
între Dumnezeu şi om este unirea duhului celui dintru 
noi cu Duhul lui Dumnezeu. „Acest duh este un dor 
gânditor — după dumnezeiescul Grigore Palama -, 
care stă în chip de raze de lumină în mijlocul inimii”. 
Cu acesta ne deosebim de îngeri. Cu acesta omul este 
mai mare decât îngerii. Duhul din noi stă între minte 
şi între cuvânt, și are în sine şi pe cuvânt şi pe minte. 
După cum în semnul Sfintei Treimi, Duhul Sfânt stă 
în mijloc şi are şi pe Tatăl şi pe Fiul, că-i de aceeaşi 

ființă, aşa este și duhul acesta, aprinde mintea şi 
cuvântul omului şi se formează o treime. 

Omul este icoana Sfintei Treimi pe pământ; este 
chipul şi asemănarea Lui, cum spune la Facere: Să 
facem om după chipul şi asemănarea noastră. Până 
acolo străbate ştiinţa Lui: ...până la despărțirea 
duhului de a sufletului. 

Aţi văzut la panacidă: „Dumnezeul duhurilor şi 
a tot trupul...”, aşa arată şi aici, că este Dumnezeul 
duhurilor. Pentru că cea mai înaltă şi mai subțire 
unire, nu este acea între trup şi suflet, este aceea între 
duh şi Dumnezeu. Şi de aceea Dumnezeu ştie 
gândurile noastre, ca cele mai dinainte gândite ale 
noastre. Și la mărturisire când te duci, să nu crezi că 
poți tăinui vreun gând, că nu stai în faţa duhovnicului; 
acolo este Hristos de față, cu Maica Domnului şi 
îngerul tău păzitor şi vede dacă nu cumva cu viclenie 
te mărturiseşti. 

Mărturisirea să fie cea mai sinceră; să te sileşti 
să te pârăşti pe tine în fața duhovnicului, cât se poate 
mai mult. Că zice: Dreptul lui îşi este pârâş. Nu 
cumva să dai vina pe altul: „Din cauza femeii am 
greşit; din cauza bărbatului; din cauza dracului...”, ai 
pierdut toată mărturisirea. 

Aceasta-i mărturisire prihănitoare. Dracul râde 
cu gura până la urechi dacă tu dai vina pe dânsul. Că 
el ştie că numai ţi-a dat în gând, cum ai auzit pe 
Sfântul Teodor Studitul. El este ca pescarul:; numai 
întinde râma. Și tu, dacă eşti prost, te prinzi, dacă nu 
ştii să te păzești. 

Mai mare decât postul este sfânta rugăciune de 
care o să vorbim acum. 

Rugăciunea este obligatorie pentru toți şi întot- 
deauna. La post este așa: fiecare posteşte cât poate, 
cu binecuvântarea duhovnicului, după rânduiala 
mănăstirii. Dar la rugăciune nu vom zice aşa: Fiecare 
cât poate. Ci fiecare să se silească să se roage 
neîncetat. Apostolul Pavel, lumina lumii, gura lui 
Hristos, vasul alegerii, ai auzit ce spune? Weiîncetat vă 
rugați! Duhul Sfânt, prin proorocul David, ne învaţă: 
Bine voi cuvânta pe Domnul în toată vremea, pururea 
luuda Lui în gura mea. Ai văzut ce spune Duhul Sfânt 
despre rugăciune în psalmul 102? În tot locul 
stăpânirii Lui binecuvintează suflete al meu pe 
Domnul. Ai văzut că rugăciunea nu-i condiţionată nici 
de loc, nici de timp? În tot locul şi în toată vremea 
suntem datori să ne rugăm. 

Deci, când vorbim de rugăciune, să nu credeţi 
voi că toată rugăciunea este rugăciune. Rugăciunea în 
înălţarea ei, în creşterea ei, ea nu are sfârşit, pentru că 
se uneşte cu Dumnezeu Cel fără de margini. Prin 
rugăciune omul câştigă har şi o înţelepciune duhovni- 
cească nemărginită, fiindcă se uneşte cu Cel nemăr- 
ginit, cu Dumnezeu. Rugăciunea are mai multe trepte. 

Prima treaptă este când ne rugăm cu limba şi 
cu buzele, cu gura şi cu glasul. Aceasta are temelie 
în Sfânta Scriptură. Auziţi pe Apostolul Pavel: 
Aduceţi Domnului roada buzelor voastre. Şi proo- 
rocul David zice: Și L-am înălțat pe El cu limba mea. 
Auzi şi pe Duhul Sfânt, grăind: Cu glasul meu către 
Domnul am strigat, cu glasul meu către Domnul 
m-am rugat, sau: Bine voi cuvânta pe Domnul în 
toată vremea, pururea lauda Lui în gura mea. 

Aceste mărturii — și aş putea să vă aduc multe —, 
sunt pentru rugăciunea cea mai de jos: rugăciunea 
buzelor, a limbii sau rugăciunea glasului. Dar de 
rugăciunea buzelor şi a limbii ce spune Sfântul 
Grigore de Nyssa? „Este treapta cea mai de jos şi 
granița cea mai depărtată a rugăciunii”. Pentru ce? 
Vezi mata când te sui pe scară? Pui întâi piciorul pe 
prima treaptă. Această rugăciune, care o zicem numai 
cu buzele, cu gura, cu limba şi cu glasul, dar inima şi 
mintea noastră nu sunt la Dumnezeu, formează treapta 
cea mai de jos în scara rugăciunii. 

Dacă ne-om ruga numai cu aceasta, adică am zis 
atâţia psalmi, am o căruţă de acatiste, am spus atâtea 
rugăciuni în noaptea asta, dar mintea şi inima noastră 
n-ar fi la Dumnezeu, auzim pe proorocul Isaia care ne 
mustră, zicând: Aproape eşti Tu, Doamne, de gura 
lor. dar departe de inima lor! 

Nu păţiți aşa? Noi pățim, că suntem păcătoşi! 
Poate voi, nu. Că zic cu gura rugăciuni şi cu mintea 
mă trezesc pe la Târgu Neamţ, pe la București sau în 
cutare loc. Sau poate voi nu păţiți, dar noi pățim, că 
suntem neputincioşi şi păcătoşi. Deci să nu ni se pară 
că asta-i rugăciune! Asta-i începutul rugăciunii; asta-i 
rugăciunea noilor începători; asta-i rugăciunea prun- 
cilor în Hristos, care se roagă numai cu limba şi cu 
buzele. Noi trebuie să ne rugăm şi cu mintea. 

O treaptă mai înaltă este rugăciunea minții. 
Care? Când zic cu gura: „Doamne, lisuse Hristoase, 
Fiul lui Dumnezeu, miluieşte-mă pe mine, păcătosul” 
sau „Tatăl nostru” sau către Maica Domnului o 

rugăciune, şi când eu o înțeleg cu mintea, ea a trecut 
în altă treaptă, a trecut în minte. Şi aceasta este mai 
înaltă decât rugăciunea gurii. Auzi ce zice Apostolul 
despre această rugăciune a minţii: Vreau mai bine să 
zic cinci cuvinte cu mintea în biserică, decãt zece mii 
de cuvinte cu limbu. Atâta-i de scumpă rugăciunea 
când te rogi cu mintea! Când mintea ta se roagă lui 
Dumnezeu şi limba ta poate să tacă. Numai cu gândul 
te rogi. 

Deci câteva cuvinte ale minţii sunt mai mult 
decât zece mii pe care le zici cu limba, pentru că 
mintea este ochiul sufletului. Partea cuvântătoare a 
sufletului şi ochiul sufletului este mintea şi tu te rogi 
pe o treaptă mai înaltă. 

Dar oare rugăciunea minții este desăvârşită? Nu. 
Doamne fereşte! Rugăciunea minţii este jumătate de 
rugăciune. Dumnezeieştii Părinți o numesc aşa: „Ru- 
găciune cu o aripă sau rugăciune cu un picior!” Cine 
poate zbura cu o aripă sau cine poate merge cu un 
picior? Deci nu cumva să credem, când ne rugăm 
oleacă cu mintea, că am ajuns la rugăciunea desăvâr- 
Şită, că ne înșelăm foarte mult. 

Ai văzut pe Sfântul Teofan Zăvorâtul? Se lupta 
un boier să învețe rugăciunea minţii şi a inimii. El se 
ruga cu mintea, dar nu putea din cauza gândurilor. 
Cum vin viespile la fagure, aşa nu scăpa de gânduri. 

— Părinte, mă lupt cu mintea, dar de gânduri nu 
scap. 

Acela a strigat la el: 

— Dă-te jos din cap, frate, că acolo-i mare 
iarmaroc! Cine te-a pus să stai cu rugăciunea în cap? 


PĂRINTELE CLEOPA 117 


Adică nu sta la rugăciunea minţii. Trebuie să te 
rogi cu inima. Pentru ce? Când ai ajuns să te rogi cu 
inima rugăciunea vine în stare sferică, ocolitoare. Aici 
nu intră satana. În rugăciunea minţii intră şi-ţi dă 
război şi te depărtează de Dumnezeu. Când ai ajuns să 
te pogori cu mintea în inimă şi să te rogi din inimă lui 
Dumnezeu, nu mai poate vrăjmaşul să intre la tine în 
inimă. Când ajungem noi cu mintea în inimă? 
Când eu zic cu limba rugăciunea, cu mintea o 
înțeleg şi cu inima o simt. 

Dacă n-am zis toate cuvintele rugăciunii, de la 
minte în inimă, adică să o simtă inima, suntem afară 
de rugăciune. Afară cu totul, că nu ne rugăm cu ini- 
ma. Ai auzit ce zice Duhul Sfânt în Scriptură? Dă-mi. 
fiule, inima ta! Inima o cere Dumnezeu de la noi. Ai 
auzit ce zice Duhul Sfânt în Psaltire: Rugaru-m-am 
feței Tale, Doamne, cu toată inima mea. Şi iarăşi: 
Strigat-am către Tine cu toată inima mea. Şi iarăşi: 
Inima mea strigă către Tine, Doamne! 

Aceea-i strigare, care iese din inimă. Aceea-i 
rugăciune curată, la care, după dumnezeiescul Isaac 
Sirul, ajunge unul la zece mii. lar la rugăciunea 
contemplativă, de-abia unul din generaţie în generaţie 
mai ajunge. 

Să ne ajute Preamilostivul Dumnezeu să trecem 
cu pocăință curgerea Sfântului şi Marelui Post şi să 
ajungem cu bucurie la slăvita înviere a Domnului 
nostru lisus Hristos. Amin. 


DE VORBĂ CU UN GRUP DE 
MONAIII ŞI CREDINCIOȘI 


Cât aţi cheltuit cu trenul, cât aţi cheltuit cu 
autobuzul, cât ați venit pe jos, îngerul Domnului v-a 
numărat paşii, i-a cântărit şi i-a măsurat, că aceşti paşi 
nu i-aţi făcut către crâşmă şi către nunți cu lăutari, ci 
către sfintele mănăstiri, ca să vedeţi o slujbă fru- 
moasă, să auziţi un cuvânt şi să vă spovediţi, mamă. 

lată ce este. Când s-a trezit copilaşul tău, eşti 
mamă şi tată, ia şi învață-l să facă Sfânta Cruce dreap- 
tă, învaţă-l Tatăl nostru. Pe urmă învaţă-l Crezul, 
Simbolul nostru de credință niceo-constantinopolitan, 
de la anul 325. Dreapta credinţă este pecetluită de 
primele două Sinoade ecumenice, iar Crezul ortodox 
este aprobat de toate sinoadele până în zilele noastre. 

Noi am avut o singură credință până în 1054. 
Până atunci n-au existat catolici sau protestanți. 
Ortodocşi eram toţi în toată lumea. Acum catolicii au 
cedat în favoarea noastră vreo 13 puncte, să se apropie 
de noi. Mai sunt 10. Şi din cele 10 cel mai greu este 
Filioque. Este o chestiune dogmatică. Ei spun că 
Duhul Sfânt purcede şi de la Tatăl şi de la Fiul, ceea 
ce este greşit. Atunci faci Treimea pătrime. Sfântul 
loan Evanghelistul spune clar însă că Duhul Sfânt 
purcede de la Tatăl şi este trimis în lume prin Fiul. 

Catolicii ar vrea să se unească cu noi, că văd 
greşeala care a fost; că de când s-au despărțit de noi, 
s-au făcut atâtea erezii. Mai ales de la protestanți, că 
protestanții s-au rupt de catolici la 1516, cu Martin 

Luther, cu Calvin, cu Hus, cu Zwingli şi cu ceilalți 
reformatori din secolul XVI. 

Deci, dacă vreți să fiți adevăraţi fii ai Bisericii 
Ortodoxe, nu primiţi să staţi de vorbă cu sectarii, nu 
primiţi cărți de la ei. Că aceşti creştini lepădați de 
Biserică şi hulitori de Dumnezeu, care vin din Apus, 
vor să ne strice şi credința şi neamul şi unitatea 
noastră națională. Să ţineţi minte! Suntem fii ai ţării 
româneşti şi fiii adevăraţi ai Bisericii Ortodoxe! Nu 
avem nimic cu antihriştii aceia care sunt împotriva 
Sfintei Cruci, împotriva Sfintelor Icoane. 

Apoi, acum la sfârşitul lumii o să apară hristoși 
mincinoşi şi prooroci mincinoşi să înşele lumea. 
Slugile lui Antihrist. 


x 


Eu de-acum trebuie să mă gândesc la sicriu, la 
târnăcop, la lopată, la cruce şi la hârleț. Asta-i! La 
acestea trebuie să mă gândesc. 

— Prea Cuvioase, cum să ne comportăm ca să-i 
plăcem lui Dumnezeu? l-a întrebat un credincios. 

— Fiecare ştie cum, numai să vrea! 

—  Sfinţia  Voastră ştiţi, dar daţi-ne nişte 
îndrumări pentru noi. 

— Cine nu ştie că trebuie să aibă frică de 
Dumnezeu şi frică de moarte? Acestea te vor mântui. 
Sunt două aripi ale sufletului. Să ştii că Dumnezeu 
este de față și ştie gândurile tale; să ştii că moartea-i 
lângă tine şi lângă mine şi nu ştim când vine şi să nu 
uităm că vom muri. Ce spune Scriptura? Fiule. adu-ţi 
aminte de cele mai de pe urmă ale tale şi în veac nu 

vei greşi. Şi ţi-a spus şi Hristos şi mi-a spus şi mie: 
Privegheaţi şi vă rugați că nu ştiţi ziua, nici ceasul 
intru care Fiul Omului vu veni. 

lar dacă vrei să fii cel mai înţelept om din lume 
Şi să ştii toată Scriptura şi s-o ai cu tine, atâta doar îţi 
trebuie: să te temi de Dumnezeu și de moarte. Că 
frica Domnului este începutul înțelepciunii, cum zice 
David, iar fiul său Solomon mai mult a spus: Frica 
Domnului este şcoala înţelepciunii. Isus, fiul lui 
Sirah, în cartea înțelepciunii lui a zis: Frica Domnului 
mai presus decât toată înțelepciunea a covârşit. lată 
ce-ţi trebuie ție şi mie: să mă tem de Dumnezeu şi de 
moarte, că nu ştiu când mă ia. Pe cine fericeşte Duhul 
Sfânt? Pe cel ce se teme de Dumnezeu: Fericit 
bărbatul care se teme de Domnul, întru poruncile Lui 
vu voi fourte. Numai aşa voim să facem voia Lui şi 
poruncile lui Dumnezeu, dacă ne temem de El. Dar 
noi uităm frica de Dumnezeu și frica de moarte; de 
aceea umblăm pe toate căile cele rele. 

Ştiţi voi cum sunt eu? Ca un pom care are numai 
frunze, pe care l-a blestemat Mântuitorul, că nu a 
găsit roadă în el. Așa sunt eu. Numai vorbe am, dar 
fapte bune n-am. 

— Ştie Dumnezeu roadele, Părinte Cleopa. 

— Măi, să fugi de aicea! Eu sunt un om sec, măi. 
Auzi ce spune Sfântul Isaac Sirul? „Precum este cel 
ce zugrăveşte apa pe pereţi şi poate să moară de sete 
lângă apa aceea, aşa este cuvântul care nu lucrează”. 
Aşa-i la mine; eu mor de foame. Îți spun ție şi nu fac 
NIMIC. Auzi ce spune? Altul este cuvântul cel din 
lucrare şi altul este cuvântul cel frumos. Cuvântul 

cel frumos este amanet al ruşinii. De ce? Fiindcă 
ruşinează ştiinţa celui ce vorbește. „Ei, spune, măi! 
Ce vorbeşti tu şi ce faci tu?” 

Iar cuvântul din lucrare, adică cel ce vorbeşte 
cu viaţa, cu faptele, este cămara nădejdii. Mângâie 
pe om cu nădejdea: „Da. Vorbeşti. Dar faci şi tu”. 

Şi iată tu vii la mine ca la o vacă stearpă, care 
am numai vorbe şi fapte n-am! Cine te-a adus pe tine 
aici? 

— Dumnezeu, ca să duc cuvântul şi la alţii. 

— Măi, Hristos a zis aşa: „Nu cel ce va învăța 
este mare”. Dar care? Cel ce va face şi va învăţa, 
acela mare se va chema întru Împărăţia Cerurilor. 
A pus lucrarea faptelor bune înainte. Acela-i fericit 
care tace şi face. Sfântul loan Gură de Aur zice: 
„Cuvântul şi strigând, supără pe alţii, iar viaţa şi 
tăcând, foloseşte”. lar Sfântul Isidor Pelusiotul, 
marele dascăl care a scris mai multe mii de epistole 
Bisericii lui Hristos, dascălul Sfântului loan Gură de 
Aur şi al atâtor sfinți părinţi din pustie, zice: Când se 
unesc la om două, cuvântul şi fapta, fac pe om 
icoana a toată filosofia. 

Dar la mine numai vorbă goală ai să găseşti, şi 
tu duci vorba goală cu aparatul acela pe la lume. Dar 
n-are nici o putere cuvântul meu, că nu-i însoțit de 
lucrare, de viaţă, de trăire. 

— Eu aş fi mulțumit să fac măcar una la o mie 
din câte am auzit de la Sfinţia Voastră. 

— Alta-i să auzi şi alta-i să faci. Vorbesc şi nu 
fac. Auzi ce spun Sfinţii Părinţi: Să taci tu, să 
vorbească faptele tale. Să vadă oamenii ce faci, nu 


122 NE VORBEŞTE 


ce vorbeşti. Şi iarăşi spune Sfântul Isaac: „Mustră şi 
ceartă, prin puterea lucrării, nu prin multa vorbire”. 
Tu vrei să vorbesc mereu aici degeaba! Dar nu mă 
întrebi: „Părinte, dar de ce dormi toată noaptea? De ce 
mănânci totdeauna şi n-ai paza minţii şi n-ai 
rugăciune şi n-ai lacrimi, nici zdrobirea inimii?” Nu 
mă întrebi de trezvia atenţiei; nu mă întrebi nici de 
lucrarea cea dinăuntru! Tu numai spui: „Vorbeşte, 
părinte, la aparat!” 

Mânca-v-ar Raiul! Dar dacă oi muri eu, o să mă 
pomeniţi la rugăciuni? 

— Daaaa! au răspuns fraţii şi credincioşii. 


STILUL VECHI ŞI NOU 


— Părinte, de ce a fost nevoie să se schimbe 
calendarul vechi, numit şi calendarul iulian? 

— Calendarul vechi nu s-a schimbat, ci s-a 
îndreptat, căci avea mare nevoie de îndreptare. Acest 
calendar a fost întocmit de filozoful păgân Iulian 
Sosigene din Alexandria în anul 44, înainte de venirea 
Domnului, din porunca împăratului Romei, Iulius 
Cezar. Acest calendar a fost întocmit şi aşezat la acea 
vreme potrivit cu izomeria (echinocțiul), care era la 
data de 24 martie şi 24 septembrie. Dar după 
întocmirea acestui calendar, astronomii cei vechi au 
observat că acest calendar rămânea în urmă, față de 
calendarul ceresc, cu o zi şi o noapte la 300 de ani. 

Deci se vede clar că încă de pe vremea Sfinţilor 
Apostoli creştinii nu se mai ţineau de echinocțiul 

calendarului iulian (cel vechi), care, după cum am 
văzut, rămânea în urmă. Aşa că Sfinții Părinţi de la 
Niceea fac prima îndreptare a calendarului iulian — 
după cum și Sfinţii Apostoli mai înainte de ei au 
făcut-o —, şi echinocțiul cel de la 24 martie, găsindu-l 
în urmă cu trei zile până la venirea lor, îl fixează la 21 
martie unde era atunci. 

— Dar eu am auzit pe cei cu stilul vechi 
spunând despre calendarul nostru îndreptat că 
este catolic, ca cel gregorian. îndreptat de papa 
Grigorie al XIII-lea la anul 1582. 

— Nu este aşa, iubite frate. Să ştii că rămânerea 
în urmă a calendarului era cunoscută în Biserica 
noastră cu sute de ani înainte. Acest lucru se arată din 
mărturia arhim. Nichifor, care, la sfârşitul Ceaslovului 
tipărit în anul 1816, arată că din cauza greșelilor 
calendarului şi pascaliei vechi suntem cu 13 zile în 
urmă. 

— Părinte, dar cum a fost îndreptarea 
calendarului în Biserica noastră, căci stiliştii zic că 
patriarhul Miron Cristea a uitat de rânduiala 
veche şi a stricat calendarul nostru cel sfânt? 

— Nu patriarhul Miron Cristea a îndreptat calen- 
darul, ci Biserica noastră dreptmăritoare de Răsărit, în 
frunte cu patriarhul ecumenic de la Constantinopol şi 
cu toți patriarhii Bisericilor Ortodoxe care au fost 
acolo de față sau au trimis delegaţi şi împuterniciţi 
pentru a semna în locul lor. 


— Dar când s-a făcut această îndreptare? 
— În anul 1923 s-au adunat la Constantinopol, 
într-un Sinod, reprezentanți ai tuturor Bisericilor 

Ortodoxe. Acolo, cercetând cu frica lui Dumnezeu şi 
cu amănunţime chestiunea calendarului iulian şi 
văzând că prin îndreptarea lui nu se aduce nici o 
ştirbire dogmelor, canoanelor Bisericii şi rânduielilor 
Sfinţilor Părinţi, şi că prin rămânerea în urmă a 
calendarului, de la 21 la 8 martie, se calcă rânduiala 
stabilită de Sfântul şi Marele Sinod ecumenic de la 
Niceea, au hotărât cu toţii să îndrepte calendarul 
iulian şi să aducă echinocțiul de la 8 martie la 21 
martie, cum este acum. 

Hotărârea a fost primită de toate Bisericile 
Ortodoxe care au luat parte la sinod, prin mitropoliți, 
episcopi şi delegaţii lor, urmând ca fiecare Biserică să 
facă îndreptarea calendarului când va găsi vremea 
potrivită. Astfel, în anul 1924, la 10 martie, a îndrep- 
tat calendarul Patriarhia ecumenică de Constantinopol 
şi Biserica Greciei. Apoi, pe rând, Patriarhia 
Alexandriei, Patriarhia Antiohiei şi în anul 1924, în 
octombrie, a îndreptat calendarul şi Biserica noastră 
Ortodoxă Română, socotind ziua de 1 octombrie drept 
14 octombrie, sărind peste cele 13 zile cu care 
rămăsese în urmă calendarul iulian. 

Iar Sfintele Paşti le serbăm odată cu creştinii ce 
țin stilul vechi din celelalte ţări, pentru unitatea şi 
pacea Bisericilor noastre surori, care încă nu au 
îndreptat calendarul, precum Biserica Rusă, Biserica 
lerusalimului ş.a. Căci aşa s-a făcut înțelegerea la 
Moscova, în anul 1948, la Sinodul Panortodox, unde 
au fost de față aproape toate Bisericile Ortodoxe, prin 
reprezentanții lor. 

— Dar stiliştii zic că noi am desfiinţat postul 
Sfinţilor Apostoli. 

— Postul Sfinților Apostoli nu este desființat, ci 
ținut sub iconomia Bisericii Ortodoxe. 

— Dar cum se procedează atunci când postul 
Sfinţilor Apostoli lipseşte? 

— Atunci rămâne la hotărârea Sfântului Sinod şi 
câte zile rânduieşte Sfântul Sinod, atâtea zile postim. 

— Bine, dar cei cu stilul vechi zic că țin cu 
Ierusalimul şi cu Sfântul Munte Athos. 

— Dacă ţin cu Ierusalimul şi cu Sfântul Munte 
Athos, de ce Ierusalimul nu-i primește nici la slujbă şi 
nici la împărtăşire? Când am fost la Ierusalim şi am 
intrat în audienţă la Prea Fericitul Patriarh Benedict, 
prima întrebare pe care ne-a pus-o a fost: „Nu este 
vreun stilist printre voi?”, căci nici în audienţă nu voia 
să-i primească. Apoi, dacă zic că ţin ca la Ierusalim, 
de ce nu fac ceea ce fac cei din Ierusalim, unde se ţine 
stilul vechi? Căci atât patriarhul cât şi mitropoliţii, 
episcopii, preoţii şi diaconii de la Sfântul Mormânt 
slujesc şi se împărtăşesc cu toţi creştinii care vin din 
toate ţările unde se ţine stilul nou (calendarul 
îndreptat). Dacă zic că ţin cu cei de la Sfântul Munte, 
de ce nu fac şi ei ca cei de la Sfântul Munte: adică să 
fie supuși Bisericii şi Sfântului Sinod şi ţării din care 
fac parte şi să slujească cu preoţii şi episcopii ce ţin 
stilul nou, aşa cum fac stareții, preoţii şi monahii din 
Sfântul Munte Athos? 

Dacă stiliştii zic că ţin cu Ierusalimul, de ce n-au 
venit să slujească cu Patriarhul Diodor al lerusali- 
mului în anul 1982, la hramul Sfântului Ioan cel Nou 

de la Suceava? De ce Biserica Ortodoxă din Ierusalim 
nu-i recunoaşte, aşa cum nu-i recunoaşte nici Patri- 
arhia Ecumenică din Constantinopol? Căci Patriarhul 
Diodor al lerusalimului, a zis la hramul Sfântului 
loan: „Noi nu recunoaştem în România altă Biserică 
în afară de Biserica Ortodoxă Română. Noi, la 
Ierusalim, ținem calendarul iulian cel neîndreptat, dar 
acest lucru nu este o pricină de despărţire între noi şi 
celelalte Biserici Ortodoxe surori şi nici nu facem din 
calendar o dogmă de credinţă”. 

Dacă stiliştii zic că ţin cu Sfântul Munte, de ce, 
în anul 1993, când au venit părinţi din Grecia cu 
lemnul Sfintei Cruci a Mântuitorului prin România, 
n-au mers şi la ei la Slătioara? De ce, în anul 1995, 
când s-au întrunit toți patriarhii la noi în România, 
n-au pomenit nimic de cei care ţin stilul vechi? 

— Părinte, care sunt abaterile canonice ale 
stiliştilor? 

— Stiliştii au şi grave abateri canonice. lată care 
sunt cele mai grave: 

1. Nu ascultă de hotărârea Patriarhiei Ecume- 
nice din Constantinopol din anul 1923, care a hotărât 
îndreptarea calendarului celui vechi. 

2. Nu ascultă nici de Patriarhia Ierusalimului. 

3. Nu ascultă de Sinodul Bisericii Ortodoxe 
Române şi de hotărârea întâi-stătătorilor tuturor Bise- 
ricilor Ortodoxe, care s-au adunat la Moscova în anul 
1948. 

4. Episcopii şi preoţii lor, precum şi creştinii 
conduşi de ei, se depărtează de la slujirea şi împăr- 
tăşirea cu preoţii şi ierarhii noştri, din ură, mândrie, 


PĂRINTELE CLEOPA 127 


răzvrătire şi neascultare, căzând prin aceasta sub 
osânda canoanelor 12, 13, 14 şi 15 ale Sinoadelor | şi 
2 din Constantinopol; 31 al Sfinţilor Apostoli; 18 al 
Sinodului al IV-lea ecumenic; 31 şi 34 ale Sinodului 
al Vl-lea ecumenic; 5 al Sinodului din Antiohia şi 
altele. 

5. Botează şi cunună a doua oară, săvârşind o 
mare erezie şi greşeală dogmatică. 

6. Au rupt legătura duhovnicească cu ierarhia 
canonică a Bisericii Ortodoxe Române. 

7. Hulesc şi defaimă patriarhii, episcopii şi 
preoții Bisericii care ţin stilul nou, numindu-i 
„catolici”, „lipsiți de har”, „eretici” etc. 

8. Au făcut mănăstiri fără aprobarea Sfântului 
Sinod. 

9. Preoţii stilişti se duc prin sate străine şi fac 
slujbe pe ascuns, fără să ţină seama de aprobarea 
episcopului locului şi a parohului din acele parohii. 

Şi acestea sunt câteva din greșelile şi abaterile 
canonice ale celor ce ţin stilul vechi în țara noastră. 

— Stiliştii sunt considerați eretici? 

— Nu. Sunt schismatici, adică dezbinaţi de 
Biserica Ortodoxă, căci au călcat legile bisericeşti 
administrative, organizându-şi mănăstiri şi biserici 
deosebite, fără aprobarea Sfântului Sinod. lar dacă 
îndrăznesc să boteze a doua oară, atunci se fac eretici, 
potrivit cu canonul 47 Apostolic şi alte canoane. 

Calendarul este un ceas. A fost schimbat de 
cinci ori până acum şi, când va fi nevoie, iar o să-l 
schimbe. 

Calendarul este un ceas al vremii şi tu dacă ai un 
ceas cu o oră în urmă sau cu două, de-acum al tău este 

bun, că a rămas în urmă? Sau pentru calendar să ne 
sfădim, să ne dezbinăm, să ne urâm că nu mai suntem 
ortodocşi? Ai auzit vreodată zicând: „Sfinte mucenice 
calendare, roagă-te lui Dumnezeu pentru noi?” Ai 
auzit nebunii de acestea? Calendarul dacă ar fi sfânt, 
ar trebui să ne închinăm la calendar! Ori calendarul 
este dogmă? Toate dogmele sunt sintetizate în Crez. 

Ai auzit vreodată: „Cred într-unul calendar?” Ai 
auzit nebunii din acestea? Calendarul nu-i dogmă, nu-i 
sfânt! Este un ceas al vremii. De ce te închini la el şi 
din cauza lui nu te supui Bisericii şi te apuci să faci de 
capul tău hirotonii și să botezi din nou? Ţine-te de 
Biserică! Toate sectele care s-au rupt de Biserică, s-au 
rupt din neascultare și mândrie de la Trupul lui 
Hristos. 

Vezi la Efeseni ce spune la capitolul 1. 21-22: 
Biserica este Trupul lui Hristos. Vezi şi la Galateni 
18-19: Cap al Bisericii este Hristos. Şi la Coloseni ai 
văzut ce-i Biserica? Cine s-a rupt de Biserică, ori 
sectar ori stilist, orice ar fi, s-a rupt de Trupul lui 
Hristos şi nu are mântuire în veacul veacului! Aşa să 
ştiţi. Nu ne închinăm la calendar niciodată! 

Şi aceşti stilişti care sunt nesupuși Bisericii până 
în ziua de azi, rămân o fracțiune eretică care nu se va 
îndrepta, că zice aşa: De la tot păcatul se întoarce 
omul uşor, dar de la eres, foarte greu! Şi aceasta 
pentru că se întunecă partea rațională a sufletului. 
Degeaba îi spun eu că aici este alb, că el vede negru. 
Şi atunci foarte greu se întoarce, aşa rămâne. Şi aşa 
rămân şi sectele şi celelalte. 


DESPRE „OASTEA DOMNULUI” 


— Părinte Cleopa, sunt unii din „Oastea 
Domnului” care cer credincioşilor să facă 
legământ cu lisus. Ce este acest legământ? 

— Tu spune-i: „Eu sunt în oastea Domnului de 
când m-am botezat şi eram cât o păpuşă. De atunci 
am făcut legământ cu lisus şi m-am lepădat de satana 
şi de toate lucrurile lui şi m-am făcut ostaş al lui lisus 
Hristos!” Și dacă nu crede, adă-i Molitfelnicul şi 
arată-i unde spune: „lată te-ai făcut ostaşul lui lisus 
Hristos”. Şi eu sunt ostaș de când m-a născut mama, 
de când m-am botezat şi am legământ cu Hristos că 
voi face voia Lui. Nu-mi mai trebuie legământul tău. 

Oastea Domnului a fost aprobată de Biserică 
odată cu organizaţia de binefacere a femeilor din 
Bucureşti, în anul 1923. Mergeau la spitale, îngrijeau 
bolnavii, duceau ajutoare la cei bolnavi, foarte mulţi 
creştini părăseau imoralitățile. Şi altă asociaţie era în 
Ardeal, asociația Sfântul Gheorghe, care în numele 
Sfântului Gheorghe lupta împotriva catolicilor, a 
protestanților şi a uniţilor. Acestea trei au mers cât au 
fost conduse de mitropolitul Nicolae Bălan. Cât timp 
au avut conducători buni, le-au adus mare folos 
Bisericii. După aceea s-au făcut pepiniere pentru 
sectari. Se adunau prin case şi cântau cântări făcute de 
ei. Ca şi sectarii, nu mai mergeau la biserică, nu 
ascultau de preot. 

Sfântul Apostol Pavel arată că ostaşii lui lisus 
Hristos, dacă vor să se încununeze, trebuie să se lupte 

după lege (Il Timotei 2, 5), iar dacă sunt ostaşi numai 
cu numele şi au părăsit practica tradițională a Bisericii 
lui Hristos, apoi unii ca aceştia nu mai Sunt ostaşi ai 
lui lisus Hristos, ci dezertori şi oameni nelămuriţi în 
credinţă, care, în loc de folos, aduc pagube Bisericii. 

Anul trecut a venit un preot la mine din judeţul 
Covasna şi mi-a zis: „Părinte, am avut tot satul în 
„Oastea Domnului” şi toți au trecut la penticostali. 
Am rămas numai cu zece familii ortodoxe”. Iată cum 
s-au rupt de Biserică şi s-au făcut pepinieră de sectari. 
lar ostaşii Domnului adevăraţi, care au rămas în 
Biserică şi ascultă de Biserică şi de preot, care ţin cele 
patru sfinte posturi şi miercurea şi vinerea, care se 
mărturisesc regulat, se împărtăşesc şi nu fac nimic 
fără voia Bisericii şi a preoţilor, aceia sunt ostaşi 
adevăraţi, aceia sunt fii ascultători ai lui Hristos. 

Vedeţi câți suntem noi aici? Toţi suntem în 
oastea Domnului! Știţi de când suntem în oastea 
Domnului? De când ne-am botezat. Aţi auzit ce zice 
preotul la botez? „Fă, Doamne, pruncul acesta, ostaş 
ales al Tău”. De atunci ne-am făcut fiii lui 
Dumnezeu după dar şi ostaşi ai lui lisus Hristos, 
de când ne-am botezat. 

lar Oastea Domnului a fost o asociaţie creştină 
cu scopul să trezească conştiinţa omului să se lepede 
de păcate, cum a făgăduit la botez. Că la botez aşa 
spune: „Mă lepăd de satana şi de toate lucrurile lui”. 
Şi atunci cei din „Oastea Domnului” au spus: să vă 
lepădați de beţie, de curvie, de hoție, de înjurături, de 
fumat, de toate răutățile acestea. 

Sora mea cea mare, Maria, a murit în „Oastea 
Domnului”. La fel şi cumnatul meu. O, dacă aş avea 
eu credinţa ei! La biserică mergea regulat. Atunci le 
dăduseră şi steaguri şi un fel de decoraţii la ostaşii 
Domnului. Erau trecuţi în Oastea Domnului şi ofițeri, 
aveau şi mulţi preoți. A pornit foarte bine Oastea 
Domnului. Dar când au venit comuniştii, au dezbinat-o 
tare şi mulţi s-au dus la secte, lepădându-se de Biserică. 

Am auzit că unii din cei ce-și zic „ostaşi ai 
Domnului” fac adunări şi predică prin casele oame- 
nilor, fără să ştie preoţii şi fără să rămână în legătură 
cu ei. Sfintele canoane nu dau voie mireanului şi nici 
chiar preotului să predice în public, fără porunca 
episcopului locului. 

lată ce zic sfintele canoane în această privinţă: 
„Nu se cuvine creştinului mirean a pomi cuvânt în 
public sau a învăţa, însuşindu-şi lui dregătoria biseri- 
cească, ci a urma rânduielii celei predate de Domnul 
şi a deschide auzul la cei ce au luat darul învăţă- 
torescului cuvânt şi a învăța de la dânşii cele 
dumnezeieşti””. 

Sfântul Apostol Pavel spune în epistola întâi 
către corinteni: Au doară toţi sunt apostoli? Au doară 
toți Sunt prooroci? Au doară toţi sunt tâlcuitori? Ce 
te faci pe tine păstor, oaie fiind? Ce te faci cap, picior 
fiind? Ce te apuci a comanda oști, fiind rânduil între 
soldați? (12, 29-30). Cum vor propovădui. dacă nu 
sunt trimişi (Romani 10, 15)? 

Deci, cel ce predică fără să fi fost trimis de 
episcopul sau preotul său, acela este pe calea neascul- 
tării şi ştim cu toții că neascultarea lucrează moarte. 

lată, fraţilor, eu v-am învăţat cât am putut din 
mila lui Dumnezeu, după a mea slabă putere. V-am 
răspuns la întrebările voastre şi vă îndemn cu toată 
dragostea, cât încă mai sunt în viață, să iubiţi biserica, 
să ascultați de preoții voştri, să nu lipsiți de la sfintele 
slujbe, să vă spovediţi regulat, să faceţi milostenie 
după putere, să vă rugați cât mai mult şi să vă iubiţi 
duhovniceşte unii pe alţii. 

Acestea sunt sfaturile mele pe care le dau tutu- 
ror celor care vor să se mântuiască şi să dobândească 
Împărăţia Cerurilor. 

Dar vă rog şi eu acum să nu mă uitaţi la sfintele 
voastre rugăciuni, că sunt bătrân şi bolnav şi în curând 
trebuie să stau înaintea Domnului nostru lisus Ilristos, 
să dau răspuns de toate faptele mele, bune sau rele, 
câte le-am făcut pe acest pământ. 

Dumnezeu să vă binecuvinteze pe toţi, prin 
harul Duhului Sfânt, ca să moşteniţi viaţa cea veşnică 
întru lumina și slava Preasfintei Treimi. Amin. 


DIFERENȚELE DINTRE BISERICA 
ORTODOXĂ ŞI CEA CATOLICĂ 


— Care este cea mai apropiată credinţă de cea 
ortodoxă? 

— Cea mai apropiată de Biserica Ortodoxă este 
Biserica Catolică, dar între ele este o diferenţă ca de 
la cer la pământ. 

Cei mai mari duşmani ai catolicilor sunt 
protestanții. Ei s-au rupt de Biserica Catolică la anul 

1517, prin Martin Luther, fiind urmat de Calvin şi 
Zwingli. 

Care sunt punctele principale care ne despart de 
catolici? 

Învățăturile principale care ne despart dogmatic 
şi canonic de catolici sunt: 

|. Întâi este filioque. Ei zic că Duhul Sfânt 
purcede şi de la Tatăl şi de la Fiul. Această greşeală 
dogmatică este cea mai grea. Sfântul Evanghelist loan 
spune că Duhul Sfânt purcede de la Tatăl şi este 
trimis în lume prin Fiul (loan 15, 26). 

2. Al doilea este supremația papală. Papa este 
considerat de ei capul suprem al Bisericii creştine, 
adică locţiitorul lui Hristos pe pământ! Mai mare 
decât toți patriarhii! Ceea ce n-a făcut Biserica 
Universală. Mândrie drăcească. Papa se numeşte 
urmaşul Sfântului Petru! 

3. Infailibilitatea papală. Ei zic că papa nu 
poate greşi ca om, în materie de credinţă, când 
predică el, ceea ce iarăşi este o dogmă nouă respinsă 
de Biserica Ortodoxă. 

4. Al patrulea este purgatoriul. Ei zic că între 
Rai şi iad ar fi un foc mare unde stă sufletul câteva 
sute de ani și se curăţă, apoi se duce în Rai. Nu scrie 
în Sfânta Scriptură aşa ceva; nu-i prevăzută nicăieri 
această învățătură. 

Noi avem Evanghelia Judecăţii, pe care o au şi 
ei, dar nu arată trei locuri, ci numai două: Raiul şi 
iadul. Mântuitorul, când va sta pe scaunul slavei Sale 
şi va aduna toate popoarele de la zidirea lumii să le 
judece, îi va despărți pe dânşii precum desparte 

păstorul oile de capre. Şi va pune pe drepți de-a 
dreapta Sa şi pe păcătoşi de-a stânga Sa... Şi vor 
merge păcătoşii în munca veșnică, iar drepții în viața 
veşnică, 

Deci nu putem zice că sunt trei locuri, ci numai 
două: munca veşnică sau viața veşnică. 

5. Azimile. Ei nu slujesc cu pâine dospită, ci cu 
azime, ca evreii. 

6. Catolicii mai au o dogmă nouă: imaculata 
concepție. Ei zic că Maica Domnului ar fi născută de 
la Duhul Sfânt, adică fără păcat strămoşesc. Nu-i 
adevărat. Este născută în chip firesc din dumnezeieştii 
Părinţi loachim şi Ana, ca rod al rugăciunii. 

7. Transsubstanţierea. La sfinţirea Sfintelor 
Daruri catolicii nu fac rugăciunea de invocare a 
Sfântului Duh, cum facem noi la Sfânta Epicleză. Ei 
zic că Darurile se sfințesc singure, când se zice: Luaţi 
mâncaţi... şi celelalte. Nu au rugăciunea de pogorâre a 
Duhului Sfânt peste Daruri. 

8. Celibatul preoţilor; preoţii catolici nu se 
căsătoresc. Sunt celibatari, împotriva Sinoadelor ecu- 
menice, care au hotărât ca preoții de mir să aibă 
familie. 

9. Ei au şi indulgențele papale. Altă rătăcire. 
Papei, dacă îi dai parale multe, poți să faci oricâte 
păcate, te iartă, te dezleagă. Sfinții lor au prea multe 
fapte bune, n-au ce face cu ele, le dau papei, iar el 
vinde aceste merite prisositoare spre iertarea păcatelor 
oamenilor care nu au destule fapte bune. 

10. Şi mai este un punct important: mirunge- 
rea. Catolicii nu miruiesc copiii imediat după Botez, 
ci la şapte-opt ani şi numai arhiereii îi miruiesc. 

Noi avem liturghiile constantinopolitane ale 
Sfântului Vasile cel Mare, ale Sfântului Grigorie 
Dialogul şi ale Sfântului loan Gură de Aur, iar 
catolicii au liturghia romană şi cea ambroziană. 

lată acestea sunt punctele dogmatice şi canonice 
principale care despart Biserica Ortodoxă de cea 
Romano-Catolică. 


lar cu protestanții nu avem nimic comun. Ei au 
reformat total dogmele Bisericii stabilite de Sfinţii 
Părinți şi au renunțat la cele şapte Sfinte Taine. Ei nu 
au ierarhie şi taine şi nu se pot mântui. Din cele şapte 
Taine mai au doar două: Botezul şi Euharistia, pe care 
o fac cu pâine nedospită ca şi catolicii. Din protestanți 
s-au născut toate sectele neoprotestante care atacă 
țările ortodoxe astăzi. 


ÎNTREBĂRI DE CREDINŢĂ 


- Părinte, în Apocalipsă spune de pecetea lui 
Antihrist, 666, care este puterea lui Antihrist. 

— Frate, tu crezi că se ia aşa după slovă, 666? 

Aceşti trei de şase simbolizează trei patimi 
cumplite care vor stăpâni lumea în vremea de pe 
urmă, şi anume: 

I. Pofta fără de minte, adică desfrâu şi beție 
cum n-a mai fost niciodată pe pământ; 

II. Mânie fără judecată, adică ură între oameni, 
războaie, răzbunare, crime de tot felul, ceartă şi 
tulburare între creştini, între părinți şi copii, aşa cum 
scrie la Sfânta Evanghelie. 

III. Şi al treilea şase înseamnă închipuire 
pripită sau imaginaţie pripită, care duce la secte, 
dezbinări de tot felul, boli sufleteşti, vrăjitorie, 
deznădejde şi sinucidere; 

Toate aceste patimi, care sunt simbolizate prin 
cifra 666, stăpânesc astăzi tot pământul, până când va 
veni sfârşitul lumii şi judecata de apoi. Atunci fiecare 
va lua după faptele sale. 

Păi voi credeţi că o să fie o pecete cu cifra 666? 
Prostii! La Apocalipsă, dacă ceri tu 666, eu îţi cer ţie 
„Jivină gândită” şi „cal galben” şi „cal roib” şi „cal 
negru”, şi „Cetatea care naşte”. Cetatea se face femeie 
Şi naște. 

la să-mi spui tu mie ce-s acelea? Cele şapte 
cupe ale mâniei lui Dumnezeu, cele şapte trâmbiţe, 
ce-s acelea? Păi spune, măi! 

Cea mai blestemată sectă din lume care ne 
ameninţă este secta iehoviștilor. Ce hule grele aduc ei 
împotriva Dumnezeirii! Ei nu cred în Hristos. Este o 
sectă politică iudaică, care luptă împotriva Creştinis- 
mului şi încearcă să atace dogma Preasfintei Treimi, 
căci despart pe Tatăl de Fiul şi de Duhul Sfânt. 

A fost vreodată Tatăl fără Cuvânt? Hristos este 
cuvântul Tatălui. A fost vreodată Tatăl fără Duh? Ce 
spune în Psalmul 12? Cu cuvântul Domnului cerurile 
s-au întărit şi cu Duhul gurii Lui toată puterea lor. A 
fost vreodată Tatăl fără Cuvânt sau fără Duh? 

N-ai văzut la facerea omului? Să facem om după 
chipul şi asemănarea noastră. Cu cine se sfătuia 
Tatăl, dacă nu era Fiul şi Duhul Sfânt? N-ai văzut la 
amestecarea limbilor: Să ne pogorâm. să le ames- 

lecăm limbile. Sfânta Treime de la început 
descoperă în cele mai tainice Scripturi. 

Deci răul din draci acesta este: poftă fă 
minte, închipuire pripită şi mânie fără judeca 
Asta înseamnă 666! 


* 


— Poate fi schimbat un patriarh ortodox şi 
ce condiţii? 

— Numai Sfântul Sinod poate schimba 
patriarh sau un episcop, dacă are abateri gre 
dogmatice şi canonice şi dacă este grav bolnav şi cı 
demisia. 

— Ce să facem cu Sfânta Anaforă care e 
veche şi nu se poate mânca? 

— Sfânta Anaforă veche, dacă n-ai avut grijă 
ea şi n-ai mâncat-o şi a mucegăit sau au mânca 
şoarecii, că se întâmplă şi de acestea, o dai pe ¿ 
curgătoare sau o îngropi în pământ la loc curat. Să 1 
dai pe foc că este păcat. La fel şi cu icoanele vechi 
degradate, nu ai voie să le arzi în foc. Cel mai bine 
le duci la biserică. 

— Este bine să cânte creștinii din instrumei 
muzicale sau nu? 

— Cel mai bun organ de a cânta lui Dumne: 
este gura şi inima omului. Aşa este în Biser 
Răsăritului. La catolici se cântă din orgă; dar ace 
este distracţie şi are notă de teatru. Nu ne ducem să 
distrăm la biserică, căci orga te risipeşte cu mintea 
altă parte. Trebuie să cânt din inima mea, că auzi 
spune: Răcnit-am din suspinarea inimii mele. G) 

noastră să laude pe Dumnezeu, că zice psalmistul: 
Bine voi cuvânta pe Domnul în toată vremea, pururea 
luuda Lui în gura mea. lată cum trebuie să lauzi pe 
Dumnezeu. Nu cu orgă şi chitară. 

— Dacă eşti certat cu cineva şi vorbeşti cu el, 
dar el totuşi nu vrea să răspundă, ce trebuie să 
facem în acest caz? 

— Dacă a intrat diavolul atât de tare în inima lui 
ŞI nu te iartă, oricine ar fi — cumătru, cuscru, soră, 
frate —, trebuie să-i zici de trei ori: „lartă-mă, frate, pe 
mine păcătosul şi Dumnezeu să te ierte!” 

— Dar dacă după aceasta tot te urăște şi nu te 
iartă? 

— Dacă îţi ceri iertare de trei ori şi nu te iartă, 
păcatul rămâne asupra lui. Dar tu să-ți faci datoria şi 
până de trei ori să-ți ceri iertare. Dacă nu te iartă, 
rămâne greutatea asupra lui şi tu roagă-te pentru el și 
urmează sfatul preotului tău. 

— Copiii care sunt avortaţi au suflet? 

— Au! Cum să nu aibă? 

— Dintr-a câta zi au ei suflet? 

— Din clipa zămislirii. 

— Din acel moment au suflet? 

— Da. Nu spune proorocul leremia: Doamne. Tu 
zideşti duhul omului întru zămislire? 

- Păi, înseamnă că sunt numai suflet, părinte. 

— Sămânţa bărbatului şi a femeii este vie. Şi 
atunci în clipa împreunării s-a zidit şi sufletul şi trupul. 

— Prea Cuvioase, ce se zidește întâi la om? 

— Întâi şi întâi se zideşte sufletul şi apoi trupul. 
Trupul ia forma după suflet. 

... 


— Atunci cum este cu copiii avortați? 

— Pentru un copil avortat, 20 de ani n-are voie să 
se împărtășească mama lui. El este viu de când s-a 
zămislit în pântecele maicii lui; de când era cât o 
sămânță de cânepă. Dacă îi faci ceva de atunci sau bei 
nişte otrăvuri ca să pierzi copilul, ucigaşă de oameni 
eşti. De ce să nu vă spun? Cum să tac? Că o să mă 
întrebe Mântuitorul! 

— Iertare mai este, părinte? 

— Este iertare! Te duci şi te spovedeşti, faci 
canonul şi te iartă Dumnezeu. Nu este nici un păcat 
neiertat. Numai păcatul nepocăit şi nemărturisit 
rămâne în veci neiertat. 

— Sufletele copiilor avortaţi unde sunt? 

— Sufletele copiilor avortaţi stau într-un loc unde 
nu este nici întuneric, nici lumină. Nici nu se bucură. 
nici nu se chinuiesc. Şi ei strigă la Dumnezeu: 
„Doamne, pentru ce suntem noi lipsiţi de bucuria feţei 
Tale, căci noi nu am văzut lumina soarelui. nu am 
văzut frumusețile din această lume şi nici nu am făcut 
vreun păcat?” Şi atunci glasul lor se ridică la 
Dumnezeu, iar Dumnezeu va cere sufletele lor din 
mâna mamelor ucigaşe. lar părinții care au omorât 
copiii în pântece, dacă fac canon, îi eliberează pe 
copiii lor din acea stare. 

— Dar care se feresc să nu nască copii, ce 
canon trebuie să facă? 

— Care se păzesc să nu facă copii sunt opriți de 
la Sfânta Împărtăşanie doi ani de zile. 

— O femeie bolnavă, care a pierdut un copil 
fără voia ci, vă întreabă ce să facă? 

— Să se ducă la mărturisire la preotul ei şi să-şi 
facă canonul rânduit, că dacă nu-l face în lumea 
aceasta, o ajunge canonul cel de dincolo. 

— Dacă nu-i dă canon părintele? 

- Ba să-i dea canon. Cine a pierdut copii fără 
voie este oprit de la Sfintele Taine numai doi ani. 

— Cum se ia aghiasma mare? 

— Aghiasma mare, care se sfințește la Bobo- 
tcază, se ia zilnic de credincioşi opt zile, până se 
termină praznicul Arătării Domnului. Numai femeile 
necurate nu pot să o ia, nici bărbaţii care nu ţin curăţie 
cu soțiile lor. La fel şi cei care au avut ispitire prin 
somn n-au voie să ia aghiasmă 24 de ore. 

Mai pot lua aghiasmă mare cei care s-au spo- 
vedit la duhovnic şi cei care se împărtășesc a doua zi. 

— Ce putere au rugăciunile pentru cei ador- 
miţi? 

— Frate, ce spune Hristos? Cine vă ascultă pe 
voi, pe Mine Mă ascultă. Cine se leapădă de voi, de 
Mine se leapădă. la gândeşte-te că arhiereii şi preoţii 
toți sunt ucenici ai lui Hristos şi ei mijlocesc în 
Sfântul Altar prin rugăciuni şi părticele. Voi ştiţi că 
pomelnicele acestea care vin de la popor, toate merg 
în Sfântul Altar şi le scoatem părticele, pe care le 
punem în Sfântul Potir lângă Trupul lui Hristos? 
Foate aceste părticele pe care le scoatem dimineaţa cu 
Sfânta Copie la Sfânta Proscomidie şi le punem pe 
Sfântul Disc, ele sunt numai blagoslovite. lar după 
Sfânta Epicleză, părticelele, numite şi miride, se pun 
în Sfântul Potir şi aşa cei pomeniţi la vii şi la morţi se 

împărtăşesc nevăzut din cele sfinte şi dobândesc 
iertare de păcate. 

lată ce mare valoare are Sfânta Liturghie! 

De aceea suntem datori să mergem regulat la 
Sfânta Liturghie, ca să ne împărtăşim haric de Sfintele 
Taine, atât prin rugăciune, cât şi prin sfintele părticele 
care se scot pentru noi şi se pun în Sfântul Potir. 

— Cum vedeţi Sfinţia Voastră unirea Bisericii 
Ortodoxe cu celelalte culte? 

— Fraţilor, unirea Bisericii nu este lucru 
omenesc, ci dumnezeiesc. Nu-i în puterea noastră. 
Iată cum văd eu: Să punem post şi rugăciune către 
Dumnezeu şi când va veni Duhul Sfânt să ne găsească 
ca la Sfinții Apostoli. Ce spune la Faptele Sfinților 
Apostoli, când a venit Duhul Sfânt? Și era inima celor 
ce au crezul una şi toate le erau de obşte. Nu mai 
ziceau că această casă este a mea, haina asta este a 
mea! Asta este lucrarea Duhului Sfânt. 

Dacă va veni Duhul Sfânt, când îl cerem cu post 
şi cu rugăciune, când va veni, la toate minţile 
arhiereilor catolici şi ortodocşi va fi aceeaşi gândire: 
„Hai să ne unim, că n-au fost la început două Biserici, 
ci una singură”. Deci asta să cerem la Dumnezeu, că 
El poate face unitate de vederi în toate privinţele. Noi, 
nu. Nu zice: Rămâneți întru Mine, că fără de Mine nu 
puteți face nimic? 

Asta este. Le-am spus atunci. Da. Unitatea în 
credință este un lucru. Mântuitorul a spus: Trebuie a 
se predica această Evanghelie a Împărăției spre 
mărturie la toate popoarele şi apoi va veni sfârşitul. 
Dacă este spre mărturie, poate să fie şi mâine 

sfârşitul. Că Evanghelia a auzit-o şi japonezul şi 
chinezul şi indianul. Toţi au auzit-o. lar dacă este 
vorba să creadă, să se facă unitate de credinţă, atunci 
numai Domnul ştie. 

Dar pe noi ne interesează asta: „Cum am să 
termin eu viața?”, nu când va fi sfârşitul lumii. Că 
Mântuitorul a spus: Jar despre ziua şi ceasul acela, 
nimeni nu ştie; nici îngerii din cer, nici Fiul ca om, ci 
numai Tatăl Meu. Dar eu, când îmi aduc aminte de 
sfârşitul lumii, ce spun? „Stai, măi! Dar eu mor 
mâine! Ce, dacă a mai ţine lumea asta o mie de ani? 
Cu ce mă duc eu de aici? Ce-am pus eu în traistă?” Că 
Mântuitorul a spus: Privegheaţi şi vă rugaţi, că nu 
ştiţi ziua nici ceasul! 

